Saff Championship gaumee jersey gai kulhelumakee Benjo ge huvafeneh\nރިޕޯޓު - ޕްރޮފައިލް\nސާފް ޗެމްޕިއަންޝިޕް ގައުމީ ޖޯޒީގައި ކުޅެލުމަކީ ބެންޖޯގެ ހުވަފެނެއް\nބެންޖޯ އަށް އެންމެ ކަމުދާ ކޯޗަކީ ޓީސީގެ ކޯޗު މުހައްމަދު ނިޒާމް\nސިޔާސީ ދާއިރާ އިން ކުރިޔަށްދާން ބެންޖޯ އަންނަނީ ވިސްނަމުން\nފުޓުބޯޅަ ކުޅުން ހުއްޓާލަން ބެންޖޯ އަންނަނީ ވިސްނަމުން\nކ. މާލެ 17 އޭޕުރިލް 2017 | ހޯމަ 21:14 17,439\nގައުމީ ޓީމު ޖޯޒީގައި އަބްދުﷲ ހަނީފް (ބެންޖޯ) - ފޭސްބުކް\nރާއްޖޭގެ ގިނަ ކްލަބްތަކަށް ކުޅެފައިވާ އަބްދުﷲ ހަނީފް (ބެންޖޯ) ފުޓުބޯޅަ ކުޅެން ފަށާފައިވަނީ އިންޓަ ސްކޫލުން ފެށިގެންނެވެ. ބެންޖޯގެ ކެޕްޓަންކަމުގެ ދަށުން މުހިއްބުއްދީން ސްކޫލް ވަނީ ގިނަ ކާމިޔާބީތަކެއް ހޯދާފައެވެ. ބެންޖޯއާއެކު އިންޓަ ސްކޫލް ފުޓުބޯޅަ މުބާރާތް ކުޅުނު ގައުމީ ގިނަ ތަރިން އެބަތިބިއެވެ. އެގޮތުން މުހައްމަދު އާރިފް (ބަކާ)، އަހުމަދު ސައީދު (އައްމަޓީ) އަދި ޝަމްވީލް ގާސިމް (ބޮންޑާ) ހިމެނެއެވެ.\nއިންޓަ ސްކޫލްގައި ބެންޖޯ ދެއްކި މޮޅު ކުޅުމާއެކު މާލޭ ބައެއް ކްލަބްތަކުން އޭނާ އަށް ހުށަހެޅިއެވެ. އެހެންނަމަވެސް އައްޑޫގެ ފުޓުބޯޅަ ކުރިއެރުވުމަށް ބުރަ މަސައްކަތްތަކެއް ކުރަމުން އަންނަ އަހުމަދު ޝަރީފް (ޑުންގާ) ތަނަވަސްކޮށްދިން ފުރުސަތަކާއެކު ބެންޖޯ ޕްރޮފެޝަނަލް ފުޓުބޯޅަ ކުޅެން ފަށާފައިވަނީ 2004 ވަނަ އަހަރެވެ. އެ އަހަރު އޭނާ ބަދަލުވެފައިވަނީ ހުއްރިއްޔާ ސްޕޯޓްސް އަށެވެ. ބެންޖޯ ހުއްރިއްޔާއަށް ބަދަލުވާން ނިންމި މައިގަނޑު ސަބަބަކީ ފުރަތަމަ 11 ގައި ހިމެނިގެން ކުޅުމެވެ.\nހުރާ ޓީމު އެންމެ ވަރުގަދަ ކުރި އަހަރު ބެންޖޯ އެޓީމަށް ޑިފެންޑަރެއްގެ ގޮތުގައި ގޮސްފައިވާއިރު، އެޓީމާއެކު އޭނާ ހޭދަކުރި ދެވަނަ އަހަރު ދިވެހި ލީގުގެ ތަށި ހޯދިއެވެ. ބެންޖޯ ހުރާއަށް ބަދަލުވި އަހަރު އޭނާ އަށް އިމިގްރޭޝަން އިން ވަޒީފާ ހަމަޖެހިފައިވާއިރު، އެޓީމާއެކު ލީގު ނަގާފައިވަނީވެސް ވަޒީފާ އަދާކުރަމުންނެވެ. ބެންޖޯ\nފާހަގަކުރާގޮތުގައި ހުރައާއެކު ދިވެހި ލީގު ހޯދުނު އަހަރަކީ އޭނާގެ ކެރިޔަރުގައި އެންމެ އުފާވި އެއް ދުވަސް ކަމަށެވެ. އޭނާ ބުނީ އާދައިގެ ޓީމަކާއެކު އެވަރުގެ ބޮޑު ކާމިޔާބީއެއް ހޯދިދާނެ ކަމަށް ގަބޫލުވެސް ނުކުރެވޭ ކަމަށެވެ. ބެންޖޯގެ ފުރަތަމަ އޭއެފްސީކަޕް ތަޖުރިބާވެސް ހޯދާފައިވަނީ ހުއްރިއްޔާގައެވެ.\nހުރާގައި ތިން އަހަރު ހޭދަކުރުމަށްފަހު ދެން ބެންޖޯ ބަދަލުވީ އައިއެފްސީ އަށެވެ. އެޓީމާއެކު ބެންޖޯ ފުރަތަމަ ފަހަރަށް ގައުމީ މުބާރާތް ކާމިޔާބުކުރެވުން ފިޔަވައި އިތުރު ކާމިޔާބީއެއް ލިބިފައެއް ނުވެއެވެ. އޭގެ ދެއަހަރު ފަހުން އައިއެފްސީގެ ނަން އުވި އުފެދުނު ވީބީ ސްޕޯޓްސް ކްލަބަށް ބެންޖޯ ކުޅެފައިވާއިރު، އޭނާ ވަނީ އެޓީމާއެކު ގިނަ ކާމިޔާބީތަކެއް ހޯދާފައެވެ. މީގެއިތުރުން އޭރު ޓީމުގައި ކެޕްޓަން ބޭންޑް އަޅައިގެން ކުޅުނު އަލީ އަޝްފާގު (ދަގަނޑޭ) އާ އެޓީމާ ޖެހުނު މައްސަލަތަކެއްގެ ސަބަބުން ބޭންޑު ބެންޖޯއާ ހަވާލުކުރެވުނެވެ. އެގޮތުން އޭނާގެ ކެޕްޓަން ކަމުގެ ދަށުން ގިނަ ތަށިތަކެއް ވީބީން ވަނީ އުފުލާލާފައެވެ.\nބެންޖޯ ގައުމީ ސްކޮޑަށް ނަގާފައިވަނީ 2009 ވަނަ އަހަރު އޮތް ޗެލެންޖް ކަޕް ކޮލިފައިން އަށެވެ. އެގޮތުން ގްރޫޕް ސްޓޭޖުގައި ބޫޓާން އަތުން 0-5 ގެ ނަތީޖާއިން ރާއްޖެ މޮޅުވި މެޗުގެ ފުރަތަމަ އެގާރާގައި ހިމެނިގެން ބެންޖޯ ވަނީ ކުޅެފައެވެ. އެ މެޗުގައި ކުޅުމުގެ ފުރުސަތު ބެންޖޯއަށް ލިބިފައިވަނީ މުހައްމަދު ސޮބާ އަށް ދެ ކާޑު ހަމަވެގެން ސަސްޕެންޝަނާ ކުރިމަތިލާން ޖެހިގެންނެވެ.\nބެންޖޯ ބުނީ ގައުމީ ޓީމުން ގޮވާލާ ކޮންމެ ވަގުތެއްގައިވެސް އެހީވާން އަދިވެސް އޭނާ ހުރީ ތައްޔާރަށް ކަމަށެވެ. ޝައިހް ކަމާލް އިންޓަނޭޝަނަލް ކްލަބް ކަޕްގައި މި އަހަރު މޮޅު ކުޅުމެއް ދެއްކި ކަމަށް ގިނަ ބަޔަކު ދެއްކި ނަމަވެސް ސްކޮޑަށް ނަގާފައިނުވަނީ އަދިވެސް އެންމެ ރަނގަޅަށް ކޯޗު ބޭނުންވާވަރަށް ޕާފޯމް ނުކުރެވޭތީކަމަށް ގަބޫލުކުރާ ކަމަށާއި، އެހެންނަމަވެސް އެ ފެންވަރަށް އައުމަށް ކެނޑިނޭޅި މަސައްކަތްކުރާނެ ކަމަށެވެ. އެގޮތުން ފުޓުބޯޅަ ކެރިޔަރުގައި މިހާރު އެންމެ ބޭނުންވަނީ ސާފް ޗެމްޕިއަންޝިޕް ފުޓުބޯޅަ މުބާރާތް ގައުމީ ޖޯޒީގައި ކުޅެލަން ކަމަށްވެސް އޭނާ ވަނީ ބުނެފައެވެ.\nއޭއެފްސީ ޗެލެންޖުކަޕްގައި ކުޅުނު އަހަރު ވިކްޓްރީ ސްޕޯޓްސް ކްލަބާ ދެކޮޅަށް ކުޅުނު މެޗެއްގައި ބެންޖޯގެ ލިގަމެންޓަށް ބޮޑު އަނިޔާއެއްވަނީވެފައެވެ. އެ އަނިޔާއާއެކު 8 މަސްދުވަހު ކުޅުމާ ދުރުގައި އޭނާ ވަނީ ހުންނަންޖެހިފައެވެ. އެގޮތުން އަނބުރާ ފޯމަށް އަންނަން ބެންޖޯއަށް ތަފާތު ހުރަސްތަކާ ކުރިމަތިލާންޖެހުނެވެ. އެހެންނަމަވެސް އޭނާ ވަނީ އަނިޔާއިން ސަލާމަތްވެ ކުޅުމުގެ ތެރެއަށް އެނބުރި އައިސްފައެވެ.\nވީބީގައި ކާމިޔާބު އަހަރުތަކެއް ހޭދަކުރުމަށްފަހު 2012 ވަނަ އަހަރު ބެންޖޯ ދެން ބަދަލުވީ ކްލަބް އީގަލްސް އަށެވެ. އެ ކްލަބާއެކު ގައުމީ މުބާރާތުގެ ސެމީފައިނަލުގައި ނިއުރޭޑިއަންޓްސް ސްޕޯޓްސް ބަލިކުރުމަށްފަހު ފައިނަލް މެޗުގައި ބަކާ އަށް ދެ ކާޑު ހަމަވެގެން ސަސްޕެންޝަނާ ކުރިމަތިލާންޖެހުމުން އޭނާ އެ މެޗުގައި ކުޅުނީ މެދުތެރެއަށް އަށެވެ. އެގޮތުން އެ މެޗަކީ ބެންޖޯ މެދަށް ކުޅުނު ފުރަތަމަ މެޗެވެ. އޭގެ ފަހުން އަދިވެސް އޭނާ ކުޅެނީ މެދުތެރެއަށެވެ.\nއީގަލްސްގައި އެއް އަހަރު ހޭދަކުރުމަށްފަހު ދެން އަނެއްކާ އޭނާ ބަދަލުވީ ވީބީއަށެވެ. އެ އަހަރު ވީބީ ދިވެހި ލީގުން ރެލިގޭޓްވެފައިވާއިރު، ބެންޖޯ ފާހަނގަކުރާގޮތުގައި އެ އަހަރަކީ އޭނާގެ ކެރިޔަރުގައި އެންމެ ދެރަވި ދުވަސްކަމަށެވެ. ވީބީ ރެލިގޭޝަންއާ ކުރިމަތިލާންޖެހުމާއެކު، ދެން ބެންޖޯ ބަދަލުވީ ކްލަބް ވެލެންސިއާއަށެވެ.\nއެގޮތުން ބެންޖޯ އެ ކްލަބަށް ބަދަލުވެފައިވާއިރު، އެ ސީޒަނުގައި ޓީމު ލީޑުކޮށް ކެޕްޓަން ބޭންޑު އަޅައިގެން ކުޅެފައިވެސް ވަނީ އޭނާ އެވެ. ވެލެންސިއާ ޓީމާއެކު ބެންޖޯއަށް ހޯދުނު ހަމައެކަނި ކާމިޔާބީއަކީ ގައުމީ މުބާރާތުގެ ތިންވަނަ ހޯދުމެވެ. ވެލެންސިއާގައި އަހަރެއް ހޭދަކުރުމަށްފަހު ދެން އަނެއްކާވެސް ބެންޖޯ ބަދަލުވެފައިވަނީ އީގަލްސް އަށެވެ. އެ އަހަރު ޓީމާއެކު ކާމިޔާބީއެއް ލިބިފައިނުވާއިރު، ދެން އޭނާ މިދިޔަ އަހަރު ބަދަލުވީ ފުޓުބޯޅައިގައި ރަސްކަންކުރަމުން އަންނަ ނިއުރޭޑިއަންޓް ސްޕޯޓްސް ކްލަބަށެވެ. ނިއުގެ ފުރަތަމަ އެގާރައިންވެސް ފުރުސަތު ހޯދި ބެންޖޯ ވަނީ އެޓީމު ރެލިގޭޝަނާ ހިސާބަށް ދިޔަނުދީ ސަލާމަތްކޮށްދިނުމަށް މުހިންމު ދައުރެއް އަދާކޮށްފައެވެ.\nބެންޖޯގެ ކެރިޔަރުގައި ރަން އަހަރަކީ މި އަހަރެވެ. އެގޮތުން ބެންޖޯ ނުދަންނަ އެތައް ބަޔަކަށް މި އަހަރު ޓީސީ ސްޕޯޓްސް ކްލަބްގެ ޖޯޒީގައި އޭނާ އަކީ ކާކުކަން އެނގިގެންދާނެއެވެ. ޝައިހް ކަމާލް އިންޓަނޭޝަނަލް ކްލަބް ކަޕްގައި ކޮރެއާގެ ޕޮޗެއަން ސިޓީޒެން ބަލިކޮށް ޓީސީ ޗެމްޕިއަންކަން ހޯދި އިރު ފައިނަލް މެޗުގައި އޭނާ ވަނީ ލަނޑު ޖަހާފައެވެ. ބެންޖޯ ފާހަގަކުރާގޮތުގައި މި ކާމިޔާބީއަކީ އޭނާގެ ކެރިޔަރުގައި ހޯދުނު އެންމެ ބޮޑު ކާމިޔާބީކަމަށެވެ.\nބެންޖޯގެ 13 އަހަރުގެ ފުޓުބޯޅަ ކެރިޔަރުގައި ފާހަނގަކޮށްލަންޖެހޭ ބައެއްކަންތައް އެބަހުއްޓެވެ. އޭނާ ބުނީ އިދިކޮޅަށް ކުޅުނު އެންމެ ނުރައްކާ ކުޅުންތެރިޔަކީ އަލީ އަޝްފާގު (ދަގަނޑޭ) ކަމަށާއި، އޭނާ އަކީ މުޅި މި ސަރަހައްދުންވެސް ފާހަނގަކޮށްލެވޭ ކުޅުންތެރިޔެއް ކަމަށެވެ. އެހެންނަމަވެސް ބެންޖޯ ބުނީ ފުޓުބޯޅަ އަކީ ޓީމްވޯކް ހިމެނޭ އެއްޗަކަށްވުމުން އެއްކޮށް ކުޅެން ބޭނުންވާ ފާހަނގަކޮށްލެވޭ ކުޅުންތެރިޔެއް ނެތް ކަމަށެވެ.\nގިނަ ބޭރު ކޯޗުން އަދި ރާއްޖޭގެ ކޯޗުންގެ އިރުޝާދުގެ ދަށުން ކުޅެފައިވާ ބެންޖޯއަށް އެންމެ ކަމުދާ ކޯޗަކީ ޓީސީގެ ކޯޗު މުހައްމަދު ނިޒާމް (ނިޒާމްބެ) އެވެ. ބެންޖޯ ބުނީ ނިޒާމްބެ އަކީ ކުޅުންތެރިން ގެންގުޅެން ދަންނަ ޓެކްނިކަލީ މޮޅު ކޯޗެއް ކަމަށެވެ. މީގެއިތުރުން މެޗުތެރެއިން ގެންނަ ބަދަލުތަކަކީވެސް ފާހަގަކޮށްލަންޖެހޭ ކަމެއް ކަމަށް ބެންޖޯ ބުނެއެވެ.\nރާއްޖޭގެ ފުޓުބޯޅަ ކުރިއަރައިގެންދާތަން ބަލަން ބޭނުންވެފައިހުރި ބެންޖޯ ބުނީ އިންޓަނޭޝަނަލް ލެވެލްގައި ރާއްޖެ ކުރިއަރަން މަސައްކަތްކުރަން ޖެހޭ ކަމަށެވެ. މީގެއިތުރުން އޭނާ ބުނީ ރާއްޖޭ ކްލަބްތައް އަމިއްލަ ފައިމައްޗަށް ތެދުވާ ދުވަހަކީވެސް ދެކެން ބޭނުންވާ ދުވަހެއް ކަމަށެވެ. އެގޮތުން ވިޔަފާރި އުސޫލުން ކްލަބްތައް ހިންގާ ސްޓްރަކްޗާ ބަދަލުކުރަންޖެހޭ ކަމަށްވެސް އޭނާ ވަނީ ބުނެފައެވެ.\nޕްރޮފެޝަނަލް ފުޓުބޯޅަ ކުޅުން ހުއްޓާލާ ހިސާބަށް އައިސް ރިޓަޔާކުރަން ތައްޔާރުވަމުން އަންނަ ކަމަށާއި، ކުރިޔަށް އޮތް ދެ އަހަރެއް ތެރޭގައި ގޮތެއް ނިންމާނެކަމަށް ބެންޖޯ ވަނީ ބުނެފައެވެ. ސިޔާސީ ދާއިރާއަށް ޝައުގުވެރިކަން ހުންނަ ބެންޖޯ ބުނީ އޭނާ ފުޓުބޯޅަ ދާއިރާ ނޫން ދެން އެންމެ ފެނުން ގާތީވެސް ސިޔާސީ ދާއިރާއިން ކަމަށެވެ. އެހެންނަމަވެސް ކޯޗިން ދާއިރާއަށްވެސް ޝައުގުވެރިވާކަމަށް އޭނާ ވަނީ ބުނެފައެވެ.\nބެންޖޯ މިހާރު ހުރި ހިސާބަށް ގެނެސްދިނުމަށް އެންމެ މުހިންމު ދައުރެއް އަދާކޮށްފައިވަނީ ޑުންގާ އަދި ސަޑޭކަމަށް އޭނާ ބުނެއެވެ. ބެންޖޯ ބުނީ ޕްރެފެޝަނަލް ފުޓުބޯޅަ އަށް އޭނާ ތައާރަފްކޮށްދިނީ މި ދެ މީހުން ކަމަށެވެ. މީގެއިތުރުން ބެންޖޯ ވަނީ އޭނާ ކުޅުނު ކްލަބްތަކުގެ ކޯޗުން އަދި މެނޭޖްމަންޓަށް ހާއްސަ ޝުކުރެއް އަދާކޮށްފައެވެ.


ގިނަބައެއްގެ މަޤްބޫލުކަން ހޯދާފައިވާ އުނގޫފާރު “ކަވާއީ ހޯމް” ފިހާރަ ވިއްކާލައިފި – Ungoofaaru\nބަނޑޭރިގަނޑު/ޙަބަރު/ގިނަބައެއްގެ މަޤްބޫލުކަން ހޯދާފައިވާ އުނގޫފާރު “ކަވާއީ ހޯމް” ފިހާރަ ވިއްކާލައިފި\nގިނަބައެއްގެ މަޤްބޫލުކަން ހޯދާފައިވާ އުނގޫފާރު “ކަވާއީ ހޯމް” ފިހާރަ ވިއްކާލައިފި\nއިބްރާހީމް ޒަޔާން 22 ނޮވެމްބަރ 2018\n0 568 މިނެޓެއް ނުވަނިސް ކިޔާލެވޭ\nމިސަރަހައްދުގެ ގިނަބައެއްގެ މަޤްބޫލުކަން ހޯދާފައިވާ އުނގޫފާރު “ކަވާއީ ހޯމް” ފިހާރަ ވިއްކާލައިފިއެވެ. އަންނައުނުގެ ވިޔަފާރި ފުޅާދާއިރާއެއްގައި އުނގޫފާރުގައި ކުރަމުންއައި ފިހާރަ ވިއްކާލާފައިވަނީ އިއްޔެގެ ވަގުތެއްގައެވެ.\nއުފާ ނިއުސް އަށް މައުލޫމާތު ދެމުން ކަވާއީގެ ފަރާތުން މުހައްމަދު ރަމީޒު ވިދާޅުވީ އެފަރާތުން އުނގޫފާރުގައި ހިންގަމުންއައި “ކަވާއީ ހޯމް” ފިހާރަ ވިއްކާލީ އެފަރާތުން މާލޭގައި ކުރަމުންދާ ވިޔަފާރިތައް އިތުރަށް ފުޅާކުރުމަށް ކަމަށެވެ. އަދި މިވަގުތަށް އުނގޫފާރުގައި ކުރަމުންއައި ފިހާރަ ވިއްކާލައި ވިޔަފާރި ހުއްޓާލިކަމުގައި ވިއަސް ކުރިއަށް އޮތްތަނުގައި އުނގޫފާރުގައި މިވިޔަފާރި ފަށާނެ ކަމަށެވެ.\nކަވާއީހޯމް ފިހާރަ ގަނެފައިވަނީ އުނގޫފާރުގެ ކުރިއަރަމުން އަންނަ ޒުވާން ވިޔަފާރިވެރިޔާ ހަސަން ސައީދުގެ “ހެޕީ ފޭސް އިންވެސްޓްމަންޓް” އިންނެވެ. ކަވާއީ ހޯމް ވިއްކާލުމުގެ އެއްބަސްވުމާއި ބެހޭގޮތުން އަދި އަގާއި ބެހޭގޮތުން ދެފަރާތުން މައުލޫމާތު ހިއްސާކޮށްފައި ނުވާތީ ފިހާރަ ވިއްކާލި އަގު ވަނީ އެނގޭގޮތް ނުވެފައެވެ. އިއްޔެއިން ފެށިގެން އާމެނެޖުމަންޓް ވަނީ ފިހާރަ އާއި ހަވާލުވެ ފިހާރަ ހިންގަން ފަށާފައެވެ.\nހެޕީ ފޭސް އިންވެސްޓްމަންޓް ކަވާއީ ހޯމް\nއުނގޫފާރު ޔޫތު ސެންޓަރުގައި ގްރާސް ކާޕެޓް އަޅަނީ\n6 ފެބްރުއަރީ 2017\nކަވާއީ ހޯމްގައި އަނެއްކާވެސް ސޭލް އަޅުވަނީ – މިފަހަރު ވެސް ވަރަށް އަގުހެޔޮ!


"އެމްޕީއެލްގެ ޚިދުމަތް ހޯދާ މީހުންނާއި މުވައްޒަފުންވެސް އުސޫލުތަކަށް އަމަލުކުރުން މުހިންމު" "އެމްޕީއެލްގެ ޚިދުމަތް ހޯދާ މީހުންނާއި މުވައްޒަފުންވެސް އުސޫލުތަކަށް އަމަލުކުރުން މުހިންމު"\n"އެމްޕީއެލްގެ ޚިދުމަތް ހޯދާ މީހުންނާއި މުވައްޒަފުންވެސް އުސޫލުތަކަށް އަމަލުކުރުން މުހިންމު"\nއެމްޕީއެލްގެ ސީއީއޯ ވާހަކަފުޅު ދައްކަވަނީ --\nމޯލްޑިވްސް ޕޯޓްސް ލިމިޓެޑް (އެމްޕީއެލް)އިން ޚިދުމަތް ހޯދާ ޢާއްމުނާއި މުވައްޒަފުންވެސް ރައްކާތެރިކަމުގެ ފިޔަވަޅުތަކަށް ޢަމަލުކުރުމަކީ މުހިންމުކަމެއްގެގޮތުގައި ދެކި ސަމާލުވުމަށް އެމްޕީއެލްގެ ޗީފް އެގްޒެކެޓިވް އޮފިސަރ އަލްފާޟިލް ޝާހިދު ޢަލީ ގޮވާލައްވައިފިއެވެ.\nޝާހިދު ޢަލީ މިގޮތަށް ގޮވާލެއްވީ އެމްއެންޑީއެފާއި އެމްޕީއެލް ގުޅިގެން ކުރިޔަށްގެންދިޔަ އިންޑަސްޓްރިއަލް ފަޔަރ ބްރިގޭޑް ކޯސް ނިންމާލުމުގެ ރަސްމިއްޔާތުގައި ވާހަކަފުޅު ދައްކަވަމުންނެވެ. އޭނާ ވިދާޅުވިގޮތުގައި އެމްޕީއެލްއަކީ، އެކިއެކި ފަރާތްތަކުގެ މުދަލާ ގުޅިފައިވާ ތަނަކަށްވާތީ އެތަނުގެ ސަލާމަތާއި ރައްކާތެރިކަން ކަށަވަރުކުރުމަކީ ވަރަށް މުހިންމުކަމެއްކަމަށެވެ. އެމްޕީއެލް ސަރަޙައްދަކީ ޖާގައިގެ ގޮތުން ދަތި ތަނަކަށް ވެފައި އެތަނުގައި ބުރަ މަސައްކަތްތަކެއް ކުރަންޖެހޭތީ ސަލާމާތާއި ރައްކަތެރިކަމަށް އިސްކަންދިނުމަށް ޚާއްސަ ޕްރޮގްރާމުތައް ހިންގުން ވަރަށް މުހިންމުކަމަށް އޭނާ ވިދާޅުވިއެވެ.\n"މަސައްކަތް ކުރަން އަޅުގަނޑުމެންނަށް ލިބިފައިވާ މާހައުލަކީ ވަރަށް ވެސް ދަތި މާހައުލެއް. މިހާރު މިގެންނަ ވަރަށް ކާގޯ އަދި ކޮންޓެއިނަރ ގެނައުމުގައި ލިބެންވާ ވަޞީލަތްތައް ލިބިފައެއް ނުވޭ. މިދަތިކަމުގެ ތެރޭގައި އަޅުގަނޑުމެންނަށް ދިމާވާ ރިސްކުތައް އިތުރުވާތީ ވަރަށްބޮޑު އިސްކަމެއް ދޭންޖެހޭ ފަޔަރ އެންޑް ރެސްކިޔު ސަރވިސަސް މިހާރަށްވުރެ ހަރުދަނާ ކުރުމަށް." ޝާހިދު ވިދާޅުވިއެވެ.\nއެމްއެންޑީއެފާ ގުޅިގެން ކުރިޔަށް ގެންދިޔަ ކޯހަކީ އެމްޕީއެލްގެ ފަޔަރ ޑިޕާޓްމަންޓްގެ މުވައްޒަފުންނަށް އަމާޒުކޮށްގެން ކުރިޔަށް ގެންދިޔަ ކޯހެކެވެ. މިކޯހުގެ ބައެއް ބައިތައް ވަނީ ގިރިފުށީގައިވެސް ކުރިއަށް ގެންގޮސްފައިކަމަށް އެމްއެންޑީއެފުން މަޢުލޫމާތުދެއްވައެވެ. މި ޕްރޮގްރާމުގައި އެމްޕީއެލްގެ ފަޔަރ ޑިޕާޓްމަންޓްގެ 13 މުވައްޒަފަކު ބައިވެރިވެ ވަނީ ސެޓްފިކެޓް ޙާސިލްކޮށްފައެވެ.\nމި ރަސްމިއްޔާތުގައި އެމްއެންޑީއެފްގެ ފަޔަރ ރެސްކިޔު ސަރވިސަސްގެ ޕްރިންސިޕަލް ޑިރެކްޓަރ ލެފްޓިނެންޓް ކާނަލް މުޙައްމަދު ނަދީމް އިބްރާހީމް ވިދާޅުވީ އެމްޕީއެލް ފަދަ ތަނެއްގައި ކުއްލި ޙާލަތުގައި މަސައްކަތް ކުރާނެ ބަޔަކު ތިބެންވާނެ ކަމަށެވެ.\n"އެމްޕީއެލްއަކީ ވަރަށް ރިސްކީ މަސައްކަތް ކުރަމުންދާ ތަނެއް. ތަފާތު ކެމިކަލްތަކާއި މުދާތައް ހުންނަ ތަނެއް މިތަނަކީ. މިތަނުގައި ކަމެއް ދިމާވެއްޖެނަމަ ވަގުތުން އެކަމުގައި ޙަރަކާތްތެރިވާނެ ބަޔަކު ތިބުމަކީ ވަރަށް މުހިންމުކަމެއް." ލެފްޓިނެންޓް ކާނަލް މުޙައްމަދު ނަދީމް އިބްރާޙީމް ވިދާޅުވިއެވެ.\nއިންޑަސްޓްރިއަލް ފަޔަރ ބްރިގޭޑް ކޯހާ ގުޅިގެން އެމްޕީއެލްގެ ޗީފް ރިސްކް އޮފިސަރ އިބްރާހީމް ޒާހިރު ވިދާޅުވީ އެމްޕީއެލްއިން މުވައްޒަފުންނާއި މުދާ ރައްކާތެރިކުރުމަށް މިފަދަ ގިން ޕްރޮގްރާމުތަކެއް ރާވާފައިވާ ކަމަށެވެ. އެގޮތުން ކޯވިޑް-19ގެ ސަބަބުން ބައެއް ޕްރޮގްރާމުތައް ކުރިޔަށް ގެންދެވިފައި ނުވިނަމަވެސް އަންނަ އަހަރުގެ ތެރޭގައި ފަޔަރ އެސްކޭޕް ޑްރިލްތަކާއި ރިސްކް އެސެސްމަންޓްތައް ވެސް އެމްއެންޑީއެފްއާ ގުޅިގެން ކުރިޔަށް ގެންދާނެ ކަމަށް އޭނާ ވިދާޅުވިއެވެ.


ހިތަކުން ނުފިލާނެ4– Esfiya – Dhivehi Vaahaka Site\nހިތަކުން ނުފިލާނެ 4\n- by Ihthu - 0- May 3, 2015\nބާރު ސުޕީޑުގައި ދިޔަ ފާޒިންއައް ސައިކަލުގެ ދެބުރައްކަތް އެއްފަހަރާ ފިތާލެވުނީ ކުރިމަތިން ފެނުނު މަންޒަރަކުންނެވެ. އޭރު މައިޝާގެ އަތުގައި އެޒުވާނާ ހިފަހައްޓައިގެން ހުރިލެއްބާރުކަމުން މައިޝާއައް އެޒުވާނާގެ އަތްފޮޅުވައި ނުލެވިގެން އުޅުއެވެ. ފާޒިންއަށް ސައިކަލު ހުރިތަނުގައި ބަހައްޓާފައި އެދިމާލައް ހިނގައިގަނެވުނީ ބޭއިހްތިޔާރުގައެވެ.\n” ކަލޭ ހީކުރީ އަހަރެންގެ އަތުގައި ނުޖެހި އުޅެވިދާނެ ކަމައްތަ…؟ ” އޭރު އެޒުވާނާގެ މޫނުމަތީގައި ހުރި ކުލަވަރުން އޭނާ ހުރީ ވަރަށް ރުޅިއައިސްފައިކަން އެނގެއެވެ. މައިޝާ އޭނަގެ އަތް ނައްޓުވާލެވޭތޯ މަސެއްކަތް ކުރަންދިޔައިރު އެދެލޮލަށް ޖަމާވެފައި ހުރި ކަރުނަތަކުން މައިޝާ ހުރީ ވަރަށް ބިރުން ކަންއެނގެއެވެ.\n” މައިޝާގެ އަތުން ދޫކޮއްލާ…! ” އެޒުވާނާވެސް ފާޒިންގެ އަޑަށް ސިއްސައިގެން ދިޔަކަން އެނގެއެވެ. މައިޝާވެސް ފަހަތް ބަލާލިއިރު ފަހަތުގައި ހުރި ފާޒިން ފެނުމުން ދެލޮލަށް ޖަމާވެފައި ހުރި ކަރުނަތައް އެއްވެސް ހިފެހެއްޓުމެއްނެތި އެރީތި ކޯތާފަތް މައްޗައް ފައިބައިގެން ދިޔައެވެ. މައިޝާގެ ލޮލުން ފައިބަން ފެށި ކަރުނަތައް ފެނިފައި ފާޒިންއަކަށް ބަލާކައް ނުހުރެވުނެވެ. ދިޔަގޮތައްގޮސް އެޒުވާނާގެ އަތުތެރެއިން މައިޝާގެ އަތް ދަމައިގަތްއިރު މައިޝާއަށްވެސް ތަދުވިއެވެ. އަދި މައިޝާގެނެސް ފާޒިންގެ ފުރަގަހައްލަމުން އެޒުވާނާގެ ކުރިމަތީގައި ފާޒިން ހުއްޓިލިއެވެ. އެއްބަހެއްވެސް ނުބުނެ އެޒުވާނާ އިރުކޮޅެއް ވަންދެން ފާޒިންގެ މޫނަށް ބަލަހައްޓައިގެން ހުރެފައި ދުރައް ހިނގައިގަތީ ކީއްވެ ކަމެއް ފާޒިންއަކައް ނުވިސްނުނެވެ. އެޒުވާނާ ދިއުމުން ފާޒިން މައިޝާއައް ބަލާލިއިރު މައިޝާ ހުރީ ފާޒިންގެ އަތުގައި ވަރައް ބާރައްހިފަހައްޓައިގެން ހިނގާފައި ދިޔަ ޒުވާނާއަށް ބަލާށެވެ.\n“އެއީ ކާކު…؟ ކީއްވެ މައިޝާއާއި ދިމާކުރީ…؟ މިގަޑީގައި އެކަނި ކޮންތާކައް ގޮއްސަ ތިދަނީ…؟ ” ފާޒިން ސުވާލުތައް ފައްޗަކަށް އަމުނާލިއެވެ. ނަމަވެސް މައިޝާގެ އެއްވެސް ޖަވާބެއް ނުދީ އިސްޖަހާލައިގެން ހުރީއެވެ. އެހެންވެ އިތުރު ސުވާލެއް ކުރަން ނުހަދާ މައިޝާގެ އަތުގައި ހިފައިގެން ފާޒިން ސައިކަލާ ދިމާލަށް ހިނގައިގަތެވެ. އެވަގުތު ފާޒިންއައް ތަންކޮޅެއް ދުރުގައި މީހަކާ ވާހަކަ ދައްކަން މަޑުކޮއްލައިގެން ތިބި ފުލުހުންގެ ދެމީހުން ފެނުނެވެ. އެޒުވާނާ އެދިޔައީ ފުލުހުން ފެނިގެންކަން ފާޒިންއައް ޔަގީންވިއެވެ.\n” ސައިކަލަށް އަރާ…! އަހަރެން ގެއައް ގެންގޮސް ދީފާނަން…! ” ސައިކަލައް އަރާ އިސްޓާޓު ކޮއްލަމުން ފާޒިން ބުނެލިއެވެ. އޭރު މައިޝާގެ މޫނުމަތީގައި ހިތާމައިގެ އެއްވެސް އަސަރެއް ފެންނާކައްނެތެވެ. ފާޒިންއައް ހައިރާންކަމާއެކު މައިޝާގެ މޫނައް ބަލަހައްޓައިގެން އިނދެވުނީއެވެ.\n“ކިހިނެއްވީ…؟ ” ފާޒިން ބަލަހައްޓައިގެން އިންގޮތުން ލަދުން އިސްޖަހާލަމުން މައިޝާ ބުނެލިއެވެ. އޭރު މައިޝާގެ ހިތް ދިޔައީ އޮބި ނޯންނަ ވަރަށް ތެޅެމުންނެވެ.\n” ކަމެއްނުވޭ… ދެންއަރާބަލަ…! ” ހިނިތުންވެލަމުން ފާޒިން ބުނެލިއެވެ. މައިޝާ އެރުމާއެކު ފާޒިން ސައިކަލު ދުއްވާލިއެވެ. މައިޝާމެންގެއައް ދެވުނު އިރުވެސް ދެމީހުންކުރެ އެކަކުވެސް ވާހަކައެއް ނުދައްކައެވެ. ފާޒިން މައިޝާމެންގޭ ދޮރުމައްޗައް ސައިކަލު މަޑުކޮއްލުމާއެކު މައިޝާ ސައިކަލުން ފޭބިއެވެ.\n” ތޭންކްސް…! މިރޭ ފާޒިންނާއި ދިމާނުވިނަމަ ނޭގެ ވާނެ ގޮތެއްވެސް…! ” މައިޝާ ވާހަކަދައްކަން ފެށުމުން ފާޒިން ވަރަށް އުފާވިއެވެ.\n” ކާކު އެއީ…؟ ” މައިޝާގެ މޫނައް ބަލަހައްޓައިގެން ހުރެ ފާޒިން އަހައިލިއެވެ. އެވަގުތު މައިޝާގެ މޫނު ކުލަވަރުބަދަލްވެގެން ދިޔަކަން ފާޒިންއައް އެނގުނެވެ. ފާޒިންގެ ހިތް ބިރުގަތީ މައިޝާ ދޭނެ ޖަވާބެއް ނޭގޭތީއެވެ. ފާޒިންއައް ހިންހަމަ ޖެހުމުގެ ނޭވާއެއް ލެވުނީ އެއީ ކުރިން މައިޝާ ރައްޓެހިވި ކުއްޖާކަމައް މައިޝާ ބުނުމުންނެވެ. އަދި މައިޝާއާއި ދިމާކުރަނީ އޭނަޔާއި ރުޅިވުމުން ކަމައްވެސް ބުނެލިއެވެ. އެންމެ ފަހުން ފާޒިން ގެއައް ދިޔައީ މައިޝާގެ ނަންބަރ ވެސް ހޯދައިގެނެވެ. ގެއައް ގޮސް ފެންވަރައިލައިގެން ނިކުމެ އެނދުގައި ޖައްސާލަމުން މައިޝާއައް ގުޅާލިއެވެ. މައިޝާވެސް އޮތީ ޖައްސާލައިގެން ފާޒިންގެ ހިޔާލައް ގެއްލިފައެވެ. އެހެން އޮއްވާ ސިއްސައިގެން ދިޔައީ ކައިރީގައި އޮތް ފޯން ރިންގުވާން ފެށުމުންނެވެ. ނުދަންނަ ނަންބަރަކުން ގުޅާތީ ފޯން ސައިލެންޓައްލާފައި އަނެއްކާވެސް ކައިރީގައި ފޯނުބާއްވާލިއެވެ. ކުއްލިއަކައް މައިޝާ ހަނދާންވީ ފާޒިންއައް އޭނަގެ ނަންބަރ ދިން ހަނދާނެވެ. އަވަސް އަވަހައް ފޯނު ނެގިއިރައް ފޯނު ކެނޑުނެވެ. މައިޝާ މުޅިން މާޔޫސްވިއެވެ. ފާޒިންގެ ފުރަތަމަ ކޯލައް އޭނަޔައް ޖަވާބު ނުދެވުމުންނެވެ. ނަމަވެސް އެނަންބަރަށް ގުޅާނެ ހިތްވަރެއް މައިޝާއަކަށް ނުލިބުނެވެ. އިރުކޮޅެއް ނުވަނީސް އަނެއްކާވެސް ފޯން ރިންގުވާން ފެށިއެވެ. މައިޝާ ބަލައިލީއިރު ކުރިންގުޅި ނަމްބަރައް ނުވިނަމަވެސް ފޯނު ނަގާކަންފަތުގައި ޖައްސާލިއެވެ.\n” ހަލޯ….! ހާދަ ބިޒީ ކުއްޖެކޭ ދޯ…! ” އެކޮޅުންވާހަކަ ދެއްވީ ފާޒިންކަން މައިޝާއައް އެނގުނެވެ.\n” ނޫން..! ބިޒީއެއް ނޫން.. ކިހިނެއްވީ…؟ ” މައިޝާ ވާހަކަ ދެއްކީ ވަރަށް މަޑުމަޑުންނެވެ. އެހެންވެ ފާޒިންއަށް އަޑުއިވެނީވެސް ކިރިޔާއެވެ.\n” އަހަރެން ދެންމެ ދެފަހަރައް ގުޅިއިރުވެސް ބިޒީކޮއް ހުރީ…! އެހެންވެ.. ” ފާޒިން ބުނެލިއެވެ.\n” އާނ…!! އެއީ ނުދަންނަ ނަންބަރަކުން ގުޅީ…! ” ކުރިންގުޅި ނަމްބަރައް ޖަވާބު ނުދެވުމުން މައިޝާއަށް ހިނިތުންވެލެވުނެވެ. ވަރަށް ގިނައިރު ވަންދެން ދެމީހުން ވާހަކަ ދައްކަން ތިބެފައި ފާޒިން ފޯނު ބޭއްވީ މިސްރާ ކޮޓަރިއައް ވަތްވާހަކަ މައިޝާ ބުނުމުންނެވެ. މައިޝާއާއި އެހުރިހާ އިރު ވާހަކަ ދައްކާލެވުމުން ފާޒިން އޮތީ ވަރަށް ހިތްހަމަ ޖެހިފައެވެ.\n” މާ ސިއްރުން ކާކާތަ ތި ވާހަކަ ދައްކަނީ އަހަރެން އައިމަ ފޯނު ބާއްވަން..! ” މިސްރާ އައިސް މައިޝާގެ ކައިރީގައި ޖައްސާލަމުންބުނެލިއެވެ. މައިޝާވެސް ތެދުވެ ފާރުގައި ލެގިލަމުން އެރޭ ހިނގާ ދިޔަ ހާދިސާ މިސްރާއަށް ކިޔައިދިނީ މައިޝާ އަބަދުވެސް ހުރިހާ ވާހަކައެއްވެސް ޝެއަރ ކުރަނީ މިސްރާއާއި ކަމަށް ވާތީއެވެ.\n“ނަސީބެއްނު ފާޒިންއާއި ދިމާވިކަން… އެހެންނޫންނަމަ ދޮންތައައް ނޭގެދޯ ހަދާނެ ގޮތެއްވެސް…! އޭނަ ކިހިނެއް އެހާއަވަހައް ޖަލުން އެސަލާމަތްވީ…! ” މިސްރާ ވިސްނާލަމުން ބުނެލިއެވެ. މައިޝާވެސް ދެކޮނޑު އަރުވާލީ ނޭގޭ ބުނުމުގެ ގޮތުންނެވެ.\n” ދޮންތަ ބިރުގަންނަނީ އާދިލް ފާޒިންއައް ކަމެއް ކޮއްފާނެތީ…! ” މައިޝާ މާޔޫސްވަމުން ބުނެލިއެވެ.\n” އަދި ނޭގެއެއްނު ފާޒިންއަކީ ކިހާވަރެއްގެ މީހެއްކަމެއްވެސް…! ” މިސްރާ ހަމަޖެހިލަމުން ބުނެލިއެވެ. މިސްރާ އެހެން ބުނެލިނަމަވެސް ފާޒިންއަކީ އާދިލް ކަހަލަ ވިޔާނުދާ މީހެއް ނޫންކަން މައިޝާގެ ހިތްބުނެވެ. މައިޝާއަށް ލިބިފައިވާ ހިތްހަމަ ޖެހުމެއްގެ ބޮޑުކަމުން ކައިގެން އައިސް ކޮޓަރިއައްވަދެ އެނދުގައި ޖައްސާލީ ނިދުމައްޓަކައެވެ. ނަމަވެސް ނިދި ވަނީ އެތައްމޭލެއްގެ ދުރައް ދަތުރުކޮއްފައެވެ. ދެފަރާތައް އެނބުރި އެނބުރި ވާޅުވިއިރުވެސް މައިޝާއަކަށް ނިދޭގޮތެއް ނުވިއެވެ. އެންމެ ފަހުން ފޯނު ނެގީ ފާޒިންއަށް މެސެޖެއްކޮއްލުމުގެ ނިޔަތުގައެވެ. ނަމަވެސް އެހާ ހިތްވަރެއް މައިޝާއަކަށް ނުލިބުނެވެ. އެހެން އޮއްވާ މައިޝާއަށް ނިދުނީ ވަރަށް ލަސްވިފަހުންނެވެ.\nމައިޝާއަށް ހޭލެވުނީ އޮފީހަށްދާން ގަޑިޖެހެން ވަރަށް ކައިރިވި ފަހުންނެވެ. އަވަސް ކޮއްލައިގެން ސައިވެސް ނުބޮއި ނިކުމެގެން ދިޔައީ މުނީރާ ސައިބޯން ގޮވާލަ ގޮވާލަ އޮއްވައެވެ. ގަޑި ނުޖެހި މައިޝާއަށް އޮފީހަށް ދެވުނީ ހަމަ ކިރިޔާއެވެ. އަވަހަށް ސޮއިކޮއްލުމަށްފަހު އޭނަގެ ކެބިންއަށް ވަދެ ގޮނޑީގައި ޖައްސާލީ ވަރުބަލިކަން ފިލުވައިލުމަށެވެ.\n” މައިޝާ…! ދިހައެއް ޖަހާއިރު މީޓިންގް ރޫމަށް…! ބޮސް ހުރިހާ ސުޓާފުންނާއި ބައްދަލުކޮއްލަންވެގެން…! ” މައިޝާގެ ކެބިންގެ ދޮރުމަތީގައި ހުއްޓެމުން އޮފީހުގައި އުޅޭ ސާޖިދު ބުނެލިއެވެ. ސައިނުބޮއި ހުރުމުގެ ސަބަބުން ބަނޑުހައިވާތީ ކޮފީ މޭޒު ކައިރިއަށްގޮސް ކޮފީއެއް ބޮއިލުމުން ބަނޑުހައިކަން އެވަގުތަށް ފިލިއެވެ. ދިހައެއް ޖަހަން ފަސްވަރަކަށް މިނެޓައް ވުމުން މައިޝާ ގޮސް މީޓީންގް ރޫމަށް ވަތްއިރު ގިނަ އަދަދެއްގެ ސުޓާފުން މީޓިންގްރޫމްގައި ތިއްބެއެވެ. ދިހައެއް ޖެހިއިރު ހުރިހާ ސުޓާފުންވެސް އިންތިޒާރު ކުރަމުން ދިޔައީ ފާޒިން އަންނާނެ އިރަކަށެވެ. އެހެން ތިބިއިރު އެކިމީހުން އެކިވާހަކައިގައި ތިބިއިރު މީޓިންރޫމް ތެރޭގައި ވަނީ އަޑު ހިފާލާފައެވެ. އެންމެން އެއްފަހަރާ ދޮރާދިމާއަށް ބަލާލީ ދޮރުޅުވުނު އަޑަށެވެ. މައިޝާއަށް ކަޅިޖަހާލަންވެސްނޭގިފައި އިންއިރު ދެލޯވެސް ވަނީ ބޮޑުވެފައެވެ. ސިރާޖުގެ ފަހަތުން ވަތް ފާޒިން ފެނިފައި އެންމެން ކޮޅަށް ތެދުވިއިރުވެސް މައިޝާއަށް އިނދެވުނީ ތެދުވަން ނޭގިފައެވެ. ހޭވެރިކަން ވީވެސް ޖެހިގެން ހުރި ޒީނާ މައިޝާގެ ގައިގައި ކޮއްޓާލުމުންނެވެ.\nOww v v reethiiii. . Kn irakun aneh baii up vaaaniiiiii…\nNice mi part vess…dhen avahah2kudhin gulhuvaa eyrun dhen salhivaany\nWow..thankolheh avahah update kohdhinun edhen..\nHmm interesting…looking forward to the next part ..\nAvahaa upload kohdhehchey..\nWow… nice… hadha kurey… n v awahah nxt prt up khlachey ngey….\nVahaka reethi thahkohlhekury, next part upload kohdheychy\nVarah reethi … next part avaskohdheythi\nVarah reethi..waiting for next part.\n….Wow…… vvvvvvv reeethi Mi part\n. Eh asluvexx ma shah v v v salhi mi story … V v habeys Hama… Waiting4next part.. <3\n..vaahakaige aneh bayah inthixar kureven fashaifi. than kolheh up vaaleh lahee… thanks\nkuda hithige bodu hithi says:\nvarah salhi ingey anehbaa yah varah inthixaaru kuran avase kohladhyba\nmishi ves kiyantha mivaahaka\nAlhe v dhigukoh next part v avahah up kohdhehchey………\nThankolheh avahah update kohdheebala. Story v habeysssss\nVas genes dheeba plx v salhi ey\nassu maa kury 🙁\nWaiting for next part mi part v nice\nHaadha lahay up vaaleh thankolheh avahah up kohladheybala\nHaadha lahunney upload thi vanee\nUp vaane vaki dhuvahe buneba eyrun varah fasheyha vaane\nAvahah upload kohba. Warah vess reeethi. Koniraku upload kurevayny?\noww woww……its vvvvv cute….


ނަންބަރު: IUL)GS34/2018/18) ތާރީޚް: 09 އޮގަސްޓް 2018\n· އިދާރީ ލިޔެކިޔުންތައް ތައްޔާރުކުރުމާއި ބެލެހެއްޓުން.\n· މުވައްޒަފުންގެ ޙާޟިރީ ބެލެހެއްޓުން.\n· މަދަރުސާގެ އިސްވެރިޔާގެ ސެކްރެޓޭރިއެޓް ކަންކަން ބެލެހެއްޓުން.\n· މަދަރުސާގެ ސާފުތާހިރުކަން ދެމެހެއްޓުމަށްޓަކައި މަސައްކަތުމީހުންނަށް ދޭންވާ އިރުޝާދުތައްދީ، ބެލެހެއްޓުން.\nބިދޭސީ މުވައްޒަފުންގެ ރަޖިސްޓްރީ އާއި ވިސާއާއި ވޯކްޕާމިޓްފަދަ އެންމެހާ ލިޔެކިޔުން ތައްޔާރުކުރުމާއި ބެލެހެއޓުން\nމަދަރުސާއަށް ލިބޭ ސިޓީއާއި މެސެޖް އަދި އެހެނިހެން ލިޔެކިޔުންތައް އެންޓްރީ ކޮށް، ޖަވާބުދާރީ ވާންޖެހޭ ފަރާތްތަކަށް ޖަވާބުދާރީވުން.\nމުވައްޒަފުންގެ ރެޖިސްޓްރީ ބެލެހެއްޓުމާއި ރެޖިސްޓްރީއާއި ގުޅޭ އެންމެހާ ލިޔެކިޔުންތައް ފުރިހަމަކޮށް ބެލެހެއްޓުން.\n.މަތީގައިވާ ކަންތައްތަކުގެ އިތުރުން، އޮފީހުން ކުރިއަށް ގެންދާ ހޭލުންތެރިކުރުވުމުގެ މަސައްކަތްތަކުގައި އެހީތެރިވެދީ، އަދި މި ނޫންވެސް ރަސްމީ މަސައްކަތާ ގުޅިގެން ހަވާލުކުރެވޭ އެންމެހާ މަސައްކަތް ކުރުން.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 26 އޮގަސްޓް 2018 ގެ 12:00ގެ ކުރިން، ށ. އަތޮޅު މަދަރުސާ އަށެވެ. ވަޒީފާއަށް އެދޭ ފޯމާއި ލިޔުންތައް [email protected] އީ-މެއިލް އެޑްރެސް މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\n. ފުރިހަމަ ކޮށްފައިވާ ސިވިލް ސަރވިސްގެ ވަޒީފާއަށް އެދޭ ފޯމު )މި ފޯމް ސިވިލް ސަރވިސް ކޮމިޝަނުގެ ވެބްސައިޓުން އަދި ށ. އަތޮޅު މަދަރުސާގެ ކައުންޓަރުން ލިބެންހުންނާނެއެވެ.(\n(ށ) މަތީ ތައުލީމު ދޭ، ރާއްޖޭގެ މަރުކަޒަކުން ދޫކޮށްފައިވާ ތައުލީމީ ސެޓްފިކެޓްތަކާއި ޓްރާންސްކުރިޕްޓްގެ ކޮޕީ؛ ނުވަތަ ކޯސް ފުރިހަމަކުރިކަމުގެ ކިޔުމުގެ ކޮޕީ.\n(ށ) އަމިއްލަ ކުންފުންޏެއް ނުވަތަ އަމިއްލަ އިދާރާއެއްގައި ވަޒީފާ އަދާކޮށްފައިވާނަމަ އަދާކޮށްފައިވާ ވަޒީފާ، ވަޒީފާ އަދާކުރި މުއްދަތާއި، މުއްދަތާއި، ވަޒީފާގެ މަސްއޫލިއްޔަތު އަދި މަސައްކަތްކޮށްފައިވާ ތަނުގެ މުވައްޒަފުންގެ އަދަދު ބަޔާންކޮށް އެ އޮފީހަކުން ދޫކޮށްފައިވާ ލިޔުން؛ ނުވަތަ ވަޒީފާ އަދާކުރިގޮތް އަންގައިދޭ ރެފަރެންސް ޗެކް ފޯމް.\nމި ވަޒީފާއަށް އެދި ހުށަހަޅާ ފަރާތްތަކުގެ ތެރެއިން ތަޢުލީމީ ފެންވަރާއި ތަޖުރިބާއަށް ބަލައި، ވަޒީފާއަށް\nކުރިމަތިލާފައިވާ ފަރާތްތަކުގެ ތެރެއިން އެންމެ މަތިން މާކްސް ލިބޭފަރާތްތައް ޝޯޓްލިސްޓް ކުރެވޭނެއެވެ\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 27 އޮގަސްޓް 2018 އާއި 29 އޮގަސްޓް 2018 އާ ދެމެދު، ށ. އަތޮޅު މަދަރުސާ ގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިއްބެވުން އެދެމެވެ.\nމަޤާމަށް މީހެއް ހޮވުމަށް ކަނޑައަޅާފައިވާ ކްރައިޓީރިއާގެ ހުރިހާ ބަޔަކުން އެންމެ ދަށްވެގެން ލިބެންޖެހޭ ޖުމްލަ އިންސައްތަ %45 (ސާލީސްފަސް އިންސައްތަ) އަށްވުރެ މަތިވާންޖެހޭނެއެވެ.\nއިތުރު މަޢުލޫމާތު ސާފުކުރައްވަން ބޭނުންފުޅުވެލައްވާ ފަރާތްތަކުން ށ.އަތޮޅު މަދަރުސާގެ ނަންބަރު 6540059 ފޯނަށް ގުޅުއްވުން އެދެމެވެ.\n09 އޮގަސްޓް 2018\nޕަބްލިޝްކުރި ތާރީޚު: 09 އޮގަސްޓް 2018\nސުންގަޑި: 26 އޮގަސްޓް 2018 1200


Report: Bridge hulhuvaalumaaeku hulhumale ge cafe, restaurant thah furijje | Mihaaru\nހުޅުމާލޭގެ އަތިރިމަތީގައި ހުންނަ ކެފޭއެއްގައި އިއްޔެ ހަވީރު ބަޔަކު ސައިބޯން މަޑުކޮށްލައިގެން. ބްރިޖް ހުޅުވާލުމާއެކު ހުޅުމާލޭގައި ހިންގާ ކެފޭ، ރެސްޓޯރަންޓްތަކުގެ ވިޔަފާރި ވަނީ ވަރަށް ބޮޑަށް އިތުރުވެފައި. ފޮޓޯ: ހުސެއިން ވަހީދު /މިހާރު\nބްރިޖް ހުޅުވާލުމާ އެކު ހުޅުމާލޭގެ ކެފޭ، ރެސްޓޯރަންޓްތައް ފުރިއްޖެ\n10 ސެޕްޓެމްބަރ 2018 - 13:46 29 comments\nސިނަމާލެ ބްރިޖް އާއްމުކޮށް ހުޅުވާލުމުން، މިހާރު މިއޮތީ މާލެ އާއި ހުޅުމާލެ ގުޅި އެއް ފަސްގަނޑަކަށްވެފަ އެވެ. މީގެ ފައިދާ، ހުޅުމާލޭގެ ވިޔަފާރިތަކުން މިހާރު ފެންނަން ފަށައިފި އެވެ. ހޫނު މަސްރޮއްޓާއި ތާޒާ ހެދިކާ ލިބެން ހުންނަ އަތިރިމަތީގެ ކެފޭތައް މިހާރު ހަވީރު ގަޑީގައި އޮންނަނީ ފުރި ބާރުވެފަ އެވެ. މީގެ ކުރިން އާއްމުކޮށް ހުކުރު ދުވަހު މާލެއިން ގިނަ އަދަދެއްގެ ބަޔަކު ނާރާ ނަމަ މާބޮޑު ބިޒީކަމެއް އެ ތަންތަނުން ނުފެ އެވެ.\nހަވީރު ސަޔަށާއި ރޭގަނޑު ކޮފީއަށް ހުޅުމާލޭގައި އެންމެ ގިނަ ބަޔަކު ވަންނަނީ އަތިރިމައްޗާ ކުރިމަތިވާ ގޮތަށް ހުންނަ ކެފޭތަކަށެވެ. މިދިޔަ ހުކުރު ދުވަހު ބްރިޖް އާއްމުކޮށް ހުޅުވާލުމާއެކު މީހުންތައް ހުޅުމާލެއަށް އަރައި، އެކި ސަރަހައްދުގައި ހުރި ކެފޭތައް ފުރައިލި އެވެ. މިއީ ހުޅުމާލޭގައި ކެފޭ ރެސްޓޯރަންޓް އަދި ހޮޓާތައް ހިންގާ މީހުން އެންމެ އިންތިޒާރުކުރި ދުވަހެވެ.\nހުޅުމާލޭގެ އަތިރިމަތީގައި ހުންނަ ކެފޭއެއްގައި އިއްޔެ ހަވީރު ބަޔަކު ސައިބޯން މަޑުކޮށްލައިގެން. ފޮޓޯ: ހުސެއިން ވަހީދު /މިހާރު\n"މިދިޔަ ދެ ދުވަހު އަޅުގަނޑުމެންގެ ސޭލްސް އެތައް ގުނައެއް މައްޗަށް ހިނގައްޖެ. މިތަނަކީ މީގެ ކުރިން މާލެއިން އަންނަ ގިނަ ބައެއްގެ މެދުގައި ވަރަށް މަޝްހޫރު ތަނަކަށް ވުމުން ހުކުރު، ހޮނިހިރު ދެ ދުވަހު ދިޔައީ ވަރަށް ބާރުބޮޑުކޮށް،" ހުޅުމާލޭގެ އަތިރިމައްޗާވީ ފަޅީގައި ހުންނަ ލެގޫން ކެފޭ އިން ވާހަކަދެއްކި މީހަކު ބުންޏެވެ.\nބްރިޖް އާއްމުކޮށް ހުޅުވާލުމުގެ ކުރިން ވެސް، ހުކުރު އަދި ހޮނިހިރު ދުވަހަކީ ހުޅުމާލޭގެ މަގުތައް ވެސް ވަރަށް ހަލަބޮލި ދުވަހެކެވެ. ހަމައެގޮތަށް ކެފޭތަކާއި ރެސްޓޯރަންޓްތައް ވެސް ފެންނަނީ އެހާމެ ބިޒީކޮށެވެ. މާލޭގެ ތޮއްޖެހިފައިވާ މާހައުލުން ބޭރުވެ، ހަމަޖެހުމުގެ ނޭވާއެއްލުމަށް އެތައް ހާސް ބަޔަކު ހަފުތާ ބަންދުގައި ހުޅުމާލެއަށް ދަތުރުކުރެ އެވެ.\nބްރިޖް އާއްމުކޮށް ހުޅުވާލުމުން ވިޔަފާރިއަށް ބޮޑެތި ކުރިއެރުން އަންނާނެ ކަމަށް ހުޅުމާލޭގެ ކެފޭތައް ހިންގާ މީހުން މާކުރިން ވެސް ތިބީ އުއްމީދުކޮށްގެންނެވެ.\nހުޅުމާލޭގައި މަޝްހޫރު ކެފޭއެއް ހިންގާ މީހަކު ބުނީ މިތަނުގައި އޮންނަ ކަހަލަ ހިތްގައިމު މާހައުލެއް މާލެއަކުން ނުލިބޭނެ ކަމަށެވެ.\n"ހަފުތާގެ ބަންދުގައި މީގެ ކުރިން މިތަނަށް އެބަ އާދޭ މިތަނުގެ އަތިރިމަތީގައި ތިބެގެން ސައިބޯލަން އެތައް ސަތޭކަ ބަޔަކު. ބްރިޖް ހުޅުވުމާއެކު އަޅުގަނޑުމެންނަށް އެބަ ފެނޭ އާ އެތައް މޫނެއް މިތަނަށް ސައިބޯން އަންނަތަން. އޭގެ މާނައަކީ މިރަށް ކޮންމެ ދުވަހަކު ވެސް އެތައް ބަޔަކު އެބަ އާދޭ ހަވީރު ގަޑީގައި ސައިބޯން ވެސް،" އެ މީހާ ބުންޏެވެ.\nސިނަމާލެ ބްރިޖް ހުޅުވާލުމާއެކު ހުޅުމާލޭގައި ހިންގާ ކެފޭ، ރެސްޓޯރަންޓްތަކުގެ ވިޔަފާރި ވަނީ ވަރަށް ބޮޑަށް އިތުރުވެފައި. ފޮޓޯ: ހުސެއިން ވަހީދު /މިހާރު\nއޭނާ ބުނީ ބްރިޖް ހުޅުވާލުމާއެކު އެތަނުގެ ވިޔަފާރި 50 ޕަސެންޓަށް ވުރެ މައްޗަށް ގޮސްފައިވާ ކަމަށެވެ. އަދި ހެދިކާ ތައްޔާރުކުރަން ޖެހޭ މިންވަރު ކުރިޔަށް ވުރެ އެތައް ގުނައެއް އިތުރުވެ، ބަދިގޭގައި އުޅޭ މީހުން ވެސް އިންތިހާ އަށް ބިޒީވެފައިވާ ކަމަށް ވެސް އެ މީހާ ބުންޏެވެ.\n"މިތަނަށް އެބަ އާދޭ ކާރުތަކުގައި ފެމެލީތައް. އަދި އޭގެ އިތުރުން ސައިކަލްތަކުގައި ވެސް ގްރޫޕު ހަދާފައި އެބައާދޭ ހަވީރު ސަޔަށް. މިއީ ވަރަށް ތަފާތު މަންޒަރެއް،" ހުޅުމާލެ އަތިރިމަތީގައި ކެފޭ ހިންގާ މީހާ ބުންޏެވެ.\nހުޅުމާލޭގައި ހޮޓްވޮކް އާއި ފުޑްޕެލަސް ރެސްޓޯރަންޓް ހިންގާ އަމްޖަދު މުސްތަފާ ބުނީ މިދިޔަ ހުކުރު ދުވަހު އޭނާގެ ދެ ރެސްޓޯރަންޓްގެ ވިޔަފާރި ގަބޫލުވެސް ނުކުރެވޭހާ ރަނގަޅުވި ކަމަށެވެ.\n"އަޅުގަނޑަށް ގަބޫލު ވެސް ނުކުރެވޭހާ ވިޔަފާރި ރަނގަޅުވި ހުކުރު އަދި ހޮނިހިރު ދުވަހު ވެސް. މާލެއިން ހަމަ އެބަ އާދޭ މީހުން މިތަނުގެ ތަންތަނުން ސައިބޮއެ، ކާލަން،" އޭނާ ބުންޏެވެ.\nއަމްޖަދު ބުނީ ހަފުތާ ބަންދު ނިމުނު ފަހުން ވެސް ވިޔަފާރިއަށް ބަދަލެއް އައި ކަމަކަށް ފާހަގައެއް ނުކުރެވޭ ކަމަށެވެ.\n"ޖުމްލަކޮށް މި ރަށުގެ ހުރިހާ ތަނެއްގެ ވިޔަފާރި ވެސް މައްޗަށް ޖެހިއްޖެ. އެކަން އެބަ ފެނޭ މީގެ ކުރިން ހުސްކޮށް ހުރި ޕެޓްރޯލް ޝެޑްތައް ވެސް ބަލާލީމަ. އެތަންތަނުގެ ކިޔޫ ވެސް އެހާ ދިގު،" އޭނާ ބުންޏެވެ.\nހުޅުމާލޭގައި ހުންނަ މަޝްހޫރު މެންހަޓަން ފިޝް މާކެޓް ރެސްޓޯރަންޓް ހިންގާ ކުންފުނީގެ އިސް އޮފިޝަލަކު ވިދާޅުވީ ބްރިޖް ހުޅުވި ފަހުން އެ ރެސްޓޯރަންޓްގެ ވިޔަފާރި ވަރަށް ބޮޑަށް އިތުރުވިކަން ފާހަގަކުރެވޭ ކަމަށެވެ.\n"އަޅުގަނޑުމެން ހިއެއް ނުކުރަން ބްރިޖާއެކު މިހާ ބޮޑަށް އިތުރުވާނެ ކަމަށް. އެކަމަކު މިހާރު މިފެންނަނީ މާލޭގެ މަޝްހޫރު ރެސްޓޯރަންޓްތަކާ އެއްވަރަށް މީހުން ވަންނަތަން،" 150 މީހުންގެ ޖާގައިގެ ރެސްޓޯރަންޓް ހިންގާ ކުންފުނީގެ އޮފިޝަލަކު ވިދާޅުވި އެވެ.\nބްރިޖް ހުޅުވާލުމާއެކު ހުޅުމާލޭގެ މަގުތައް ބިޒީވި ފަދައިން މިތަނުގައި ހުންނަ ކެފޭ، ރެސްޓޯރަންޓްތަކަށް ވަންނަ މީހުންގެ އަދަދު ވެސް ވަނީ އެތައް ގުނައެއް އިތުރުވެފަ އެވެ. މިއީ ސީދާ ބްރިޖާއެކު އެތަންތަނަށް އައި ހަލަބޮލި ކަމެކެވެ.\nހުޅުމާލޭގައި ރެސްޓޯރަންޓެއް ހިންގާ އެހެން މީހަކު ބުނީ ކެފޭ، ރެސްޓޯރަންޓްތަކުގެ ވިޔަފާރިއަށް އަންނާނެ ހަގީގީ ކުރިއެރުމެއް އެނގޭނީ ބްރިޖުން ދަތުރުކުރާ ވެހިކަލްތަކުން ފީ ނަގަން ފެށުމުން ކަމަށެވެ.\nހުޅުމާލޭގެ އަތިރިމަތީގައި ހުންނަ ކެފޭއެއް. ބްރިޖާއެކު ހުޅުމާލެއަށް ހަވީރު ސައިބޯން އަންނަ މީހުންގެ އަދަދު ވަނީ ވަރަށް ބޮޑަށް އިތުރުވެފައި. ފޮޓޯ: ހުސެއިން ވަހީދު /މިހާރު\n"މިހާރު މިހާ ގިނަ ބަޔަކު މިރަށަށް މި އަރަނީ ހިލޭ ބްރިޖްގައި ދަތުރުކުރެވޭތީ ފޫހިފިލުވާލަން ދުއްވާލަން. އެހެން އަންނަ ބަޔަކު މިރަށުގައި ހުންނަ ކެފޭތަކާއި ރެސްޓޯރަންޓްތަކަށް ވެސް ވަންނާނެ. ހަމައެގޮތަށް މިތަނުން މާލެއަށް ވެސް ދާނެ. އެކަމަކު ބްރިޖް ޓޮލް ނަގަން ފެށުމުން ވިޔަފާރިއަށް ކުރިއެރުން އަންނަކަން އެނގޭނީ. މިހާރު މި އުޅެނީ ވަގުތީ ހަލަބޮލި ކަމެއް،" އޭނާ ބުންޏެވެ.\nބްރިޖު ހުރަސްކޮށް ދަތުރުކުރާ ވެހިކަލްތަކުން ޓޮލް ނަގާނެ ދުވަހެއް އަދި ނަގާނެ އަދަދެއް ވެސް އިއުލާނެއް ނުކުރެ އެވެ. އޭގެ ކުރިން ބްރިޖް އޮތީ ބޭނުން ވަރަކަށް ދަތުރުކުރަން ހުޅުވާލައިފަ އެވެ. އެއާއެކު ހުޅުމާލޭގެ ކެފޭ ރެސްޓޯރަންޓްތައް އޮންނަނީ ހަވީރު ގަޑީގައި ތޮއްޖެހިފަ އެވެ.\nއިތުރު ލިޔުންތައް ހުޅުމާލެ ކެފޭ/ރެސްޓޯރެންޓް ރީޓެއިލް ވިޔަފާރި ސިނަމާލެ ބްރިޖު މާލެ


ފާޚާނާ ކުރުމަކީ މިދުނިޔޭގައި ކުރަން ޖެހޭ ކަމެކެވެ. ސުވަރުގޭގައި ފާޚާނާ ކުރުމެއް ނެތެވެ! ސުވަރުގޭގައި ހަމަ މި އިންސާނާގެ ހަށިގަނޑުން ހިއްލައިލާނީ ދައުފޮދެކެވެ. އެ ދައުފޮދުގެ ވަސް ގޮމަކަސްތޫރިއަށްވުރެ މީރުވެގެންވެއެވެ. މިހިރަ ކަންކަމަކީ ވިސްނައި ފިކުރުކޮށްލުމުން މީހުންގެ ސިކުނޑިތައް ގޮވާ ވަރުގެ ކަންކަމެވެ.\nކޮންމެއަކަސް ފާޚާނާއިން ނުކުންނަމުން "ޣުފްރާނަކަ" ކިޔައި އަހަރެމެންގެ ފާފަތައް ފުއްސަވައި ދެއްވެވުން ދުޢާ ކުރަމުއެވެ. މިފަދައިން ދުޢާކުރަންޖެހޭ ބައެއް ސަބަބުތަކުގެ ތެރޭގައި މީހާގެ ހަށިގަނޑުން ނަޖިސްތަކެއް ބޭރުވެގެން ދިއުން ހިމެނެއެވެ.\nމި ނަޖިސްތަކުގެ ސިފަ ހުތުރެވެ. ވަސް ނުބައެވެ. ޖަރާސީމުތަކުން ވަނީ ފުރިފައެވެ. މިއެއްޗެތިތައް ހަށިގަނޑުން ބޭރުވެގެން ދިއުމަކީ ލިބިގެންދާ ވަރަށް ބޮޑު ނިޢްމަތެކެވެ. ނޫންނަމަ އިންށާނާއަށް ކިތަންމެ ނުރައްކައުތެރި ބައްޔެއްވެސް ޖެހިދާނެއެވެ. ގޮހޮރުގައި ނަޖިސްތައް ގިނަވުމުން ހަށިގަނޑުގެ ތެރޭގައި މަރުވެސް ވެދާނެއެވެ.\nމިއީ ހަމަ އަހަރެމެންނަށް ކުރެވޭ ފާފަތަކުގެ ވެސް މިސާލެވެ. ކޮންމެ ފާފައަކީ ވެސް އެ ފާފައެއްގެ ސަބަބުން އިންސާނާއަށް ހިތްދަތިކަން ލިބުންވާ އެއްޗެކެވެ. ފާފައެއްގައި އެއްވެސް ރަނގަޅު ކަމެއް ނުވެއެވެ. މުޅިންވެސް ވަނީ އިންސާނުންނަށް ގެއްލުމާއި ހަލާކެވެ. ފާފަތަކުން ފުރިފައިވަނިކޮށް ނުވަތަ ތައުބާ ނުވެވި ހުއްޓައި މީހާ މަރުވެއްޖެ ނަމަ އެމީހަކަށް ސަލާމަތްކަމެއް ނެތެވެ! އެކަމުގައި މޮޅަށް ދެނެވޮޑިގެންވަނީ ހަމައެކަނި ﷲ ތަޢާލާއެވެ!\nމީސްތަކުންނޭވެ! ފާޚާނާ ކުރެވިއްޖެ ނަމަ ވުޟޫކުރާށެވެ! އެއީ މަތިވެރިކަން ބޮޑު އަޅުކަމެކެވެ. ބިލާލްގެފާނަށް ސުވަރުގޭގެ އެންމެ މަތިވެރި ދަރަޖަ ލިބިވަޑައިގަތީ ފާޚާނާކުރައްވާ ކޮންމެ ފަހަރަކު ވުޟޫ ކުރައްވަވައި2ރަކްޢަތް ނަމާދެއް ކުރައްވަވަމުން ގެންދެވުމުންނެވެ.\nވުޟޫކުރުމަކީ ހަމައެކަނި ނަމާދުކުރަން ކުރަން އޮތް ކަމަކަށްވުރެ މާމަތިވެރި ކަމެކެވެ. ވުޟޫކުރުމުގެ ދަރަޖަ މާމަތިވެރިއެވެ. އެކަމުން ލިބެން އޮތް ފައިދާ މާބޮޑެވެ! ވުޟޫ ކުރުމުން ވަރަށް ގިނަ ފާފަތަކެއް ފުހެވިގެންދާތީއެވެ!


Nihaan ah India ah neyruvumun Jameel dheravehje\nޑރ. މުހައްމަދު ޖަމީލް އަހުމަދު: -- ފޮޓޯ: މުހައްމަދު ޖަމީލުގެ ރަސްމީ ފޭސްބުކް ޕޭޖު\nޕީޕީއެމްގެ ޕީޖީ ގްރޫޕް ލީޑަރު އަހުމަދު ނިހާން ހުސެއިން މަނިކުއަށް އިންޑިޔާއަށް ވަނުމަށް ހުރަސް އެޅި މައްސަލާގައި އިދިކޮޅު ޕާޓީތަކާއެކު މަސައްކަތް ކުރައްވާ މި ސަރުކާރުގެ ކުރީގެ ނައިބު ރައީސް ޑރ. މުހައްމަދު ޖަމީލު އަހުމަދު ކަންބޮޑުވެއްޖެ އެވެ.\nބޭސްފަރުވާއަށް ނިހާން އިންޑިޔާއަށް ވަޑައިގަތުމުން އިމިގްރޭޝަނުން ވަނީ ނިިހާން ހިފެހެއްޓުމަށް ފަހު އެ ގައުމަށް ވަނުމަށް ހުރަސް އަޅައިފަ އެވެ. އަދި އެކަން ކުރީ ކީއްވެ ކަމެއް އިމިގްރޭޝަނަކަށް ބުނެއެއް ނުދެވުނެވެ. އެކަމަށް އިޝާރަތް ކުރައްވާ ޖަމީލު ރޭ ކުރެއްވި ޓްވީޓެއްގައި ވިދާޅުވީ އެފަދަ ދެރަ ކަންކަން ދިމާވަނީ މި ސަރުކާރުން އެންމެ އަވައްޓެރި ގައުމު އިންޑިޔާއަށް ނިސްބަތްކޮށް ހަގީގަތެއް ނެތް ވާހަކަތައް ދައްކާ ފުުރައްސާރަ ކުރާތީ ކަމަށެވެ. އަދި ކޮންމެ ދިވެއްސަކަށް ދިމާވި ނަމަވެސް މިއީ ހިތާމަވެރި ކަމެއް ކަމަށް ޖަމީލު ވިދާޅުވި އެވެ. އަދި ވިދާޅުވީ ދެރަ ވެއްޖެ ކަމަށެވެ.\nޖަމީލު މިހެން ވިދާޅުވީ ނިހާންއަށް އިންޑީޔާއަށް ނޭރުނު މައްސަލާގައި އިދިކޮޅު ފަރާތްތަކުގެ ފާޑު ކިޔުމާއި ހަޖޫތައް އަމާޒުވެފައި ވަނިކޮށެވެ. ނަމަވެސް އިދިކޮޅު އެމްޑީޕީ ތަމްސީލު ކުރައްވާ ރައްޔިތުން މަޖިލީހުގެ މަރަދޫ ދާއިރާގެ މެންބަރު އިބްރާހިމް ޝަރީފް ވިދާޅުވީ ޑިޕްލޮމެޓިކް ޕާސްޕޯޓެއް ގެންގުޅެ ފަރާތަކުން އިންޑިޔާއަށް ވަނަނުދީ ހިފެހެއްޓުމަކީ ހިތާމަ ހުރި ކަަމެއް ކަމަށެވެ. އަދި ދެ ގައުމުގެ ގުޅުން ވަރަށް ދަށްވެފައިވާ ކަމަށް ފެންނަ ކަމަށް ޝަރީފް ވިދާޅުވި އެވެ.\nއެ މައްސަލައާ ގުޅިގެން ނިހާން ވިދާޅުވީ އެއްވެސް މީހަކު ގައުމަކަށް ނާރުވާނަމަ އެކަން ވާންވީ ސަބަބު ބަލަން ޖެހެ ކަމަށެވެ. އަދި ސަރުކާރުން އެކަން ކުރައްވާނެ ކަމަށް އުންމީދު ކުރައްވާ ކަމަށް ވެސް ނިހާން ވިދާޅުވި އެވެ. ނަމަވެސް މި މައްސަލާގައި މިހާތަނަށް އިންޑިޔާއިން ވަަކި އެއްޗެއް ނުބުނެ އެވެ.\nއިންޑިއާ އަހުމަދު ނިހާން ހުސައިން މަނިކު ޑރ. މުހައްމަދު ޖަމީލް އަހުމަދު


Jabir Minister Kamah Gehnan Coalition Ge Activistun Campaign Fashaifi - Vaguthu\nޖާބިރު މިނިސްޓަރުކަމަށް ގެންނަން ކޯލިޝަންގެ އެކްޓިވިސްޓުން ކެމްޕޭން ފަށައިފި\nރައްޔިތުން މަޖިލީހުގެ ކުރީގެ މެންބަރު އަބްދުﷲ ޖާބިރު އިކޮނަމިކް މިނިސްޓަރުކަމަށް ގެންނަން ކޯލިޝަންގެ އެކްޓިވިސްޓުން ކެމްޕޭން ފަށައިފިއެވެ.\nއިދިކޮޅު ކޯލިޝަންގައި ހިމެނޭ ޖުމްހޫރީ ޕާޓީގެ ބައެއް އެކްޓިވިސްޓުންނާއި އެމްޑީޕީގެ ބައެއް އެކްޓިވިސްޓުން ގެންދަނީ އިބްރާހިމް މުހައްމަދު ސޯލިހް (އިބޫ) އެކުލަވާލާ ސަރުކާރެއްގެ އިކޮނަމިކް މިނިސްޓަރު ކަމުގެ މަގާމު ޖާބިރަށް ދިނުމަށް ގޮވާލަމުންނެވެ.\nއެމްޑީޕީގެ އެކްޓިވިސްޓެއް ކަމަށްވާ މައިމޫން ކޮށްފައިވާ ޓްވީޓެއްގައި ބުނީ އިކޮނަމިކް މިނިސްޓަރު ކަމަށް ޖާބިރު ގެންނަން އޭނާ ތާއިދު ކުރާ ކަމަށެވެ. "ސަރުކާރު ބަދަލުކުރަން ޖާބިރު ވެފައިވާ ގުރުބާނީގެ އަގުވަޒަންކުރަން ޖެހޭ." މައިމޫން ބުންޏެވެ.\nMi Feshey Aar Sarukaaruge Economic minister kamah @chairmanjabir ah Furihama ah Thaaeed Kuran. Sarcar Badhalu kurumah Jabir vee qurbaany ge agu vazan kuran jehey.#JabirOK pic.twitter.com/Rptr9cf4YG\n— Maimoon (@Mrsays_) October 22, 2018\nކުރީގެ ނައިބު ރައީސް އަހްމަދު އަދީބުގެ ވަރަށް ގާތް އެކުވެރިއެއް ކަމަށްވާ އަދި މިހާރު ޖުމްހޫރީ ޕާޓީގެ އެކްޓިވިސްޓެއް ކަމަށްވާ އަލީ ޝާހިދު (ސްޓެޕް އައްޔަ) ވެސް ގެންދަނީ ޖާބިރު އިކޮމަނިކް މިނިސްޓަރު ކަމަށް ގެންނަން ގޮވާލާ ފުލުފުލުގައި ޓްވީޓްތައް ކުރަމުންނެވެ.\nސްޓެޕް އައްޔަ ކޮށްފައިވާ އެއް ޓްވީޓެއްގައި ބުނީ އިކޮނަމިކް މިނިސްޓަރުކަމަށް ޑިމޮކްރަސީއަށް ގިނަގުނަ މަސައްކަތްތަކެއް ކޮށްފައިވާ ޖާބިރު ގެންނަން ތާއިދު ކުރާކަމަށެވެ.\nGulhifaivaa ihthihaadhu sarukaaruge Economic minister kamah, democracy ah ginaguna masaikaithakeh kuravvaafaivaa Abdulla Jabir. @chairmanjabir ? pic.twitter.com/TWfC5d5MAw\n— Step Ayya ??????????? (@Step_Ayya) October 20, 2018\nޖާބިރަށް އިކޮނަމިކް މިނިސްޓަރުކަން ހޯއްދަވައިދެއްވަން ކެމްޕޭން ކުރަމުންދާ އިދިކޮޅު ކޯލިޝަންގެ އިސް ބޭފުޅަކު މިއަދު "ވަގުތު" އަށް ވިދާޅުވީ "ޖާބިރަށް މިނިސްޓަރ ކަން ދިނުމަށް އެންމެ މަތިން ވަނީ އެޕްރޫވް ލިބިފައި" ކަމަށެވެ.\nޖޭޕީ އާއި އެމްޑީޕީގެ ބައެއް އެކްޓިވިސްޓުން ޖާބިރު އަށް ވަޒީރުކަން ދިނުމަށް ގޮވާލަމުން ދާއިރު އެކަމާއި ދެކޮޅަށް ވެސް ޖޭޕީ އާއި އެމްޑީޕީގެ އެހެން ބައެއް އެކްޓިވިސްޓުން ގެންދަނީ ވަރަށް ބޮޑަށް ޚިޔާލުފާޅުކުރަމުންނެވެ.\nއިބޫ އެކުލަވާލާ ސަރުކާރެއްގެ ވަޒީރުކަމުގެ މަގާމު ހޯއްދަވަން މިހާތަނަށް ފާޅުގައި ޝައުގުވެރިކަން ފާޅުކުރައްވާފައި ވަނީ ޖާބިރު އެކަންޏެވެ. އޭނާ ވަނީ އިބޫ ވެރިކަމަށް ގެންނަން ބޮޑެތި ޚަރަދުތަކެއް ކުރައްވާފައި ކަމަށް މީސް މީޑިއާގައި ވާހަކަދެކެވެއެވެ.\nއިބޫ އެކުލަވާލާ ސަރުކާރެއްގައި އިދިކޮޅު ހުރިހާ ޕާޓީއެއްގެ ވަޒީރުން ތިއްބަވާނެއެވެ. ޖާބިރު މިހާރު ހުންނެވީ އެމްޑީޕީގެ މެންބަރެއްގެ ގޮތުގައެވެ.\nއޮކްޓޯބަރ 24, 2018 12:19\nތިހެން ލާރިއަށް ވިކޭ އެކްޓިވިސްޓުންގެ ބަހެއް ޔައްޔިތުން ކައިރީ ނުވިކޭނެ. ޖާބިރު އަށް މިނިސްޓަރ ކަން ދީފީޔާ ކޮރަޕްޝަން ނައްތާލާ ވައުދާ ހިލާފުވީ\nކުރި ޚަރަދު ހޯދުން\nކުރި ޚަރަދުގެ ބަދަލު ސަރުކާރުގެ ވަތްގަޑުދަަށުން ކަޓު ނަގައިގެން ހޯދަންބާ މިހާ ވަރަށް ފައި މި ނަގަނީ.؟؟؟!!!! ގައިމު ގާބިލްކަމެއް ހިރިއްޔެއްނޫން. ދިޔަ މަކްތަބެއް ސްކޫލެއް ކޮލެޖެއް ހުރީކީ ނޫން. ބަހަކުން ކުރެ ބަހަކުން ވާހަކަ ދައްކަން އެގެނީކީ ނޫން. ދެނޯ. ކޮބާ ފަސާދައާ ކޮރަޕްޝަންގެ ގޮވެލިފަތި ރަނުން ކަރުގަ އަޅައިގެން އުޅުނު މީސްތަކުން؟\nއޮކްޓޯބަރ 24, 2018 12:22\nޚިޔާނާތްތެރިންނާެއި ވަގުން އަނިޔާވެރިންނާއި މަކަރުވެރިން ވަޒީކަމަށް ލައިގެން ސަރުކާރެއް ނުހިންގޭނެ. މިފަދަ ތަޢުލީމީ ޒަމާނެއްގައި ޖާބިރަކީ އެކަމަށް ކުފޫ ހަމަވާ މީހެއްނޫން. އޭނާއަށް ރަނގަޅުވާނީ ހޮނޑައިދޫގެ ބީޗު\nއޮކްޓޯބަރ 24, 2018 12:28\nމީހަކު ނެތިއްޔާ އޯކޭ.\nދިޔާނާވެސް އިސްލާމްދީނޭ ކިޔައި ފޫގަޅާ އިރު މިވަރު މީހަކާއި އިނދެގެން އުޅޭ ސަބަބެއް ނޭގޭ\nޖާބިރު މިނިސްޓަރުކަން ދީފިއްޔާ ދެންކޯލިސަން ސަރުކާރަކައް ސަޕޯޓެއް ނުކުރެވޭނެ\nއޮކްޓޯބަރ 24, 2018 12:33\nގައުމުގެ ކަންތައް ދާނެ ދެރަވަރުގޮތް ތަސައްވަރުކުރެވިފަ ދެރަވެ، އެކަމުކުރާނެ ކަމެއްނެތް މެޖޯރިޓީ ލިބުންމީހުން ހަދާނީ ހަދާނެ އެއްޗެއް. މިފެންނަނީ ގައުމައް އިސްކަންދިނުމައްވުރެ ޒާތީ ހަދައެއްގެ އަލިފާނުގަ އެންމެން އުޅޭތަން\nއޮކްޓޯބަރ 24, 2018 12:40\nއޮކްޓޯބަރ 24, 2018 12:50\nމި ޖާބިރަކީ ތައުލީމީ ގޮތުންކިހާފެންވަރެއް ގެ ބޭފުޅެއްބާ އެހެންނާފަހެ\nއޮކްޓޯބަރ 24, 2018 12:52\n"އިކޮނަމިކް" މި ލަފްޘު ކިޔަން އެގޭމީހެއްބާ މީނައަކީ؟ މާނަ އެގޭތޯވެސް ، ޒިންމާއެގޭތޯވެސް ، މިރޮގުން ޢިލްމުހުރި މިންވަރެއްވެސް ބަލަންވާނެއެވެ. މީނަޔަށް ބޮޑަށް ރަގަޅުވާނީ ރ ގުދަނުގެ ބަނޑޭރިކަން< ހަހަހަ\nއޮކްޓޯބަރ 24, 2018 12:53\nޔާމީނު ސަރުކާރުގައި ކަރަޕްޝަން ގިނަވެގެން ފަޔަށް ހިނިއަރައިގެން އުޅުނު މީހުން ގއތފލގައި ދަނޑިން ތަޅަނީ! ކޮބައިތަ ޢުމަރު! އަޅެ އުމަރު ބުނެބަލަ ތިޖޫރީ އިން ތަނުގައި މިފަހަރު އިންނާނީ ކޮން އެއްޗެއް!\nއޮކްޓޯބަރ 24, 2018 12:57\nތިއީ ރަނގަޅުމީހެއް އެކަމަށް، އޭނާއަށް ލިބިފައިވާ ރަށެއްގައި ރަނުގެ އާރެއްގެ ދޮރު ހުރޭ އޭނާ އަށް އެކަން ލިބިއްޖެއްޔާ އެކަމުން ރާއްޖެއަށް ނަފާވެ އެންމެން ރަނުން އުއްތައި ޖަރީކުރާނެކަމަށް ބުނަނީ\n10 މިލިޔަން ޗެކް ދީގެންބާ ވަޒީރު ކަމަށްވެސް އަންނަނީ. ލޮލް\nއޮކްޓޯބަރ 24, 2018 13:16\nކަލޯގަޔާ!! ތިކަހަކަ ކުއްވެރިންނަށް ގައުމުގެ ހުންގާނުތައްދޭތީ ދެރައީ! ޕޮލިޓީޝަނުން ގައުމުރަނގަޅު ކުރާކަށް ނުވާކަމުގެ އަލާމަތް ތައް ތިޔަފެންނަނީ.. ކޮންމެ މީހަކުވެސް ބޭނުން ވަނީ އެމީހެއްގެ ބައި ކާލެވޭތޯ އަމިއްލަ ހަރުމުދާގަނޑެހެން.\nއޮކްޓޯބަރ 24, 2018 13:17\nރާއްޖޭގެ ރައްޔިތުން ރަލުން ޖަރީކޮއްދޭން މިސައިތާން ބުނެފި\nމިނިސްޓަރުކަމަށް ވެސް މީހުން ގެންނަނީ ކެމްޕެއިން ކޮށްގެން ވޯޓު ލައިގެން މިކުދިންގެ ސަރުކާރުން. ވަރަށް ސަޅި. ވާހ ވާހ ތިވަރެއް ނެތް.\nރައީސުކަމާއިގުޅޭ ތަޢުލީމެއް ގާބިލުކަމެއްނެތް ރައީސަކާއިއެކު ގައުމުހިންގަން ހޮވާނީވެސް އެފެންވަރުގެ ވަޒީރުން، ވީމާ ޖާބިރުވެސް އިބޫ ސަރުކާރުގެ ވަޒީރުބޭކަލަކަށް ބަހައްޓަން ހަމަ އޯކޭ، ލަނޑައާއި ވާނީ ލަނޑައާއި ދޮތެ.\nއެހުރިހާލާރި އެގޮތައް ޚަރަދު ނުކޮއް އަމިއްލަ ވިޔާފާރި ތަރައްގީ ކުރަން ޚަރަދު ކުރިނަމަ ޖާބިރުއަށް މާރަގަޅުވީސް.އެކަމަު ވަޒީރު ކަން\nއޮކްޓޯބަރ 24, 2018 14:03\nމިއީ ރޭވުމެއް ކާށިދޫ ދާއިރާއަށް ކުރިމަތިލާނެކަމަށް އިޢުލާނުކޮށްފައިވާތީ އެކަން ހުއްޓުވުމަށް ޖޭޕީ އަޑީގައި އޮވެގެން ފެށިކަމެއް މިއީ އިންޝާﷲ މިފަހަރު ލާހިކެއްނޫން ޖޭޕީގެ މީހަކަށް މިދާއިރާ ކަމިޔާބު ކުރާކަށް\nއޮކްޓޯބަރ 24, 2018 14:13\nއަލުގަނޑަށްފެންނަނީ ހޮނޑައިދޫގެ މިނިސްޓަރ ކަން ޖާބިރަށް ހަވާލު ކުރަން . މިކަމާ އުޅެބަލަ ! މިކަންވޭތޯ ! އުޅެފިއްޔާ ވާނެ\nއޮކްޓޯބަރ 24, 2018 14:15\nތިހިރީ މިނިސްޓަރުކަން ކުރެވިފަ. ދުވަސްކޮޅަކަށް މިފްކޯ ހަވާލުކުރީމާ ހެދިގޮތް އެނގޭތަ؟ އެތަނުން ތެޔޮވެސް މަސްކޮޅުވެސް ފައިސާކޮޅުވެސް ކައްވާލި ބޮޑު ޚިޔާނާޓްތެރިއެއް. އަބަހުރި ލިޔެކިޔުންތައްވެސް. އަނެއްކާ ދެން ކިހިނެއް ހަދާނެބާ؟ ރާބޮއިގެން ހޮޑުލުންނޫންކަމެއް ނޯންނާނެ މިގުންޑާ ޖާބިރު\nއޮކްޓޯބަރ 24, 2018 14:57\nމޮޔައެއްގެ އަތަށް ކަނޑިއެއް ލިބުނީމާ ވާނެހެން މިހާރު މިވަނީ.\nއޮކްޓޯބަރ 24, 2018 15:00\nރިޔާސީ އިންތިޚާބަކީ ވިޔަފާރިޔަކަށް ހެދުމަކީ ވަރަށް ބޮޑު ގޯހެއް. ރައްޔިތުން ވޯޓްދިނީކީ އަމިއްލަ ބޮނޑި ބޮދުކުރުވާކަށް ނޫން. މިވަރުން ދަންޏާ ބޭންކުން ލޯން ނަގައިގެންވެސް ކުރަންވީ މިކަން.5އަހަރުތެރޭ އެތަށް ގުނަ ފައިދާ\nވިސްނާ ފިކުރުކުރުން ބުއްދިވެރި\nއޮކްޓޯބަރ 24, 2018 15:14\nޖާބެ އަކީ ތިޔަކަމައް އެންމެ ގާބިލް އެކަކު..\nޖާބިރަކީ ތިކަމަށް އެންމެ ޤާބިލް ބޭފުޅާ. ތިތިބަ ޕީއެޗްޑީ ނަގައިގެން އުޅޭ މީހުނަށްވުރެން މާތަޖުރިބާހުރި ބޭފުޅެއް. ޖާބިރު ހަމަ އޯކޭ!\nއޮކްޓޯބަރ 24, 2018 15:56\nއާނ އަވަހަށް ޖާބިރުބެއަށް މިނިސްތަރުކަންދީ އެއިރުން އަހަރެމެން ރަށު އެންމެން ތިބޭނީ ރަނުން ޖަރީވެގެން އަތުން ފުޅިހިފާލައިގެން ، އެކެމްޕެއިން ކުރަނީ ވަރަށް ވަރުގަދަ ބައެއް އެމީހުން ބުނާގޮތް ނުހަދައިފިއްޔާ ކޯލިސަން ރޫޅައިލަވެސްފާނެ\nއޮކްޓޯބަރ 24, 2018 16:04\nމިފްކޯ ހިންގި އިރު މިފްކޯގެ މަސްގަންނަ ބޯޓް ފަހަރުގެ ތިޖޫރީގައި މަސްވެރިންދޭން ބަހައްޓާފައި ހުރި މިލިޔަނުން ވަގުނޫޓް ކަމަށް އޭރުގެ ނޫސްތަކުގައި ޖަހިއިގެން ފަޅާއަރުވާލީ. ޔާމީނާއި ގުޅިގެން ކުރިކަމަކަކަށްވާތީ މައުމޫނުގެ ރައީސްކަމުގައި ހިންދާލީ. ކޮބާ އެމައްސަލަ، ބަލަންޖެހޭނެ އަދި ޖާބިރު އެކަމުގައި ސާމިލު ވޭތޯބެލެވެންނުޖެހޭނެތޯ. އިކޮނޮމިކް މިނިސްޓަރު އަކީ ވަގުފައިސާޖަހައިގެންވެސް އިޤްތިޞާދު ރަގަޅުކުރަން އެގޭމީހަކަށް ވާންޖެހޭނަމަ ތިކަންކުރަންވީ.\nއޮކްޓޯބަރ 24, 2018 16:20\nއިކޮނޮމިކް މިނިސްޓާރ ހޮޑައިދޫ ދެން އަތްޖަހާ ބާރައް\nކިތައްމެ ކުލަ އެއްގޮތްވިޔަސް އެފަދަ މަޤާމުތަކަށް ގެންނަންޖެހޭނީ ތެދުވެރިން.ޖަޒުބާތުގައިވެސް އެފަދަ މީހުން ގެނެސްގެން ނުވާނެއެވެ.\nއޮކްޓޯބަރ 24, 2018 17:59\nހެޔޮނުވާނެ ހަމަބުއްދި ސަލާމަތުން ހުރިމީހަކު ޖާބިރު މިނިސްޓަރ އަކަށް ނުލާނެ އެއީ ދުވާލުގެ 24ގަޑި އިރުން 18ގަޑި އިރު ވާނުވާނޭގޭ މީހެއް\nދައުލަތުގެ މަގާމުތަކަކީ މީހަކު ކުރިކަމެއްގެ އަގު ވަޒަންކުރުމުގެގޮތުން ދޭންޖެހޭ އެއްޗެއްކަމަކައް ގަބޫލެއްނުކުރެވޭ ދެން ވަރައް ސަލާމް\nއޮކްޓޯބަރ 24, 2018 18:56\nމައުލޫމާތައްޓަކައި ދަންނަވަން. ޖާބިރު ސަން ޓްރެވެލް ސިޔާމް އަދި ކަސްޓަމް ގެ ވެރިޔާ ޖުނެއިދު ފަދަ އެތައް ބޭފުޅުންނަކީ މިހާރު މާސްޓާރސް އޮފް ބިޒިނެސް އެޑ\nއޮކްޓޯބަރ 24, 2018 19:30\nލޮލީޖާބިރުއައް ރަނގަޅުވާނެ މިނިސްރުކަން އަވަހައްދީ\nއޮކްޓޯބަރ 25, 2018 01:30\nތިޔަ ބަޔަކަށް ވަރަށް ގިނަ ލާރި ދީގެނަ ކުރުވާކަމެއްމީ. މީނަ ކަމަކު ނުދޭ މިނިސްޓަރ ކަމަށް


America in Taiwan aai kairi nuvaan China inzaarukohfi\nއެމެރިކާއިން ޓައިވާނާ ކައިރި ނުވާން ޗައިނާ އިންޒާރުކޮށްފި\nޗައިނާގެ އަސަކަރީ މަތިންދާ ބޯޓެއް: އެމެރިކާއަށް ވަނީ އިންޒާރުދީފައި\nއެމެރިކާގެ އަސްކަރިއްޔާއިން ޓައިވާނާއި ގާތަށް އައުމަކީ ބައިނަލް އަގްވާމީ ސަރަހައްދުތަކުގެ ހަމަނުހެޖުން ނަގާލުން ކަމަށްވާތީ އެކަން ނުހުއްޓައިފިނަމަ، އެމެރިކާއާ ހަނގުރާމަ ކުރަން ޖެހިދާނެ ކަމަށް ބުނެ ޗައިނާއިން އިންޒާރުކޮށްފި އެވެ.\nއެމެރިކާގެ އަސްކަރިއްޔާއިން ޓައިވާނާއި އިގްތިސޯދީ ސަރަހައްދުން ބޭރުގައި ހަރަކާތްތެރިވާން ފަށާފައި ވަނީ، ޗައިނާއިން ޓައިވާންގެ ކަނޑުގައި އަސްކަރީ ތަމްރީނުތަކެއް ފަށައިގެން ކުރިއަށް ގެންދަނިކޮށެވެ. ޓައިވާނަށް އެއް ބިލިއަން ޑޮލަރުގެ ހަތިޔާރު ވިއްކުމުން ވެސް ޗައިނާއިން ވަނީ އެކަން ވަރަށް ބޮޑަށް ކުށްވެރިކޮށްފަ އެވެ.\nއެމެރިކާއަށް އިންޒާރު ދެމުން، ޗައިނާއިން ބުނީ، ޓައިވާނުގެ މިނިވަންކަމަށް ބުރޫ އަރާފަދަ ކަމެއް ބައިންލް އަގްވާމީ ސަރަހައްދުގައި ތިބެެގެން އެމެރިކާއިން ކުރާނަމަ، ނުރައްކާތެރި ހަތިޔާރު ބޭނުންކުރަން ޖެހިދާނެ ކަމަށެވެ.\nޗައިނާގެ އަސްކަރިއްޔާއިން މިހާރުވެސް ގެންދަނީ އާޓިފިޝަލް އިންޓެލިޖެންސާއި ދުރު ރާސްތާގެ ބާރުގަދަ މިސައިލްތައް ތަމްރީނުތަކުގައި ބޭނުން ކުރަމުންނެވެ.\nޗައިނާއިން އެމެރިކާއަށް އިންޒާރު ދީފައި ވަނީ، އެ ގައުމުގެ އަސްކަރިއްޔާ އިތުރަށް ވަރުގަދަ ކުރުމުގެ ޕްލޭން އެކުލަވައިލުމުގެ މަސައްކަތް ކުރަމުންދާ ދަނޑިވަޅެއްގަ އެވެ. ޗައިނާގެ އިންޒާރަށް އެމެރިކާއިން އަދި އެއްވެސް އެއްޗެއް ބުނެފައެއް ނުވެ އެވެ.


vnews - Divock Origi Wolfsburg ah, Mamadou Sakho Crystal Palace ah\nޑިވޮކް އޮރީގީ ވުލްފްސްބާގަށް މަމުދޫ ސަކޯ ކްރިސްޓަލް ޕެލަސްއަށް\nމަމުދޫ ސަކޯ އާއި ޑިވޮކް އޮރިގީ --\nއިނގިރޭސި ކްލަބު ލިވަޕޫލްގެ ފޯވާޑް ޑިވޮކް އޮރީގީ ލޯނު އެއްބަސްވުމެއްގެ ދަށުން ޖަރުމަންގެ ވުލްފްސްބާގަށް ބަދަލުވިއިރު، ޑިފެންޑަރ މަމުދޫ ސަކޯ ކްރިސްޓަލް ޕެލަސްއަށް ބަދަލުވެއްޖެއެވެ.\nލިވަޕޫލްގެ ފޯވާޑް ޑިވޮކް އޮރީގީ ލޯނު އެއްބަސްވުމެއްގެ ދަށުން ޖަރުމަންގެ ވުލްފްސްބާގަށް ބަދަލުވިއިރު، އަންނަ ޖެނުއަރީ މަހު އޭނާ އަލުން އަނބުރާ ލިވަޕޫލާ ގުޅުމުގެ ފުރުސަތު އޮންނާނެއެވެ. އަދި ވުލްފްސްބާގުން މުޅި ސީޒަނަށް ޖުމްލަ3މިލިއަން ޕައުންޑު ލިވަޕޫލަށް ދައްކަން ޖެހޭއިރު، އޭނާ ގަތުމުގެ ފުރުސަތެއް ވުލްފްސްބާގަށް ނޯންނާނެއެވެ.\nއުމުރުން 22 އަހަރުގެ ބެލްޖިއަމްގެ ފޯވާޑް ވަނީ މިހާތަނަށް ލިވަޕޫލަށް ކުޅުނު 86 މެޗުގައި 23 ގޯލް ޖަހާފައެވެ. އެނާ ލިވަޕޫލަށް ބަދަލުވީ 2014 ވަނަ އަހަރު ފްރާންސްގެ ލިލޭއިން 10 މިލިއަން ޕައުންޑުގެ އަގަކަށެވެ.\nމީގެ އިތުރުން ލިވަޕޫލްގެ ފްރާންސް ޑިފެންޑަރ މަމުދޫ ސަކޯ ކްރިސްޓަލް ޕެލަސްއަށް ބަދަލުވީ 26 މިލިއަން ޕައުންޑުގެ އަގަކަށް ކަމަށް ރިޕޯޓުތަައް ބުނެއެވެ. ސަކޯ އެންމެ ފަހުން ލިވަޕޫލަށް މެޗެއް ކުޅެދިނީ މިދިޔަ އަހަރުގެ އޭޕްރީލް މަހުއެވެ. އަޚޫލާގީ މައްސަލަތަކާހުރެ، ލިވަޕޫލްގެ ސްކޮޑުން ސަކޯ ބާކީކޮށްފައިވާއިރު، ދާދި ފަހުން އޭނާ ވަނީ ކަކުލަށް ލިބުނު އަނިޔާއަކުން ރަނގަޅުވެ ކުޅުމަށް އެނބުރި އައިސްފައެވެ. އެކަމަކު މި ސީޒަނުގައި ލިވަޕޫލުން ކުޅުނު އެއްވެސް މެޗެއްގައި އޭނާ ބޭނުން ކޮށްފައެއް ނުވެއެވެ.


ވަފާތެރިވުމުން ބޭވަފާތެރިވަނީހޭ (ޕާރޓް 3) – Esfiya\nހިތާމަ އެހެނިހެން ލޯބި 8 hours ago\nވަފާތެރިވުމުން ބޭވަފާތެރިވަނީހޭ (ޕާރޓް 3)\nއެނުދަންނަ އަންހެން ކުއްޖާގެ ފަރާތުން އިވުނީ ދުވަހުވެސް މީހެއްގެ ފަރާތުން އަޑުއަހަން ބޭނުންނުވާ ކަހަލަ އެއްޗެކެވެ. އަދި އެއީ ހަގީގަތެއްވެސް ނޫނެވެ.\n” ތި އާދެވުނީ ނުބައި ޙަޔާއެއް ކައިރިއަށް.. އަހަންނަކީ ދުވަހަކުވެސް މީހެއްގެ ފިރިއެއް ފަހަތުން އުޅުނު މީހެއްނޫން..” ޙަޔާ ޔަގީންކަމާއިއެކު ބުނެލިއެވެ. މީހެއްގެ ފިރިއެއް ކީއްކުރަން ހެއްޔެވެ. އޭނާއަކީ އަކްމަލް ނޫން ފިރިހެނަކާއި ރައްޓެހިވެސްވި މީހެއްނޫނެވެ. އަކްމަލްއަކީ އޭނާގެ ފުރަތަަމަ ލޯތްބެވެ. އަދި އުއްމީދުކޮއްގެން އެހުންނަނީ އޭނާގެ ފަހު ލޯބިކަމުގައިވެސްވުމެވެ. ” އަހަންނަށް މި ހޯދުނީ ހަމަ ރަގަނޅު މީހެއް. މާލްއާއި އަހަންނާއި ދޭތެރަށް ވަދެގެން އުޅެނީ ތިނޫން މީހެއްނޫން..” ތަނާލްގެ އަޑުގައިވީ ހިތާމަ ޙަޔާއަށް ފާހަގަ ކުރެވުނެއް ކަމަކު ޙަޔާ ކުޑަކޮއް ހިތްހަމަ ނުޖެހުނެވެ. އޭނާގެ ގެޔަށް އައިސް އޭނާގެ ބޮލުގައި އެފަދަ ބޮޑު އިލްޒާމެއް އަޅުވަން އެއީ ކާކުހެއްޔެވެ.\n” ފުރަތަމަ އަހަރެން ތި މާލްއެއް ދަނެގެނެއްނު އޭނަ ފަހަތުން އުޅެވޭނީވެސް.. އައިމް ސޮރީ ދެޓް ޔުއާރ ހަޒްބެންޑް ޗީތެޑް އޮން ޔޫ.. ބަޓް ތިގޮތަށް ރަގަނޅަށް ތަނެއް ދޮރެއް ނުބަލާ އައިސް މީހުންގެ ބޮލުގާ ތިވަރުގެ ބޮޑު އިލްޒާމް އަޅުވާކަށް ނުވާނެއެއްނު.. އަހަންނަކީ އެއްވެސް އިރެއްގައި އެހާ ޗީޕްކޮއް އުޅުނު މީހެއްނޫން.. އައި ހޭވް އަ ބޯއިފުރެންޑް.. އަހަރުމެން މިއުޅެނީ މިއަންނަ ހަފްތާގައި މެރީކުރަން.. އެހާ ލޯބިވާ މީހަކު ހުއްޓައި އަހަރެން ކީއްކުރަން ތަނާލްގެ ފިރިމީހާއާއި ހެދި އުޅެންވީ.. އަކޫ ނޫން މީހަކު އަހަރެން ހަޔާތަށް އަދި ނުވެސް ގެންނަން.. ކުރިޔަށް އޮތްތާގައިވެސް ނުގެންނާނަން.. އަހަރެން މީ އަކޫއަށް ވަފާތެރި ޖީއެފްްއެއް.. ” ރުޅި ކޮންޓްރޯލް ކުރަން މަސައްކަތް ކުރަމުން ޙަޔާ ވާހަކަަ ދެއްކިއެވެ. އޭރު ކުރިމަތީ ހުރި ތަނާލްގެ ލޮލުން ހިފެހެއްޓުމެއްނެތި ކަރުނަ އަންނަމުން ދިޔައެވެ. ޙަޔާގެ ހިތުގައި އެނުދަންނަ އަންހެން ކުއްޖާއާއި މެދު ހަމްދަރުދީ އުފެދެމުން ދިޔައެވެ. ތަނާލްގެ ހިތުގައި ޖެހިފައިވާވަރު އޭނާއަށް ވިސްނާލެވުނެވެ. ލޯބިވާ މީހަކު އެގޮތަށް ބޭވަފާތެރިވުމުން ކޮންމެ މީހަކުވެސް ދެރަވާނެއެވެ.\n” ހޭއި އާރ ޔޫ އޯކޭ.. ކެން އައި ހެލްޕް ޔޫ ވިތް އެނީތިން..” ތަނާލްގެ ބުރަކަށީގައި ފިރުމާލަމުން ޙަޔާ ބުނެލިއެވެ. ” ޙަޔާ ނޫން މީހަކަށް އަހަންނަށް ހެލްޕެއް ނުވެސް ވެވޭނެ.. ހެޔޮނުވާނެ ތިކައިވެނި ނުކުރޭ.. އަހަންނާއި އަކްމަލްއާއި ދުރުނުކުރޭ..” ތަނާލްގެ ދުލުން ނުކުތް ނަމުން ޙަޔާއަށް ހީވީ އޭނާގެ ހިތަށް މީހަކު ތޫނު އެއްޗެއް ހަރާލިހެންނެވެ. އިސާހިތަކު އެދެލޯ ކަރުނުން ފޯވީ ހިތަށް އެރި އެއްޗަކުންނެވެ. ” އަކްމަލް.. ތަނާލް ފިރިޔަކީ އަކްމަލް އޭ ތަ ތިބުނަނީ..” ތަނާލް ނޫނެކޭ ބުނޭ ތޯ ހިތާއި ހިތުން ދުއާ ކޮއްލަމުން ޙަޔާ ސުވާލުކޮއްލިއެވެ. ނަމަވެސް ޖަވާބު އައީ ޙަޔާ ބޭނުންވި ގޮަތަކަށް ނޫނެވެ. ” ނުވާނެ ތިހެންނެއް.. ތިދައްކަނީ ކޮންމެވެސް އެހެން އަކްމަލްއެއްގެ ވާހަކަ.. އަހަރެންގެ އަކޫ އަހަންނަށް އެހެނެއް ނަހަދާނެ.. ތަނާލްއަށް ތިއުޅެނީ ވަރަށް ބޮޑަށް އޮޅިގެން.. އަހަރެންގެ އަކޫގެ ވާހަކައެއް ނޫން ދޯ ތިދައްކަނީ.. މީ އަނެއްކާ ޕުރޭންކެއްތަ.. އަކޫ ބުނެގެން ދޯ ތިއައީ.. އަކޫ ވަރަށް ސަމާސާ ކުރާނެ.. ބަޓް އިޓްސް ނޮޓް ފަނީ.. މީ މީހުން ސާމާސާއަކަށް ދައްކާ ކަހަލަ ވާހަކައެއް ނޫނެއްނު.. ” ދެލޮލުން އައި ކަރުނަތަށް ފުހެލަމުން ޙަޔާ ކޮޓަރި ތެރޭ ދޮކޮޅަށް ހިނގަން ފެށިއެވެ. އޭނާގެ ސިކުނޑީގައި އެބުރެމުން ދިޔައީ ތަނާލް އެބުނި ވާހަކައެވެ. ނަމަވެސް ޙަޔާ އެވާހަކަ ގަބޫލުކުރާކަށް ބޭނުމެއް ނުވިއެވެ.\n” އައި ވިޝް މީ ދޮގެއް ނަމައޭ.. މާލް އަހަންނަށް ޗީޓް ނުކުރާ ނަމައޭ.. އަހަންނަކަށް ނޭންގެ ޙަޔާއަށް މާލް މެރިޑްކަން ނޭންގޭ ކަަމެއް.. އަހަރެން ހީޔެއް ނުކުރަން އަހަންނަށް އޮޅުވާލި ގޮތަށް ޙަޔާއަށްވެސް އޮޅުވާލަނީ ކަމަކަށް.. ގަބޫލު ނުކުރެވެންޏާ އަހަރެން ފޮޓޯވެސް ދައްކަފާނަން..” ތަނާލް އޭނާގެ ފޯނުން އެދެމީހުން ކައިވެނީގެ ފޮޓޯތަކުގެ އިތުރުން އެކި ދުވަސް ދުވަހު ނަގާފަ ހުރި ސެލްފީތައްވެސް ދައްކާލިއެވެ. ” އަދި އެއް ވާހަކަ.. އަހަރުމެންގެ ދެއަހަރުގެ ދަރިޔަކުވެސް އެބަހުރި..” ޙަޔާގެ ދެފައިން ވާގި ދާހެން ހީވުމުން ހުރި ތަނަށް ޙަޔާ އިށީންދެލިއެވެ. އަނގަމަތީ އަތް އެޅީ އޭނާގެ ރުއިމުގެ އަޑު އިއްވަން ބޭނުންނުވާތީއެވެ. ” އަހަރުމެން ދަރިޔަކު ނެތް ނަމަ އަހަރެން އަކްމަލް ދޫކޮއްލައިފައި ދިޔައިމުސް.. އެކަމަކު އެދަރިފުޅުގެ ހައްގުގަވެސް އަހަރެން އަކްމަލްއާއި އެކު އުޅެން ބޭނުން.. ހެޔޮނުވާނެ.. އަހަރެން ޙަޔާގެ ދެފައިގައި ހިފައި އާދޭސް ކުރަން އަހަރެންގެ ދަރިފުޅާއި އޭނާގެ ބައްޕަ ދުރުނުކުރޭ.. އަހަރެން ކިހިނެއް އެކުޑަކުޑަ ދަރިފުޅަށް އަކްމަލް އަހަރުމެން ދެމައިންނާއި މިހާރު މާ ދުރުވާ ސަބަބު ބުނެދޭނީ.. ” ޙަޔާ ގާތުގައި އިށީންދެ އޭނާގެ ދެފައިގައި ހިފައިގެން ތަނާލް އަދޭސް ކުރަމުން ދިޔައެވެ.\n” މިކައިވެނި އަހަރެން ނުކުރާނަން.. ތަނާލް ކަންބޮޑުނުވޭ.. ކޭން އައި ހޭވް ދެޓް ޕިކްސް ޕުލީޒް.. އެންޑް ކޭން އައި ސީ ހިމް ފޯ ވަން ލާސްޓް ޓައިމް..” ތަނާލް އާއެކޭ ބުނުމައްފަހު އޭނާގެ ފޯނުން ބައެއް ޕޮޓޯތަށް ޙަޔާއަށް ވައިބާރކޮއްލިއެވެ.\nޙަޔާއަށް ކެތްކުރެވުނީ ތަނާލް ކޮޓަރިން ނިކުމެގެން ދަންދެންނެވެ. ކޮޓަރީގެ ދޮރު ލައްޕައި ތަޅުލުމާއި އެއްކޮށް ބާރު ބާރަށް ގިސްލެވެން ފެށިއެވެ. އިރުއިރުކޮޅަށް ކީއްވެހޭ ކިޔައި ހަޅޭލަވައި ގެނެވެއެވެ. ސިޓިންރޫމް ސޯފާގައި ޓީވީ ބަލަން އިން ހަނީފާއާއި ހިސާބަށް އެއަޑު ފޯރާކަށް ގިނައިރަށް ނުވިއެވެ. އަތުގައި އޮތް ރިމޯޓު ސޯފާމައްޗަށް އެއްލައިލައިފައި ޙަޔާގެ ކޮޓަރިއާއި ދިމާއަށް ދުއްވައިގަތެވެ.\n“ޙަޔާ ދަރިފުޅާ ކިހިނެއްވީ.. މި ދޮރު ހުޅުވާބަލަ..” ޙަޔާގެ ކޮޓަރީގައި ހުރީ ތަޅުލައިފައިކަމުން ހަނީފާ ދޮރުގައި ތަޅަމުން ޙަޔާއާށް ގޮވަންފެށިއެވެ. ހަނީފާގެ އެތަށް އާދޭހަކާއި އެކުވެސް ޙަޔާ ދޮރެއް ނުހުޅުވިއެވެ. ޙަޔާއަށް ކަމެއްވެއްޖެކަން ޔަގީންވާތީ މީހާ ހާސްވެ ކަންބޮޑުވިއެވެ. އޮފީހުގައި ހުރި ވަހީދުއަށް އެހަބަރު ދީ ގެޔަށް އައުމައް އެންގިއެވެ.\n” ކިހިނެއް ވެގެން މިއުޅެނީ..” 15 ވަރަކަށް މިނެޓްތެރޭ ވަހީދު ގެޔަށް އައި ގޮތަށް ހަނީފާއާއި ސުވާލުކުރިއެވެ. ” ނޭންގެ ހަމަ އެއްގޮތަކައްވެސް.. ޙަޔާ ހޯދަން އަންހެން ކުއްޖަކު އައި.. އެކުއްޖާ ދިޔަ ފަހުން ޙަޔާ ކޮޓަރީގައި ބަންދުވެ ހަމަ ރޮނީ.. ވަހީދު އަހަރެން ހިތްބިރުގަނޭ އެބަ.. އަހަރެންގެ ދަރިފުޅަށް ވަރަށް ބޮޑު ކަމެއް ވެއްޖެހެން ހީވަނީ.. މިހާރު އެއްވެސް އަޑެއްވެސް ނީވޭ.. ” ހަނީފާގެ ކަންބޮޑުވެފައި ވާހަކަ ދެއްކިއެވެ.\n” ހަނީފާ ހާސްނުވޭ.. މިކޮޓަރީ ތަޅުދަނޑިއެއް ވާނެ އަހަރުމެން ކޮޓަރީގައި، އަހަރެން އެބަ އަންނަން ހޯދައިލައިގެން..”\nވަހީދު ދޮރުހުޅުވާލިއިރު ޙަޔާ އިނީ އޭނާގެ އެނދު ކައިރީ މުށިގަނޑުމަތީ އިށީންދެލައިގެންނެވެ. މީހާ ފުން ހިޔާލަކަށް ގެއްލިފައި ހުރި އިރު އެމޫނުމަތިވަނީ މުޅިން މިލާފައެވެ. ހަނީފާއާއި އަވަސް ފިޔަވަޅުތަކެއްގައި ގޮސް ޙަޔާގެ ދެފަރާތުގައި އިށީންދެލިއެވެ. ޙަޔާއަށް އެތަނުގައި އޭނާގެ މައިންބަފައިން ތިބިކަން އެނގުނީވެސް ހަނީފާ ޙަޔާގެ ގައިގައި ބައްދާލުމުންނެވެ. އަނެއްކާވެސް ގިސްލާ ރޯންފެށުނީ އެހިތަށް ލިބެމުންދާ ވޭން އެމީހުންނަށް ކިޔާދޭނެ ގޮތެއް ނޭންގިގެންނެވެ. ވަހީދު ޙަޔާގެ ބޮލުގައި ފިރުމަމުން ވީގޮތެއް ބުނާށޭ ކިޔަމުން ދިޔައިރު ހަނީފާ ބުނީ ޙަޔާ ބޭނުން އިރަކުން ކިޔާދޭންވީ ކަމުގައެވެ.\n” މަންމާ އަކޫ..އަކޫ..” ހަނީފާއާއި ދުރުވެލަމުން ޙަޔާ އަކްމަލް އޭނާއާއި ދޭތެރޭ ކަންތައްކުރި ރަހުމްކުޑަ ގޮތުގެ ވާހަކަ ކިޔާދޭން އުޅުނެވެ. ނަމަވެސް އެއީ ފަސޭހަކަމަކަށް ނުވާތީ އޭނާއަށް އިތުރު އެއްޗެކޭ ނުބުނެވުނެވެ. ” އަކްމަލްއަށް ކަމެއްވީ ތަ ދަރިފުޅާ..” ވަހީދުގެ އެސުވާލަށް ޙަޔާ ނޫނެކޭ ބުނުމުގެ ގޮތުން ބޯ އަނބުރައިލިއެވެ. ޙަޔާ މުށިގަނޑު މަތީގައި އޮތް އޭނާގެ ފޯނުނަގައި ތަނާލްގެ ކޮންވަޒޭޝަން ހުޅުވައިފައި ވަހީދު އަތަށް ފޯނުދިނެވެ. އަދި ކައިރީގައި އިން ހަނީފާގެ މޭތެރޭގައި ބޮނޑިވިގަތެވެ.\n” މާތްކަލާކޯ އެއީ ކޮން ކަހަލަ ނުބައި ފިރިހެނެއް.. މީހެއްގެ ފިރިއަކައްވެ ހުރެ ދަރިފުޅަށް އެކަން ސިއްރުކޮއްގެން އުޅުނީ.. ނަސީބެއްނު ކައިވެނީގެ ކުރިން އޭނާގެ ހަގީގަތް ދަރިފުޅަށް އެނގުނުކަން..” ފޯނުގައި ހުރި ފޮޓޯތައް ބެލުމައްފަހު ވަހީދު ބުނެލިއެވެ. ހަނީފާ ހުރީ ގަބޫލުނުކުރެވިފައި ކަމުން އޭނާވެސް އެފޮޓޯތަށް ބަލައިލިއެވެ.\n” މީގެ މާނައަކީ އަކްމަލް ދަރިފުޅަށް ބޭވަފަތެރިވީއޭ.. އަދި އޮޅުވާލުމެއްގެ ތެރޭ ބަހައްޓައި ދަރިފުޅާ އިންނަން ވެގެންތަ އުޅުނީ.. މަންމައަކަށް ނޭންގެ ބުނާނެ އެއްޗެއްވެސް.. އަކަމަކު ބުނެއެއްނު ހުރިހާ ކަމެއްވެސް ވާނީ ރަގަނޅަށޭ.. ދަރިފުޅަށް އެލޯބި ނުލިބުނީ ދަރިފުޅުގެ ނަސީބުގަ އެހެން މީހަކު ލިޔެވިފައިވާތީ ކަން ޔަގީން.. ހިތްވަރުކުރޭ.. ދަރިފުޅަށް އަކްމަލްއަށް ވުރެ އެތަށް ހާސްބައި ރަގަނޅު ބައިވެރިއަކު ލިބޭނެ.. މީ ހިތާމަކުރަންވީ ވަގުތެއްވެސް ނޫން.. އެކަހަލަ ބޭވަފާތެރިއެއްގެ ހަގީގަތް އެނގުނީތީ އުފާކުރޭ.. ” ހަނީފާ ޙަޔާއަށް ހިތްވަރުދޭން މަސައްކަތް ކުރި ނަމަވެސް އޭނާގެ ލޮލުންވެސް ކަރުނައިގެ އަސަރު ފާޅުވާން ހުއްޓެވެ.\n” މަންމާ.. ބައްޕާ.. އަޅުގަނޑު ކުޑަ ވަގުތުކޮޅަކު އެކަނި ހުރެލަން ބޭނުން ޕުލީޒް.. އައި ވިލް ބީ ފައިން.. މަންމަމެން ކަންބޮޑުނުވޭ..” ގިނައިރު ރުއިމުގެ ސަބަބުން އެއަޑުވަނީ ކުރެހިފައެވެ. ހަނީފާ ވަހީދުއަށް ބަލާލުމުން ލޮލުގެ އިޝާރާތުން ވަހީދު ބޭރަށް ދާން ބުނެލިއެވެ. ކައިރީގައި ހުރި ޙަޔާގެ ނިތުގައި ދެމަފިރިން ބޮސްދިނުމައްފަހު އެތަނުން ނިކުމެގެން ދިޔައެވެ.\n” ވަހީދު.. ކީއްވެތަ އަހަރުމެންގެ ޙަޔާއަށް މިހެން މިވީ.. އެދަރިފުޅު ހަމަ އެހާ ބަދުނަސީބުތަ.. އަހަރެން ދުވަހަކުވެސް ނުދެކެން ޙަޔާ މިހާ ވަރަށް ރޮއި ހިތާމަ ކުރިތަނެއް.. އަހަރެންގެ ދަރިފުޅު އެހުރީ މުޅިން މާޔޫސްވެ ހިތް ކުދިކުދިވެފައި.. އެދަރިފުޅު ކުރިމަތީ ކިތައްމެ ހަމަ ޖެހިގެން ވާހަކަ ދެއްކިޔަސް އަހަރެންނައްވެސް ކެތްވަނީއެއްނޫން.. އަހަރެން ހިތަށްވެސް ނުގެނެވޭ މިވަގުތު އެހިތަށް އަރަމުން ދާނެ ހިޔާލުތަކެއް.. އެހިތަށް ތަދުވާނެވަރު.. ކީއްވެތަ އަކްމަލް އަހަރެންގެ ދަރިފުޅަށް އެފަދަ ބޮޑު މަކަރެއް އެހެދީ.. އަހަރެންގެ ޙަޔާއަކީ މީހަކު އެގޮތަށް ހިތު ހުރިހާ ގޮތަކަށް ކަންތައް ކޮއްގެން ވަން ކުއްޖެއްނޫނެއްނު.. ދުވަހަކު މީހަކަށް ގެއްލުމެއް ދޭން ހިޔާލަށްވެސް ނުގެންނާނެ.. ހިތަށްއަރާ އެއަންހެން ކުއްޖާ ކީކޭ ކިޔާފަބާއޭ އެދިޔައީ.. އެއީ އަހަރެންގެ ދަރިފުޅު ގަސްދުގަ ކުރި ކަމެއް ނޫނެއްނު.. ނޭންގި ހުރެ އަހަރެންގެ އެމައުސޫމް ދަރިފުޅުގެ ބޮލުގައި މިއެޅުވުނީ ކޮންކަހަލަ ހަޑި އިލްޒާމެއްތަ.. ” ހަނީފާ ވާހަކަ ދެއްކިއިރު އޭނާއަށް ހުރީ ރަގަނޅަށްވެސް ރޮވިފައެވެ. ޙަޔާއަކީ އެދެމަފިރިންގެ ހުރި ހަމައެކަނި ދަރިފުޅެވެ. ޑޮކްޓަރުން ހަނީފާއަށް ދަރިއެއް ނުލިބޭނެ ކަމަށް ބުނެފައި އޮތްވައި ޙަޔާ ލިބުނީ ކައިވެންޏަށް 15 އަހަރުވެފައި ވަނިކޮށެވެ.އޭގެ ފަހުންވެސް ހަނީފާ ބަލިވެ އިންނަ ގޮތް ނުވުމުން އެދަމަފިރިން ޙަޔާ ބަލައި ބޮޑުކުރީ ވަރަށް ލޯބިންނެވެ. އެއްވެސް ވަރަކަށް ދަރިފުޅު ދެރަވާ ފަދަ ކަމެއް ނުކުރެއެވެ. އެކަމަކުން ޙަޔާއަށް ގެއްލުންވާނެ ކަމެއް މެނުވީ އެދަރިފުޅުގެ އެއްވެސް ބޭނުމަކަށް ނޫނެކޭ ނުބުނެއެވެ. ވީވަރަކުން ޙަޔާގެ ހުރިހާ ބޭނުންތަކެއް ފުއްދައިދެއެވެ. ދެމަފިރިންގެ ތަރުބިއްޔަތުން ޙަޔާވީ އެމީހުން ބޭނުންވާ ފަދަ ހެޔޮލަފާ ކިޔަމަންތެތި ދަރިއަކަށަވެ.\nހަނީފާގެ ވާހަކައަށް ރައްދު ދިނުމުގެ ބަދަލު ވަހީދު ހުރީ އެހެން ކަމަކާއި މެދު ވިސްނާށެވެ. ކައިވެނި ނުކުރާ ވާހަކަ މީހުން ގާތު ބުނާނެ ގޮތަކާއި މެދުއެވެ. މިކައިވެނި ނުވުމުން މީހުން ކިޔާނެ އެއްޗިއްސާއި މެދުއެވެ. މިހާރުވެސް އޭނާއާއި އެއްފުރާގެ ރަށު މީހުން ހުންނަނީ ޙަޔާއާއި ޖައްސާލައިފައެވެ. ޙަޔާގެ އުނި ކަންތައް ހޯދަން އުޅެއެވެ. ޙަޔާގެ ފަރާތުން ކުށެށް ފެނޭތޯވެސް ހުންނަނީ ބަލަ ބަލާކަން ޔަގީނެވެ.ވީއިރު ޙަޔާގެ ކައިވެނި ކުރެވެން ނެތް ވާހަކަ ބުނެފިނަމަ އެމީހުން ވަހީދުގެ ބޮލަށް ނުކުޅަދާނަކުރާނެއެވެ.\nހަމަޖެހިފައިވާ ތާރީހަށް ޙަޔާގެ ކައިވެނި ކުރުމަށް ވާންޖެހޭ އެންމެ ފަހުގެ ތައްޔާރީތައްވުމަށް ވަހީދުއާއި ހަނީފާ އަވަދިނެތި އުޅުނެވެ. އެއީ ވަހީދު ބޭނުންވި ގޮތެވެ. ޙަޔާވެސް އެކަމާއި ދެކޮޅު ނަހަދާތީ ހަނީފާވެސް އެއްބަސްވީއެވެ. ދަރިފުޅުގެ މުސްތަގްބަލަށް ވިސްނާފައެވެ. އެއީ ޙަޔާއަށް އެންމެ ރަގަނޅު ގޮތް ކަމުގައި ފެންނާތީއެވެ.\nކައިވެނިކުރާ ވަގުތު ކުޑަތަންވަނީއެވެ. ހަނީފާ އެތައް ފަހަރަކު އައިސް ބުނުމުން އެނދުގައި އޮށޯވެލައިގެން ފިކުރެއްގައި އޮތް ޙަޔާ ތެދުވެ ފެންވަރަންވަނެވެ. ކައިވެނީގެ ދުވަހަކީ އަންހެން ކުއްޖެއްގެ ޙަޔާތަށް އަންނަ އެންމެ ހާއްސަ ދުވަސްތަކުގައި ހިމެނޭ ދުވެހެކެވެ. އެދުވަހަށް އެތައް އުއްމީދެއް ޙަޔާވެސް ކުރިއެވެ. ނަމަވެސް މިއަދު ހާލަތު މިވަނީ ބަދަލުވެފައެވެ. މިކައިވެނިން އޭނާއަށް ލިބޭނޭ އެއްވެސް އުފަލެއް ނެތްކަން އެނގިހުރެވެސް ކައިވެނި ކުރަން އެއުޅެނީ ދިރިއުޅުމާއި ދޭތެރޭ މާ ފޮނި އުއްމީދެއް މިހާރު ނެތީމައެވެ. ޙަޔާގެ ހުރިހާ އުފަލެއް ހުރިހާ އުއްމީދެއް މިއަދުވަނީ ގެއްލިފައެވެ. ފާގަތި ޒަވާޖީ ހަޔާތަކަށް ކުރި އުއްމީދުގެ ހުޅު ނިވި މުޅި ހަޔާތް ބަނަކޮއްލީ ކެހިވެރި ލޯތްބަކުންނެވެ.\n” ޙަޔާ ދަރިފުޅު ތައްޔާރުތަ..” ލޯގަނޑު ކުރިމަތީ ހުއްޓުންއަރައިފައި އިން ޙަޔާގެ ކޮނޑުގައި އަތް ބާއްވާލަމުން ހަނީފާ ސުވާލުކޮއްލިއެވެ. އޭރު ޙަޔާ ހުރީ އޭނާގެ ކައިވެނީގެ ހެދުމުގައި އެވެ. ހުދުކުލައިގެ އެހެދުން ވަނީ އެސްތަކުން ޖަރީކޮއްފައެވެ. ކޮނޑައްވުރެ މައްޗަށް ކޮށާލައިފައިވާ އިސްތަށިގަނޑު އޮމާންކޮށް ފުނާއަޅައިފައިވާއިރު ބޯމަތިން ފެށިގެން ތިރިއަށް ވާގޮތަށް ބޮޑު މާޖެހި ލޭސްފޮތިގަނޑެއް އޮތެވެ. ލުއި މޭކަޕެއްކޮއްފައިވާއިރު ރިހީގެ އެތައް ގަހަނާއެއް އަޅައިފައި ހުއްޓެވެ.\n” ޙަޔާ.. ދަރިފުޅުގެ ހިތް މިކައިވެނި ކުރަން ނޭދޭނަމަ މަންމަ މިވަގުތުވެސް ގޮސް މިކައިވެނި ހުއްޓުވަފާނަން.. ދަރިފުޅު ނުގަބޫލުކަމެއް ބައްޕަވެސް ދަރިފުޅު ލައްވާ ގަދަކަމަކުން ނުކުރުވާނެ.. ދަރިފުޅަށް ޔަގީންތަ މީ ދަރިފުޅު ބޭނުންވާ ގޮތްކަން.. މި ކައިވެނިން ދަރިފުޅަށް އުފަލެއް ލިބޭނެހެން ހީވޭތަ..” ޖެހި ބުދެއްހެން އެއްވެސް ހަރަކާތެއްނެތި ހުރި ޙަޔާ ގައިގައި ބައްދާލައިގެން ހުރެ ޙަނީފާ އަނެއްކާވެސް ދަރިފުޅުގެ ސިކުނޑީގައިވާ އެއްޗެއް އޮޅުންފިލުވަން މަސައްކަތް ކުރަމުން ދިޔައެވެ. ” މީ އަޅުގަނޑު ބޭނުންވާ ގޮތް..” ހަނީފާއާއި ދުރުވެލަމުން ޙަޔާ ބުނެލިއެވެ. ” ހިނގާ ދާން މިހާރު ބައްޕަމެން އަޅުގަނޑުގެ އިންތިޒާރުގައި ތިބޭނެ.. ” ހިތް ގިސްލައި ރޮމުން ދިޔަ ނަމަވެސް ޙަޔާ ހިނިތުންވާން މަސައްކަތް ކުރަމުން ދިޔައެވެ.\nކައިވެނި ކުރަން ހަމަޖެހިފައިވާ ރެސްޓޯރެންޓްގެ ޓެރަހަށް ޙަޔާ ދިޔައިރު ކައިވެންޏަށް މެހެމާނުން އައިސް ތިއްބެވެ. މުޅިންވެސް ވަހީދުއާއި ހަނީފާގެ ތިމާގެ މީހުންނާއި ގާތް އެކުވެރިންނެވެ. ހަނީފާގެ އަތުގައި ހިފައިގެން ގޮސް ޙަޔާ އޭނާއަށް ހާއްސަކުރެވިފައިވާ ތަނުގައި އިށީނެވެ. ޙަޔާ އައުމުން ގާޒީ ކައިވެނި ކޮއްދެން ފެށިއެވެ.\n” އަނބި ގަބޫލުކޮއްފިން..” ދިވާންގެ އެބަސްތަކުން ޙަޔާ ހިފަހައްޓައިގެން ހުރި ކަރުނަތައް އޮހިގެންދިޔައެވެ. އެތަނުގައި ތިބި މެހެމާނުން ހީކުރީ އެއީ ޙަޔާ އުފަލުންކަމަށެވެ. ލޯމަރާލައިގެން އިން ޙަޔާ ނިންމައިގެން ހުރީ އެއީ އަކްމަލްއާއި ހެދި އޭނާ ރޯނެ އެންމެ ފަހު ފަހަރު ކަމުގައިއެވެ. ދެން މާޒީގެ ވޭނުގައި ހިތާމަކޮށް ރޭދުވާ ބޭކާރު ކުރެވޭކަށް ނެތެވެ. މިހާރު އެއީ މީހެއްގެ އަންބެކެވެ. އެމަގާމުގައި ހުރެ އެހެން ފިރިހެނަކާއި މެދު ހިޔާލުކުރުންވެސް ވާނީ ގޯހަކަށެވެ. އިރާދަކުރެއްވިއްޔާ އޭނާ ވާނީ ހެޔޮލަފާ ވަފާތެރި އަންބަކަށެވެ. ދިވާން ދެކެ ލޯބި ނުވިޔަސް މުޅި އުމުރު ދިވާންއާއި އެކީ އުޅެން ޙަޔާ ބޭނުންވެއެވެ. އޭނާގެ ފުރަތަމަ ކައިވެންޏަކީ ފަހު ކައިވެނި ކަމުގައި އަބަދުވެސް ވާން އެދޭތީއެވެ.\nޢަޞްރު (ސާދަވަނަ ބައި)\nދީނީ ލޯބި December 9, 2016\nވާ ލޯބި އިނގޭނަމަ\nހިތާމަ ލޯބި September 21, 2021\nހަޤީޤީ ލޯބި July 22, 2015\nމަޖާ ލޯބި November 18, 2016


ގޭގައި ތިބެގެން ކިޔާނެ5ވާހަކަ! – Dhen.mv\nގޭގައި ތިބެގެން ކިޔާނެ5ވާހަކަ!\nދެން އެމްވީ April 9, 2020 - 9:14 pm\nކޮވިޑް19 އާއި ގުޅިގެން ސްކޫލުތައް ބަންދު ވެގެން ގޭގައި ތިބެން ޖެހުމުން އެންމެ ބޮޑު ބަދަލެއް އައީ ކުޑަކުދިންގެ ދިރިއުޅުމަށެވެ. ކުރީގައި ގިނަ ވަގުތު ސުކޫލުގައި ހޭދަ ކުރި ނަމަވެސް މުޅި ދުވަސް އެއްކޮށް ގޭގައި ހޭދަ ކުރަން ޖެހި ގިނަ ކުދިން ތިބީ ވަރަށް ފޫހިވެފައެވެ. ނުވަތަ މާ ބޮޑަށް ކުޅިވަރުގެ ތެރެއަށް ވަދެ ހުސްވެފައެވެ.\nގޭގައި ތިބޭ ވަގުތުތަކުގައި ކުޅިވަރުތަކުން ކުދިން ދުރުކޮށްލާ ފައިދާހުރި ކަމެއްގައި ބައިވެރިކޮށްލަން ބޭނުން ނަމަ ޝަހުދީ ގެ ' މަވެށި ' ވާހަކަ ސީރީޒްއަކީ ކުދިންނަށް ކިޔައިދޭން އެންމެ ރަނގަޅު ފޮތްތަކެވެ.5ފޮތުގެ މައްޗަށް އެކުލެވޭ މި ވާހަކަ ވާހަކަތަކަކީ ގިނަ ކުރެހުންތަކަކާއެކު ކުޑަކުދިންނަށް ކަމުދާނެ ގޮތަށް ފަރުމާކޮށްފައިވާ ފެންވަރު ވާހަކަ ފޮތްތަކެކެވެ.\nއޭނާގެ ދަރިންނަށް ނިދާ ވަގުތު ކިޔައިދިން ވާހަކަތަކުން އެ މެސެޖްތައް އެހެން ކުދިންނަށް ވެސް ފޯރުކޮށް ދިނުމުގެ މަގުސަދުގައި ޝަހުދީ ނެރުނު ވާހަކަތަކަކީ އެހެން ކުޑަކުދިންގެ ވާހަކަ ތަކާއި ހިލާފަށް އިބްރަތްތެރި މެސެޖެއް ދިނުމުގެ އިތުރުން ކުދިންނަށް އާ ބަސްތަކާއި އާ ޖަނަވާރާއި މަސްމަހާމެހިތައް އެނގޭނެ ގޮތަށް އިސްކަންދީގެން އުފައްދާފައިވާ ވާހަކަތަކެކެވެ. އަދި، ކޮންމެ ވާހަކައަކުން ވެސް ތިމާވެއްޓަކީ ކިހާ މުހިންމު އެއްޗެއްކަން ޝަހުދީ ބުނެފައިވެއެވެ.\nމި ފަސް ފޮތް، "އެެކުވެރި ތިން މިޔަރު" އާއި "ބުއްދިވެރި ފިނދަނަ" އާއި "ނަސީބުވެރި ކޮވެލި" އާއި "ކިބުރުވެރި ބުޅާ" އަދި "ކޮކާލުގެ ހުވަފެން" ތެރެއިންވެސް ހާއްސަ ފޮތެއް އެބަ އޮތެވެ. އެއީ "އެކުވެރި ތިން މިޔަރު" ވާހަކަ އެވެ. އެއީ ޝަހުދީގެ ދެބެންނަށް އެންމެ ކަމުދިޔަ ވާހަކަ އެވެ. ކޮންމެ ރެއެއްގެ ވެސް އެންމެ އަޑު އަހާ ހިތުން އަހާ ވާހަކަ އެވެ.\nމި ވާހަކަތައް މާލޭގެ، އަސްރަފީ އާއި ރައުންޑްވަން އަދި ރާދަ ބުކްޝޮޕް އިން ލިބޭނެ އެވެ. ފިހާރަ އަށް ގޮސް ފޮތް ގަތުމުގެ ބަދަލުގައި ވާހަކަ.ކޮމް ގެ ޕޭޖާއި ވެބްސައިޓް އަށް މެސެޖު ކުރުމުން ގޭގެއަށް ގޮސް ޑެލިވާވެސް ކޮށްދެ އެވެ.\nރައީސް ޔާމީނުގެ ވެރިކަމުގައި ދީނާ ގުޅުންހުރި އެއްވެސް ކަމަކުން ވައްކަމެއް ނުކުރޭ: އަދުރޭ


Suspension ah fahu Councilorun masaikathah | Mihaaru\n19 އެޕްރީލް 2018 - 13:536comments\nލޯކަލް ގަވަރްމެންޓް އޮތޯރިޓީ (އެލްޖީއޭ) އިން މިދިޔަ މަހު ވަނީ ގިނަ ކައުންސިލަރުންތަކެއް އެއް މަސް ދުވަހަށް ސަސްޕެންޑްކޮށްފަ އެވެ. އޭގެ ތެރެއިން ހއ. ދިއްދޫގެ ހަތަރު ކައުންސިލަރުން މިއަދު މަސައްކަތަށް ނިކުމެވަޑައިގެންނެވި އިރު ލ. މާމެންދު އާއި އައްޑޫން ސަސްޕެންޑު ކުރި ކައުންސިލަރުން އިއްޔެ ވަނީ އޮފީހަށް ނުކުންނަވަން ފައްޓަވައިފަ އެވެ.\nހުދު ގަމީހާއި ރީނދޫ ޓައީގައި ދިއްދޫ ކައުންސިލްގެ އެމްޑީޕީ ހަތަރު މެމްބަރުން މިއަދު އޮފީހަށް ވަޑައިގަތުމުން އެ ބޭފުޅުންނަށް، ޕާޓީގެ މެމްބަރުން ހޫނު މަރުހަބާއެއް ދެންނެވި އެވެ.\nއައްޑޫ ސިޓީން ސަސްޕެންޑުކުރީ އެ ކައުންސިލްގެ މޭޔަރު އަބްދުﷲ ސޯދިގާއެކު ހަތަރު މެމްބަރެކެވެ. މާމެންދޫން ސަސްޕެންޑުކުރީ ދެ ކައުންސިލަރެކެވެ.\nސަސްޕެންޝަނަށް ފަހު ދިއްދޫ ކައުންސިލަރުން މަސައްކަތަށް ނިކުމެވަޑައިގަންނަވާތީ، އެމްޑީޕީގެ ސަޕޯޓަރުން މަރުހަބާ ދެންނެވުމަށް މާފަތި ހިފައިގެން-- ފޮޓޯ: ޓްވިޓާ\nއެލްޖީއޭ އިން ކުރިން ސަސްޕެންޑު ކުރި ދިއްދޫ ކައުންސިލްގެ ރައީސް އަލީ ހާޝިމް "މިހާރު" އަށް ވިދާޅުވީ ގާނޫނުގެ ތެރެއިން ރައްޔިތުންނަށް ހިދުމަތް ދިނުމަށް އެ ކައުންސިލުން ފަސްނުޖެހޭނެ ކަމަށެވެ. އަދި ގާނޫނާ ހިލާފަށް ކުރާ އަމުރަކަށް އެ ކައުންސިލުން އެއްބާރުލުން ނުދޭނެ ކަމަށް ވެސް ވިދާޅުވި އެވެ.\nއޭނާ ވިދާޅުވީ، ސުޕްރީމް ކޯޓުން ފެބްރުއަރީ 1 ވަނަ ދުވަހު ނެރުނު އަމުރާ ގުޅިގެން އެ ކައުންސިލުން ބަޔާން ނެރުނީ، ދިއްދޫ ދާއިރާގެ މަޖިލިސް މެމްބަރު އަބްދުއްލަތީފުގެ ގޮނޑި ކަށަވަރުވެގެން ދިއުމުން، މެމްބަރަށް މަރުހަބާ ދެންނެވުމަށެވެ.\n"ދާއިރާގެ ރައްޔިތުންގެ އަޑު އުފުލައިދޭން އިންތިހާބުކުރި މެމްބަރުގެ ގޮނޑި ނުގެއްލޭކަން އެ ރޭގެ އަމުރުން ކަށަވަރުކޮށްދޭ. އެހެންވެ މެމްބަރަށް މަރުހަބާ ދެންނަވައި އަމުރު ތަންފީޒުކުރުމަށް ގޮވާލައި ބަޔާން ނެރުނީ،" ހާޝިމް ވިދާޅުވި އެވެ.\nއިތުރު ލިޔުންތައް ކައުންސިލް އިދާރާ އައްޑޫ ސިޓީ ކައުންސިލް ލޯކަލް ކައުންސިލްތައް ހއ. ދިއްދޫ ކައުންސިލް އެލްޖީއޭ


Income Tax gavaaidhu gazette kohfi\nއިންކަމް ޓެކްސް ގަވާއިދު ގެޒެޓް ކޮށްފި\nއާމްދަނީން ޓެކްސް ނެގުމުގެ ގާނޫނުގެ ދަށުން އެކުލަވާލާފައިވާ އާމްދަނީން ޓެކްސް ނެގުމުގެ ގަވާއިދު ގެޒެޓްކޮށްފި އެވެ.\nމި ގަވާއިދަކީ ޑިސެންބަރު 31، 2019 ގައި ގެޒެޓް ކޮށްފައިވާ ގަވާއިދުގައި ހުރި ބައެއް ބައިތަކަށް އިސްލާހު ގެނެސް ބައެއް ކަންކަން އިތުރަށް ފުރިހަމަކޮށް އަދި ގާނޫނުގައި ހިމެނޭ ކަންކަމުގެ ތެރެއިން އިތުރު ބައިތައް ހިމެނުމަށްފަހު އެކުލަވައިލި ގަވާއިދެކެވެ.\nމީގެ އިތުރުން އާމްދަނީން ޓެކްސް ނެގުމުގެ ގާނޫނު ތަންފީޒު ކުރުމަށް އަމަލު ކުރާނެ އަސާސްތައް މި ގަވާއިދުގައި ކަނޑައަޅާފައިވެ އެވެ.\nމީރާ އިން ބުނި ގޮތުގައި މި ގަވާއިދު އެކުލަވައިލުމުގައި ގިނަ ފަރާތްތަކެއްގެ ބައިވެރިވުމާއި އެއްބާރުލުން ލިބުނެވެ. އެ ގޮތުން ގަވާއިދުގެ ދެލިކޮޕީއަށް އާންމުންގެ ހިޔާލު ހުށަހަޅަން ދެ ފަހަރެއްގެ މަތިން ހުޅުވާލި އެވެ. އެ ދެލިކޮޕީއަށް ވަރަށް ގިނަ ބައެއްގެ ހިޔާލު ލިބުނެވެ.\nއަދި ސްޓޭކްހޯލްޑަރުންނާއެކު ބޭއްވި ބައްދަލުވުންތަކުގެ ތެރެއިން 27 ފަރާތަކާއި މީރާ އިން ބައްދަލުކޮށް ގަވާއިދާ ގުޅޭ މައުލޫމާތު ހިއްސާކޮށް ހިޔާލު ބަދަލުކޮށްފައި ވެސް ވެއެވެ.\nއިންކަމް ޓެކުހަށް އާންމުންގެ ހޭލުންތެރިކަން އިތުރުކުރުމުގެ ގޮތުން މީރާ އިން ދަނީ ގިނަ މަސައްކަތް ތަކެއް ވެސް ކުރަމުންނެވެ. އެ ގޮތުން އާންމުންނަށް 70 މައުލޫމާތު ސެޝަން ކުރިއަށް ގެންގޮސްފައިވާއިރު ސެޝަންތަކުގައި 741 މީހުނަށް އިންކަމް ޓެކުހާ ގުޅޭ މައުލޫމާތު ދީފައި ވެއެވެ.\nއިންކަމް ޓެކްސް ނަގަން ފަށާފައިވަނީ މިދިޔަ މަހުގެ އެއްވަނަ ދުވަހުން ފެށިގެނެވެ. އިންކަމް ޓެކްސްގެ ގާނޫނުގައިވާ ގޮތުން މުސާރައިގެ ގޮތުގައި ލިބޭ އާމްދަނީ ނޫން އެހެން ހުރިހާ އާމްދަނީއަކުން އެ ޓެކްސް ނަގާނެ އެވެ. އެގޮތުން މަހަކު 60،000 ރުފިޔާ އާއި 100،000 ރުފިޔާއާ ދެމެދުގެ އާމްދަނީ ލިބޭ މީހުން އެ އަދަދުގެ 5.5 ޕަސެންޓް ފައިސާ ދައުލަަތައް ދައްކަން ޖެހެ އެވެ. އަދި 100،000 ރުފިޔާއާއި 150،000 ރުފިޔާއާ މެދުގެ އާމްދަނީން އަށް ޕަސެންޓް ނަގާނެ އެވެ.\nކުންފުނިތަކުގެ ޑިވިޑެންޑުން އިންކަމް ޓެކްސް ނުނަގަން މަޖިލީހުން ވަނީ ފާސްކޮށްފަ އެވެ. ނަމަވެސް އެއީ އެކި ފަރާތްތަކަށް މިލިއަނުން ފައިސާ ލިބޭ ކަމެކެވެ.\nމި ޓެކްސްއަކީ މި އަހަރު ދައުލަތައް އާމްދަނީ އިތުރު ކުރަން ނަގަން ހިމެނި ޓެކްސް އެކެވެ. ބަޖެޓު އެކުލަވައިލި ދުވަސްވަރު ލަފާކޮށްފައި ވަނީ އެ ޓެކްސް ނަގައިގެން ދައުލަތައް މި އަހަރު 680 މިލިއަން ރުފިޔާ ލިބޭނެ ކަމަށެވެ.\nމީރާ އާމްދަނީން ނަގާ ޓެކްސް\nއިންކަމް ޓެކުހުން 1.1 ބިލިއަން ރުފިޔާ ލިބިއްޖެ\nއިންކަމް ޓެކްސް ގަވައިދަށް އާންމު ހިޔާލު ހޯދަނީ


Dhivehsehge Dhulun: Veenuvee Eh Neygi Loabiveriyaa Vanee Gellifai! - Vaguthu\n4 މަސް ކުރިން ( އޮގަސްޓް 1, 2021 )\nމީހެއްގެ ދިރިއުޅުމުގައި ދިމާވާނެ ކަމެއް ނޭނގޭނެއެވެ. އެހެން މީހަކު އުޅޭ ހާލާއި ހަށިގަނޑުގައި އަޅާ ވޭނާއި، މީހާގެ ހިތުގައިވާ އެއްޗެއް އެނގޭ ނަމައޭ ހިތަށް އަރައެވެ. އަހަރެންނަށް މިއަދު އެ ކަންތައް އެނގޭ ނަމަ އެ އެކުވެރިޔާގެ ހާލަތު އެނގޭނެއެވެ.\nމީސް މީޑިއާއަކީ ދުނިޔޭގެ އެތަން މިތަނުގައި ތިބޭ ރައްޓެހިންނާ ގުޅުން ވަރުގަދަކޮށްދޭ އެއް ޕްލެޓްފޯމަށް ވާއިރު، އެ ޕްލެޓްފޯމުން އެތައް ގާތް އެެކުވެރިންނަކާއި ދިމާވެއްޖެއެވެ. އެފަދަ ޕްލެޓްފޯމްތަކުން ދިމާވި ރަހުމަތްތެރިންް ވަރަށް ރަނގަޅެވެ. ދުނިޔޭގެ އެތަން މިތަނުން އެތައް ބަޔަކާއި ދިމާވެ އެތައް ވާހަކައެއް ދެކެވުނެވެ. މިއީވެސް އެގޮތަށް ދިމާވި އެކުވެރިއެކެވެ. އަހަރެންނަށް މިއީ ލޯބިވެރިއާއޭވެސް ބުނެވިދާނެއެވެ. ވާހަކަދެއްކީ އެހާ ގާތް ކޮށެވެ. އޭނާ އަހަރެންގެ މުޅި ހިތް ފަތަހަ ކޮށްލިއެވެ. ހަމައެކަނި ކޮށްލާ އޭނާގެ ރީތި މޫނުގެ ސެނެޕް ތަކުންނެވެ.\nއެއީ 2018 ވަނަ އަހަރުގެ ކުރީކޮޅެވެ. އެ އެކުވެރިޔާ އާ ދިމާވީ ސްނެޕުންނެވެ. އަބަދުވެސް ގުޑް މޯނިންގ، ގުޑް އާފްޓަނޫން، ގުޑްނައިޓް ސްނެޕް ކުރެއެވެ. އާދައިގެ މަތިން ސްޓްރީކްވެސް ކުރެއެވެ. މިގޮތަށް ގޮސް ގުޅުން ވަރަށް ރަނގަޅުވެއްޖެއެވެ. ހާލު އަހާލެވި ކަންކަން ކުރިއަށް ދިޔައެވެ. އެއިރު އަހަރެންގެ އުމުރަކީ 18 އަހަރެވެ. އޭނާ ބުނިގޮތުން ނަމަ އުމުރަކީ 21 އަހަރެވެ. ވަރަށް ގިނައިން ދެ މީހުން ސެންޕްކޮށް ހަދަމުން ދާއިރު، ދެ މީހުންގެ ދެމެދުގައި ހާއްސަ ގުޅުމެއް އުފެދެން ފެށިއެވެ. އެކަމަކު އޭނާއަކީ ސީދާ ކާކުކަން އަހަރެންނަށް އަދި އަދަށް ދާންދެންވެސް ނޭނގެއެވެ. އޭނާއަށް އަހަރެން އެނގޭ ކަމަށް ބުންޏެވެ.\nލައްކައަށްވުރެ ގިނަ މީހުން މި އުޅޭ މާލޭގައި ދެ މީހުން ދިރިއުޅެމުންދާއިރު، ދުވަހަކުވެސް ބައްދަލުވާން ނާހައެވެ. އެކަމަކު ދެ މީހުން އަބަދުވެސް އެކަކު އަނެކަކުގެ މޫނު ސެނެޕްކޮށް ހަދައެވެ. އެހެންވެ "އަނެއްހެން" ފެނި ދެނެވި މީހެއްގެ ގޮތަށް އަހަރެން އޭނާ ދަންނަމެވެ. އެކަމަކު މިއަދު އަހަރެން އޭނާ އެނގެން ބޭނުން ވެއެވެ. އެއީ އަހަރެންގެ ހިތުން ފުރަތަމަ ޖާގައެއް ލިބުނީ އޭނާ އަަށެވެ. އޭނާގެ ނަން އަހަރެން ހާމަ ކުރަން ބޭނުން ނޫނެވެ. އެއީ މިއަދު އަހަރެން އޭނާއާ ދުރަށް ގޮސް ހުރީމައެވެ.\nއަހަރެންގެ ފުރަތަމަ ލޯބިވެރިޔާއަކީ އެއީއެވެ. އެހެންކަމުން އޭނާގެ އެ ސޫރަ ހިތު ތެރޭގައި ވާނެއެވެ. އަދި އެ ރީތި މޫނު އަހަރެންގެ ހިތް އަބަދުވެސް ކިޔާނެއެވެ. އެ ރީތި ހަށިގަނޑުގައި އަބަދުވެސް ބައްދާލަން ބޭނުން ވާނެއެވެ.\nއަހަރުމެންގެ އެ ގުޅުމަކީ ސިއްރު ގުޅުމެކެވެ. އެއްވެސް މީހަކަށް އެކަން ނޭނގޭނެއެވެ. އެކަމަކު އަހަރެން އެއިރު އުޅޭ ގޮތުން އަހަރެންގެ ދިރިއުޅުމަށް ބަދަލު ތަކެއް އަންނަ ހެން ހީވެގެން އަހަން ފެށިއެވެ. އެއީ ހެނދުނު ހޭލާއިރު އަހަރެން ފޯނު ބަލާ ކޮންމެ ދުވަހަކު މޫނު މަތިން ފެންނަ އެ އުޖާލާކަމުގެ ސަބަބުން ކަމަށް ވެދާނެއެވެ. އެކަމަކު 2019 ވަނަ އަހަރުގެ ޑިސެމްބަރު މަހުގެ 15 ވަނަ ދުވަހުގެ ފަހުން އަހަރެންގެ މޫނު މަތިން އެ އުޖާލާ ކަން ގެއްލިއްޖެއެވެ.\nއެއީ އޭނާ އަހަރެންނަށް ގުޑްބާއި ކިޔާފައި ފޮނުވި ސެނެޕާއެކު އަބަދަށް ގެއްލިގެން ދިއުމުންނެވެ. އަހަރެން އެ ސެނެޕް ހުޅުވި ފަހުން އަހަރެންނަށް ސްނެޕް ބެކް ކުރެވުމުގެ ކުރިން ބްލޮކް ކޮށްލައިފިއެވެ. ވީގޮތެއް އަދި އަދަށް ވެސް ނޭނގެއެވެެ. އަހަރެންނަށް ބޮޑު ހައިރާން ކަމެއް ލިބިގެން ދިޔައީ އޭގެ ހަަތަރު ދުވަސް ފަަހުން އަހަރުމެން ދެ މީހުން އަސްލަށް ބައްދަލު ވާން ކިޔައިގެން ތިބި ދުވަހަށް ވުމުންނެވެ. އެ ބައްދަލު ކުރާ ދުވަސް ވެގެން ދާނީ ދެ މީހުންގެ ދެމެދުގައި ލޯބީގެ ގޮށެއް ޖަހާލެވޭނެ ވަރުގެ ދުވަހަކަށެވެ. އެއީ އުއްމީދުކޮށްގެން ތިބި ގޮތެވެ.\nއޭނާ ބައްދަލުވާން ނިންމީ 2019 ވަނަ އަހަރުގެ ޑިސެންމަބަރު މަހުގެ 19 ވަނަ ދުވަހުއެވެ. ގަޑި ކިޔައިގެން ތިބީ މޭރީ ބްރައުންއަށް ދިއުމަށެވެ.\nއޭގެ ފަހުން އަހަރެންނަށް ރަނގަޅަށް ނުނިދެއެވެ. ނުކެވެއެވެ. ވަނީ ކިހިނެއް ކަމެއް ނޭނގެއެވެ. ދިރިއުޅުމުގައި ގޯސް ބޮޑުކަމެއް ކުރެވިއްޖެ ކަހަލަ އިހުސާސްތަކެއް ވާން ފަށައިފިއެވެ. އަހަރެންނަށް އޭނާ ދެކެ ލޯބި ވެވުނީ ކަން ޔަގީނެވެ.\nޑިސެންބަރު 19 ވަނަ ދުވަހުއެވެ. އޭނާ އަހަރެންނަށް ސެންޕް ކޮށްލާނެ ކަމަށް އުއްމީދު ކޮށްގެން ހުރީމެވެ. އެނބުރި އަތުވެދާނެ ކަމަށް އުއްމީދުކޮށްގެން ހުރީމެވެ. އެކަމަކު ވީ ކަމެއް ހަރާމެވެ. އޭނާގެ އެއްވެސް ސެނެޕެއް އަހަރެންނަށް ނައެެވެ. އެ ދުވަހު ހިތަށް އެރިއެވެ. އަހަރެންނަށް އޭނާގެ ނަމްބަރު ނުނެގުނީމައެވެ. އެއީވެސް ކުރެވުނު މޮޔަކަމެކެވެ.\nއަހަރެން އެ ދުވަހު ވަރަށް ނަލަ ހެދިލައިގެން މާބޮނޑިއެއް ހިފައިގެން އަހަރުމެން ބައްދަލު ކުރަން އޮތް ދުވަހު މޭރީ ބްރައުންއަށް ދިޔައީއެވެ. އެތަނުގެ މަތީގައި އިށީނދެ އެތައް އިރެއް ވަންދެން އިންތިޒާރު ކުރީމެވެ. ދެ މީހުންނަށް ކާ އެއްޗެހިވެސް އޯޑަރު ކުރީމެވެ. އެކަމަކު އޭނާ ނައެވެ. އަހަރެން އެކަނި އެތަނުގައި އެތައް އިރެއް ހޭދަ ކުރުމަށްފަހު މާބޮނޑި ހިފައިގެން ގޮސް ޑަސްޓްބިނަށް ލާފައި އެނބުރި ގެއަށް ދިޔައީމެެވެ.\nއޭގެ ފަހުންވެސް އޭނާ އަހަރެން ގާތުގައި ބުނި ނަން މީސް މިޑިއާގެ އެކި ޕްލެޓްފޯމްތަކުގައި ޖަހައިގެން ހޯދީމެވެ. އެކަމަކު އެ ނަމުގައި އަންނަ މީހުންނަކީ އޭނާއެއް ނޫނެވެ. އަދިވެސް ހިތަށް އަރަނީ އަހަރެންގެ މޮޔަ ކަމެވެ. އަހަރެންގެ ހިތުން ޖާހަ މި ދެވުނީ ކާކަށް ކަމެއްވެސް ނޭނގެއެވެ.\nއޭނާއަކީ އަހަރެންގެ އެންމެ ފުރަތަމަ އަދި އެންމެ ފަހުގެ ލޯބިވެރިޔާއެވެ. ކުރިއަށް އޮތް ތަނުގައި އަހަރެންގެ ދިރިއުޅުމަށް ވާނެ ގޮތެއް ނޭނގެއެވެ. އަހަރެން މި ދަނީ ރާއްޖެއިން ބޭރަށް ފުރައިގެންނެވެ. އެނބުރި އަންނާމަވެ. އިންތިޒާރުގައި އަދިވެސް ހުންނާނަމެވެ.\nއޮގަސްޓް 1, 2021 00:37\nވަރަށް ކިޔާ ހިތުން ފެށީ. އެކަމް ސްޓޯރީ ވަކި ހިސާބަކުން ކިޔުން ހުއްޓާލައިފިން. ފޫގަނޑެއް\nއޮގަސްޓް 1, 2021 00:55\nތިޔައީ އަންހެނެތްތަ؟ ފިރި ހެނެއްތަ؟\nއަހަރެންވެސް5އަހަރު ވަންދެން ތިޔަކަހަލަ ލޯތްބެއް ވީން... އަދިވެސް ހަގީގަތަކީ ކޮބާ ކަމެއް ނޭނގެ...\nއޮގަސްޓް 1, 2021 10:36\nގަމާރުކަން...ބަލަ މާބޮޑިއެއް ހިފާގެންދާނީ ފިރިހެނެއް ވީމަދޯ. އެލްއޯއެލް\nއޮގަސްޓް 1, 2021 10:46\nމިވާހަކަ ކިޔާލީމަ ވައްތަރީ ފިރިހެނެއް އަންހެން ކުއްޖެއް ކަމައްހެދިގެން އެފިރިހެން މީހާ ފޮޓޯއެއް ދައްކާގެން ހައްދާލައިގެން އުޅުނުކަން. ދެން ބައްދަލުކުރަން ނިންމިހިސާބުން ތިކަންތިނިމުނީ. ދެންކިތަންމެވަރަކައް އިންތިޒާރު ކުރިޔަސް އޭނައެއް ނާއްނާނެ.\nއޮގަސްޓް 1, 2021 06:24\nތިޔައީ މިޒަމާނުގެ ޒަމާނީ ތަހުޒީބުގެ ތެރޭގައި ހިމެނޭ ތަހުޒީބު ކަމެއްކަމަށް މި ގައުމުގައި ތަހުޒީބުކަމަށް ދައުވާކުރާ މީހުން ދެކިގެން އުޅޭ ގޮތް. ތަހުޒީބު ކަމަކީ ދޮގުހެދުމާއި އޮޅުވާލުމާއި މަކަރުހެދުމާއި ހީލަތް ހެދުން ކަމަށް މިގައުމުގެ ގިނަ ބަޔަކު މިއަދު ގަބޫލުކުރޭ. އަދި ތަހުޒީބުގެ ނަމުގައި މީސްމީހުންގެ އަތުން ފައިސާ އަތުލުމަކީ މިއަދުގެ ޒުވާނުންގެ މެދުގައި އާންމުވެފައި އޮތް ކަމެއް.\nއޮގަސްޓް 1, 2021 08:49\nމިއީ ނޫހުގައި ޖަހާވަރުގެ ވާހަކައެއްބާ!!!.\nއޮގަސްޓް 1, 2021 12:41\nނޫހުގައި ޖެހީމަ އަހަރެންނަށްވެސް އެއްޗެއް ދަސްވެއްޖެ މިހެން ފެންނަހާ މީހަކަށް ހިތްދިނުމުގައި ސަމާލުވާން ޖެހޭކަން.\nއޮގަސްޓް 1, 2021 12:21\nމަބުނީ ވަގުތު ކުދިންނަށް “މީސް މީޑިއާ” މިބަސް ދިވެހި ކޮއްލި އިރު “މީޑިއާ” މިބަސް ދިވެހި ނުކުރެވުނީ ކީއްވެބާ\nބޮލަށް ތުރާ މިމީހުން ބަސްތައް ދިވެހިކުރަން އުޅޭ ޒާތުން ސަހާދެއް


ޕުކެޓް އިންޓަރނޭޝަނަލް މެރެތަންގެ5ކިލޯމީޓަރުގެ ގިންތިން ރާއްޖޭގެ މޯޑު އެއްވަނަ ހޯދައިފި\nތައިލެންޑުގެ ޕުކެޓް އިންޓަރނޭޝަނަލް މެރެތަންގެ5ކިލޯ މީޓަރު ގިންތިން ރާއްޖޭގެ އުއްމީދީ ދުވުންތެރިޔާ މުހައްމަދު ރަޝީދު (މޯޑް) އެއްވަނަ ހޯދައިފިއެވެ.\n1056 ދުވުންތެރިންނާއެކު ފެށި މިރޭސް މޯޑު ނިންމީ 16 މިނެޓް 43 ސިކުންތުންނެވެ.\nރާއްޖޭގެ މެރަތަން ޝޮޕުން ސްޕޮންސަރކޮށްފައިވާ ދިވެހި ސިފައިންގެ ކްލަބުގެ މޯޑުގެ މި ފަޚުރުވެރި ވަނައަކީ ރާއްޖޭން ބޭރުގައި ބޭއްވި މި ރާސްތާގެ ބައިނަލްއަޤްވާމީ ރޭހަކުން ދިވެއްސަކު އެއްވަނަ ހޯދި ފުރަތަމަ ފަހަރެވެ.\n2014 ވަނަ އަހަރުގެ ޕުކެޓް މެރެތަންގެ ހާފް މެރެތަން ކެޓަގަރީން ޢުމުރުފުރާއިން ތިން ވަނަ ހޯދި މޯޑު ބުނީ ޕުކެޓަށް ވަރަށް މޫސުން ގޯސްކޮށް ކަމަށެވެ. އަދި ދުވީވެސް ފެންގަނޑުގެ ތެރޭގައި ކަމަށާއި ނަމަވެސް ލިބުނު ކާމިޔާބީއަށް އުފާކުރާ ކަމަށެވެ.\nމޯޑު އިތުރަށް ބުނީ އެމްއެންޑީއެފް އިން ދެމުން އަންނަ އެހީތެރިކަމަށް ޗީފް އޮފް ޑިފެންސް ފޯސް މޭޖަރ ޖެނެރަލް ޢަބްދުﷲ ޝަމާލަށް ޝުކުރުއަދާކުރާ ކަމަށެވެ.\nއޭނާ ހޯދާފައިވާ ކާމިޔާބީތަކަށް ބަލާލާ އިރު، ސިންގަޕޫރުގައި މިދިޔަ ހަފުތާގައި ބޭއްވި އޮސިމް ސަންޑައުން މެރެތަންގެ 10 ކިލޯމީޓަރުގެ ބައިން3ވަނަ ހޯދުމާއި މި އަހަރުގެ ފެބްރުއަރީ މަހު ނިއު ދިއްލީ މެރެތަންގެ ހާފް މެރެތަންގެ އިވެންޓުގެ ޢުމުރުފުރާ އިން3ވަނަ އަދި ޖެނުއަރީ މަހު އޮތް ދުބާއީ މެރެތަންގައި ތިން މިނެޓުގެ ކުރިއެރުމަކާ އެކު2ގަޑި 37 މިނެޓުން ފުލް މެރެތަންޖެހުން ފާހަގަކޮށްލެވެއެވެ.


މާދަމާ ތިބާއަށް ހުރީ ކޮންގޮތެއް !!! – Ilm\nމާދަމާ ތިބާއަށް ހުރީ ކޮންގޮތެއް !!!\nއޭނާޔަކީ އަހަރެންގެ ވަރަށްގާތް އަވަށްޓެރިއެކެވެ. އަހަރެން ބައެއްދުވަސް ދުވަހު އޭނާގެ ގެއަށްގޮސް ވާހަކަ ދައްކާ މަޖާކޮށް ހަދަމެވެ. އޭނަޔަކީ އަހަރެންގެ ރައްޓެސަކަށް ވީތީއެވެ. އަހަންނަކީ އޭނާގެ އޮފީހުގައި އުޅޭ މީހަކަށްވެސް ވުމާއިއެކުއެވެ.\nއަހަރެންނަކީ އެއޮފީހަށް ވަތްތާ އެހާގިނަދުވަސް ވެފައިވާމީހެއް ނޫންކަމުން އޭނާއަކީ ކޮންކަހަލަ މީހެއްކަން އަހަރެންނަށް ކުރިއަކުން އެނގިފައެއް ނެތެވެ.\nކޮންމެ ދުވަހަކުވެސް އޮފީސް ނިންމާލުމަށްފަހު އޭނާ ބޮޑު ހަތަރު ބަނަސް ގަނެއެވެ. އަހަރެން އެގެއަށް ދާއިރު އަބަދުވެސް ތިބެނީ އޭނަގެ އަންހެނުންނާއި ހަތަރުއަހަރަކަށްދާ ދަރިފުޅެވެ. އެހިސާބު މީހުން އަހަރެން އެގެއަށް ވަދެ ނިކުމެހަދާތީ އަހަރެންނާއި ދިމާޔަށް ވަރަށް ބަލަހައްޓައިގެންވެސް ތިބެއެވެ.\nއަހަރެން އެގެއަށްދާއިރު އޭނާގެ އަވަށްޓެރިއެއްވެސް އެގެއަށް ވަދެލާ އިންނަތަނެއް ނުދެކެމެވެ. އޭނާ ކޮންމެ ދުވަހަކުވެސް މިގެންދާ ހަތަރުބަނަހާ މެދު އަހަރެންގެ ހިތުގައި ސުވާލުތަކެއް އުފެދުނެވެ. އަހަރެން މިކަމާ އެއްދުވަހު އޮފީސް ނިންމާލުމަށްފަހު މީހާއާއި ސުވާލުކުރީމެވެ. ކީއްކުރަން ކޮންމެދުވަހަކު ގެންދާ ބަނަހެއްތަ؟ އޭނާވަރަށް ހެވިލާފައި ޖަވާބުދިނެވެ. “އަހަރެންގެ ދަރިފުޅު ވަރަށް މީރުކޮށް ކާއެއްޗެއް މީ. ދަރިފުޅު މި ނުގެންގޮސްފިއްޔާ އެދުވަހު ނުވެސްކާނެ…” އަހަރެން ދެން އެކަމަކާ މާބޮޑަކަށް އަޅައެއްނުލަމެވެ.\nދެންއަހަރެން ސުވާލުއުފެދުނު އަނެއްކަމަކީ އެގޭގައި ވަކިން ހަދާފައި ހުރި ކޮޓަރިއަކާއި މެދުއެވެ. އެގެއަށް ދާއިރު، އެކޮޓަރީގައި އަބަދުވެސް ބޮތްކެއް ދިއްލާފައި ހުއްޓައި ފެނެއެވެ. އޭނާ އެކޮޓަރި ކައިރިއަށް ދާތީ އަހަންނަކަށް ނުވެސްފެނެއެވެ. އަދި އެކޮޓަރީގެ ތެރެއިން މީހަކު ނުކުމެ އުޅެނިކޮށްވެސް އަހަރެން ނުދެކެމެވެ. މިކަމާވެސް އަހަރެން ސުވާލެއް ރާވާލީމެވެ. “އޭ! ތިގޭގަ ވަކިން އެހުންނަނީނުދޯ ކޮޓަރިއެއް؟؟ އެތަން އެއީ ހުސްކޮށް ހުރިތަނެއްތަ؟ އެތަން މަށަށް ކުއްޔަށް ދޭންވީނު!” އަހަރެން މިހެން ބުނުމުން އޭނާ ހިނިގަނޑެއް ޖަހާލިއެވެ.\n“ދޮންކަލޯ އެއީ ކުއްޔަށްދޭ ކޮޓަރިއެއް ނޫން އެތަނަށް ނިދަން އަންނަ ކުއްޖަކު އުޅޭނެ. އޭނަ ހިފާފަ ހުރިތަނެއް އެއީ” އޭނާ ބުންޏެވެ.\n“އެހެންތަ! ކަލެއާ މަ ސަމާސާ ކޮއްލީ އިނގޭ… މަށަށް އިނގޭ މިހާ ބައިބޯ ތަނެއްގައި ކޮޓަރިއެއް ހުހަށް ނުހުންނާނެކަން” އަހަރެން ބުނެލީމެވެ.\nމިގޮތުގައި ދުވަސްތައް ވޭތުވަމުންގޮސް އޮފީސް ބަންދު ދުވަހެއްގައި އަހަރެން އަންހެނުންނާއިއެކު އެގެއަށް ދިޔައީމެވެ.\nއަހަރެން އެގެއަށް ދިޔަ މަގުމަތީގައި ކައިރީގައި ހުރި ފިހާރައަކަށް ވަދެ ހަތަރު ބަނަސް ގަތީމެވެ. އަންހެނުން ކީއްކުރާ ބަނަހެއްތޯ އެހުމުން އަހަރެން ބުނީ މީ އޭނާގެ ދަރިފުޅަށް ވަރަށް މީރު އެއްޗެއްކަމުގައެވެ. އެދުވަހު އެގެއަށްގޮސް އޭނަގެ ދަރިފުޅަށް އަހަރެން ބަނަސް ކޮތަޅު ދިއްކޮއްލާފައި ބުނީމެވެ. “ކޮއްކޯ! މިހިރީ ބަނަސް… ވަރަށް މީރުވާނެދޯ” އެކުއްޖާ އަހަރެންދެކެ ވަރަށް ރުޅިއައިސްފައި ހުރި ފާޑަކަށްހުރެ ބަލަހައްޓައިގެން ހުއްޓެވެ. އަހަރެންގެ ހިތުގައި އެވަގުތު ސުވާލުތަކެއް އުފެދުނެވެ. އެވަގުތު އޭނާގެ ބައްޕަ ހީލާފައި ބުންޏެވެ. “ތީ ވަރަށް ވަރުގަދަ ކުއްޖެއް! ބައްޕަ ގެންނަ ބަނަސް ނޫނިއްޔާ ކަމަކުނުދާނެ” އޭރުވެސް އެކުއްޖާ ވަރަށް ރުޅިއައިސްގެން އަހަންނާ ދިމާއަށް ބަލަހައްޓައިގެން ހުއްޓެވެ. އެދުވަހު އެ ހިނގާދިޔަ ހާދިސާއާއިމެދު އަހަރެން މާބޮޑަކަށް ނުވިސްނަމެވެ.\nއަހަރެން ޖެހިގެން އައިދުވަހު އޭނާގެ އަތުން ޕެންޑްރައިވްއެއް ނަގަންވެގެން އޭނާ ގޭގައި އުޅޭނެ ގަޑިއަކަށްވާތީ ނުގުޅައި ދިޔައީމެވެ. އަހަރެން އެގޭގެ ދޮރާށި ހުޅުވާލިތަނާ އޭނާގެ އަންހެނުން ދުރުގައި ވަކިންހުރި ކޮޓަރީގެ ދޮރުމަތީގައި ބަނަސް ކޮތަޅެއް ހިފައިގެން ހުއްޓެވެ. އޭނާއަކަށް އަހަންނެއް ނުފެންނާނެއެވެ. އަހަރެން ކުޑަކޮށް އެތެރެއަށް ޖެހިލިތަނާ އޭނާގެ އަންހެނުން އެކޮޓަރީގެ ދޮރު ހުޅުވާލާފައި އެ ބަނަސްކޮތަޅު އެކޮޓަރީގެ ތެރެޔަށް އެއްލާލުމަށްފަހު ބުންޏެވެ. “މިއޮތީ ކާނާ. ދެންވެސް މިކައިގެން އޮވެވޭތޯ ބަލާބަލަ”\nމިހިސާބުން މިވާގޮތެއް ވަރަށް ރަނގަޅަށް ބަލަން އަހަރެން ބޭނުންވިއެވެ. އަހަރެން ހިތަށްއެރިއެވެ. އެކޮޓަރީގައި އަނެއްކާ މިމީހުން ގެންގުޅޭ ޖަނަވާރެއް އޮތީބާވާއެވެ؟ އަހަރެން ވަގުތުން އެގޭގައި ހުރި ބަގީޗާ ގަސްތަކުގެ ތެރެއަށް ތިރިވެ ނިވާވެލީމެވެ.\nމި އަންހެނާ ކޮތަޅު އެއްލައިލުމަށްފަހު އެނބުރި އައިއިރު އޭނާގެ މޫނުމަތީގައި ރުޅިވެރިކަމުގެ އަސަރު އިންތިހާއަށް ހުއްޓެވެ. އެއަންހެނާ ދުވަހަކުވެސް އެހައި ރުޅިއައިސްފައި ހުއްޓައި އަހަރެން ނުދެކެމެވެ. މަޑުމަޑުން ކޮންމެވެސް އެއްޗެހިތަކެއް ކިޔަމުން ގޮސް އެމީހުންގެ ކޮޓަރިއަށްވަނެވެ.\nއަހަރެން ވަރަށް ނިވާވަމުންގޮސް މި ބަނަސް ކޮތަޅު އެއްލި ކޮޓަރި ބަލާލީމެވެ.\nޞުބުޙާނަ ﷲ އެވެ! އަހަރެންގެ ހަޔާތުގައިވެސް އެފަދަމަންޒަރެއް ނުދެކެމެވެ. ކޮޓަރި ތެރެއިން ދުވިވަހުން އަހަންނަށް ހޮޑުނުލެވުނީ ކިރިޔާއެވެ. އިންސާނުންގެ ނަޖިހުގެ ވަހެވެ! މުޅި ކޮޓަރި ތެރޭގައިވަނީ މަކުނު ވާފުރާފައެވެ. ކޮޓަރީގެ ތެރޭގައި ބައެއްކަހަލަ ބޭނުންނުކުރާ ފޮށިތަކާއި މޭޒުކަހަލަ އެއްޗެހި ހުއްޓެވެ. އަހަރެން ހިތްވަރު ކޮށްލާފައި ނޭފަތުގައި އަތްއަޅައި ކޮޓަރީގެ ތެރެއަށް ބަލަހައްޓައިގެން ހުރީމެވެ. ދެލޯވަޅުވަދެފައިވާ މުސްކުޅިއަންހެނަކު އެސްފިޔަ ޖަހާނުލައި އަހަންނާއި ދިމާއަށް ފެންކަޅިވެފައިވާ ޙާލު ބަލަހައްޓައިގެން އޮތެވެ. ގައިގައިވާ ހެދުމުގެ ކުލަވެސް ވަކިކުރަން ނޭގެއެވެ. ކިލަޔާ ނަޖިހާ ތަތްތެޅިފައި އޮތުމުންނެވެ. އެއަންހެނާ އޮތް އެނދުގެ ކައިރީ ބިންމަތިގައި ދެބާލީސް ވެއްޓިފައި އޮތެވެ. މީހާވަނީ ހިކިއަނަރޫފަ ވެފައެވެ.\nއެއަންހެނާ ކަޅިޖަހާނުލައި ޤަބުވެފައިވާ ޙާލު ދެލޯބޮޑުވެފައި އޮވެ އަހަންނާއި ދިމާއަށް ބަލަހައްޓައިގެން އޮތެވެ. އެމީހާގެ ދެލޮލުން ކަރުނަތައް ފައިބަމުންދިޔައެވެ.\nއަހަންނަށް އެތަނުގައި ވަސްދުވާކަން ފަހުން އިހުސާސްވެސް ނުވެއެވެ. އެއަންހެންމީހާ މަޑުމަޑުން އޮވެ އެނދުގެ މަގަތަށް ޖެހިއްޖެއެވެ. ހީވަނީ ދެންމެ ދެންމެ ވެއްޓިދާނެ ހެންނެވެ. ކުއްލިއަކަށް އެނދުގެ އެއްފަރާތުގައި އަތްއަޅައި ބިންމައްޗަށް ތިރިވިއެވެ. އެނދުގެ ކައިރީގައި އޮތް ބަނަސް ކޮތަޅު ނަގައި ހުޅުވާލިއެވެ. އަދި ބިމުގައިވާ ކިލާތަކާއި އެކުވެފައިވާ ހާލު ބަނަސް ކާންފެށިއެވެ. ކައިރީގައި އޮތް ފެންފުޅިއެއް ނެގިއިރު އޭގައި މައްޗެއްވެސް ޖަހާފައެއްނެތެވެ.\nއެއަންހެނާ އޭގެން ފެންބުޔެވެ.\nކިޔުންތެރިންނޭވެ. އަހަންނަށްވެސް ހުރެވުނީ ޤަބުވެފައެވެ. އޭނަގެ އެޙާލަތައް ހަމްދަރުދީ ވެވި ދުއްވައިގަނެވުނީވެސް މާލަހުންނެވެ.\nއެއަންހެނާގެ އެންމެފަހުގެ ކެއުން އެކެއީ އަހަރެންގެ ކުރިމަތީގައެވެ. އެންމެފަހުގެ ފެންފޮދު އެބޮވުނީ އަހަރެންގެ ކުރިމަތީގައެވެ. إِنَّا لِلَّهِ وَ إِنَّا إِلَيهِ رَاجِعُونَ\nއެއަންހެނާ މިދުނިޔޭ ހަޔާތާއި ވަކިވެގެން ދިޔަހާލަތެވެ.\nއެކުވެރީންނެވެ. މިދުނިޔޭގެ ޙަޔާތާއި ވަކިވެގެން އެދިޔައީ އަހަރެންގެ އޮފީހުގެ އެކުވެރިޔާގެ ބަލާބޮޑުކުރި އޭނާގެ މަންމައެވެ. މިފަދަ ޙާލުގައި އޭނާ އެގެންގުޅުނީ އޭނާގެ މަންމައެވެ. އޭނާ ވިހެއި އޭނާގެ އަމިއްލަ މަންމައެވެ. އަނބިމީހާ ރުއްސުމަށްޓަކައި އެ މަންމައަށް މިފަދަ ނިކަމެތި ޙާލެއް ޖެއްސީއެވެ.\nއެކުވެރިންނޭވެ! އޭގެ ފަހުން އަހަރެން އޭނާއާ ގުޅުންކަނޑާލީމެވެ. އަމިއްލަ މަންމައާ ދޭތެރޭ މިހާ އިޙާނެތިކޮށް ހިތި މީހަކާ އެކީ އުޅެވޭނީ ކިހިނެތްތޯއެވެ.\nފަހުން އޭނާގެ އަވައްޓެރިން ބުނެދިން ގޮތުގައި އެމީހުންވެސް ތިބީ އެގެއަށް ވަންނަން ނުކެރިފައެވެ. ސަބަބަކީ އެފިރިހެން މީހާގެ އަންހެނުންނާ ހެދިއެވެ. އޭނާގެ ޒީލަގަދަކަމާހެދިއެވެ.\nއެކުވެރިންނޭވެ! މިފަދަ ވާހަކަތަކުން އަހަރެމެން އިބްރަތެއް ހާސިލްކުރަމާ ހިނގާށެވެ! މިއީ ޙަޤީޤީ ޙާދިސާއެކެވެ.\nމިވާހަކަ އަކީ މީގެ އަހަރުތަކެއް ކުރިން އަޅުގަނޑުގެ ޢަޚު އަބުދުއް ރަޙްމާން ނޫރުލް އިސްލާމް ވެބްސައިޓަށް ލިޔުއްވާ ޝާޢިޢުކޮށްފައިވާ ޢިބުރަތްތެރި ޙަޤީޤީ ވާހަކައެކެވެ. މި ވާހަކައިގެ ސަބަބުން ތިޔަބޭފުޅުންނަށްވެސް އިބުރަތެއް ޙާޞިލްކުރެވިދާނެ ކަމުގެ އުންމީދުގައި ހިއްސާކޮށްލީއެވެ.


''އާމަގު ފިނިއަށި'' | ވާހަކަ | އަދަބާއިޘަޤާފަތް\nBack ކަވާސާ އަދަބާއިޘަޤާފަތް އަދަބާއިޘަޤާފަތުގެ ބައިތައް ވާހަކަ ''އާމަގު ފިނިއަށި''\n27 ނޮވެމްބަރު 2005\nއެއީ ދެމަފިރިންނެވެ. އެހެންވީމާ އެކަކު އަނެކަކާ ވާހަކަދައްކައެވެ. އެކަމަކު ރޫޙެއްނެތެވެ. އުޅެނީ އެއްގެއެއްގައެވެ. ނިދަނީ އެއް އެނދެއްގައެވެ. އޮންނަނީ ދެމީހުން ދެފަރާތަށް މޫނު ލައިގެންނެވެ. ޝަރީފު، ބޯދަށަށް އަތްލައިގެން އަތް އައްސިވަންދެން އޮވެދާނެއެވެ. ތަންމަތި އެއީ ސަނާއަށް ހޫނުކަމެއްނެތް ފިނިއަށްޓެވެ. ސަނާ، ވާހަކަ ފޮތުގެ ތެރެއިންލައިފާގޮސް ވަންނާނީ އަރާމުދިނީގެ ތެރެއަށެވެ.\nޝަރީފުގެ ބަތްތަށި ސަނާ މޮޑެދެއެވެ. އަބަދުވެސް މޮޑެދޭގޮތަށެވެ.\nހަމަ އެރަހައެވެ. ފޮނި ހެޔޮވަރަށް ސައިތަށި ގިރައިދެއެވެ. ދޮވެ އިސްތިރިކޮށްދެއެވެ. ޝަރީފު ވެސް ސަނާ ބުނުމުން ފައިސާދެއެވެ. އެއްކޮށް ބާޒާރުކުރާކަށް ނުދެއެވެ. ދެމީހުން އެކީގައި ގޮސް ގަންނާނެ އެއްޗެއް ބާޒާރުގައި ނުހުންނާތީއެވެ. އެކީގައި ހިނގާލާކަށް ނުދެއެވެ. ލޭއޮހޮރުނު ދުވަހަށްފަހު ސަނާ އެކަމަށް ނުމެ އެދޭމެއެވެ.\nދަރިންވަނީ ބޮޑެތިވެފައެވެ. ދޮށީ އަންހެން ދަރިފުޅު އެތައް ހިތަކަށް އުފާހޯދައިދެމުން އަދިވެސް އެހުރީ ހުހަށެވެ. އެއީ މިލަމުންދާ މަލެއްގެ މިސާލެވެ. ފިރިހެން ދަރިފުޅުގެ އަށާރަވަނަ އުފަންދުވަސް މީގެ އަށް މަސް ކުރިން ފާހަގަކުރީ ހިންމަފުށީ ރިހެބްގައެވެ.\nޝަރީފު އާއި ސަނާ ދިމާވީ ޢީދުޗުއްޓީގައި ކުޑަހުވަދުއަށް ޝަރީފުދާން އޮތް ދަތުރު ބަދަލުކުރަން ޖެހުމުންނެވެ. ސަނާވެސް އައީ ޢީދުކުޅިވަރު ބަލާށެވެ. އެއް އަވަށެއްގެ ކުޅިވަރުކުޅޭ އިސްޓޭޖު ކައިރިން ދެމީހުންފެނި ވާހަކަދައްކަން ފެށުނީއެވެ. ޖެހިގެން އައިރޭ ދެމީހުން ކެވެލިޖަހައިގެން ހިނގީ އެއްއަވަށުގެ އިސްޓޭޖްދޮށުން އަނެއް އަވަށުގެ އިސްޓޭޖް ދޮށަށެވެ. ފަހުން ފެންނަންފެށީ އާމަގު ފުއްޓަރު މަތީ ފިނިއަށިންނެވެ.\nޢީދުޗުއްޓީގެ ފަހުދުވަހު ޖެހިގެންއޮތް ކުމުންދުއަށް ޝަރީފުމެންނާއެކު ސަނާވެސް ދަތުރުދިޔައެވެ. ގާމަތި ރަށެއްކަމުން ރަށަށް ފައިބަން ޖެހުނީ ދޯނި ގެނބުރުގައި އަޅާފައި ބޮއްކުރާގައެވެ. ރަށަށް ފޭބުމަށް އެހީއެއްގެ ގޮތުގައި ޝަރީފު ދިއްކޮށްލި އަތުގައި ސަނާހިފީއެވެ. އެހިސާބުން ޝަރީފުގެ އުނގަށް އަބަދަށް ވަނުމަށް ސަނާ ނިންމީއެވެ.\nކައިވެނިކުރީ ލޯބިވެގެން އުފަލުންނެވެ އަބަދުވެސް އެކަކު އަނެކަކަށް ވަގުތު ހުސްކުރަން ނިންމައިގެންނެވެ. ކުދިން ހޯދަންވެގެންނެވެ.މައިންބަފައިންގެ ތައްޕާހުން ނޫޅެން ނިންމައިގެންނެވެ.\nއުފަލުގައި އުޅެ އެއްކޮށް ދަތުރު ދާށެވެ. ހީ ސަކަރާތް ޖަހާށެވެ.\nއަހަރަކަށް ފަހު ލޯބިން ގުޅުނު ގުޅުމުގެ ފޯރިކެނޑެންފެށިއެވެ. ޝަރީފަށް ގޭގައި މަޑުނުކުރެވޭތީއެވެ.\nރައްޓެހިން އިސްކުރާތީއެވެ. އެއް ސުފުރާމަތީ ނުކެވޭތީއެވެ. ސަނާގެ ޝަކުވާތަކަށް ޝަރީފުޖަވާބުދެއެވެ. އަހަރެން މަސައްކަތްނުކޮށް މިތަނަށް ކުލި ދެއްކޭހެއްޔެވެ؟ ދެން އެހެންވިއްޔާ އަހަރެން އޮފީހަކަށް ވައްދަން ވީ ނޫންހެއްޔެވެ؟ ޝަރީފު އެއްބަހެއް ނުވެއެވެ. ދެން އެހެންވިއްޔާ މަންމަގެއަށް ބަދަލުވާން ވީނޫންހެއްޔެވެ؟ ޝަރީފަށް އެވީ ހުތުރު ކަމަކަށެވެ. ޝަކުވާފުނިޖެހެމުންދިޔައެވެ. ފިނި ޒުވާބަށް ހޫނުކަން އަންނަންފެށިއެވެ. ދެމީހުން ދުރުވާހެން އިހްސާސްކުރެވެން ފެށިއެވެ. ދެމީހުންގެ ގުޅުން ހަނގުރާމަޔަކަށްވާން ފެށިއެވެ. ފުރަތަމަ ހަމަލާތައް ބަދަލުކުރީ މަޑުބާލީހުންނެވެ. އެންމެ ފަހުހަމަލާ އައީ\nކައިވެނީގެ ފޮޓޯލޯގަނޑުންނެވެ. ސަނާގެ ލޭއޮހޮރި، ލޯގަނޑު ތެޅުމުން ހަޔާތުގެ އެބައި ނިމުނެވެ. ދިރިއުޅުން ނަމަކަށް ބަދަލުވިއެވެ.\nސަނާ އުފަލާއި ހިތްހަމަޖެހުން ހޯދީ ގަންނަ ވާހަކަ ފޮތްތަކުންނެވެ. ފޮތް އަލަމާރީގައިވަނީ ކަހެކް ޝާންއާއި އަންވަރުވާހަކައެވެ. ފޮނިކަރުނައެވެ. ނީރާ އާއި ބަރުބާދުވި ހަޔާތެވެ. ހުރިހާ ވާހަކަ އަކަށްވެސް އަގުދެއްކީ ޝަރީފެވެ. އެންމެ ވާހަކައެއް ފިޔަވައެވެ. އެއީ ''ލޯބިވަމެވެ''. އެ ވާހަކަ މިހާރު ވީ ޒުލޭ އަތުގައެވެ. އެއީ އިތުބާރު ޒުލޭއެވެ\n''ސަނާ!'' ގޭ ދޮރުމަތީހުރެ ޒުލޭ ގޮވާލިއެވެ.\n''ފާޚާނާގައި!.. އެތެރެއަށް ވަދޭ!'' ޝަރީފު ސޯފާއިން ތެދުވަންނަމުން ދައުވަތުދިނެވެ.\n''އަން! މިއޮތީ ފޮތް'' ޒުލޭ، ''ލޯބިވަމެވެ.'' ދިއްކޮށްލިއެވެ. އަތުގައި އޮތް ބެންސަން ސިގިރޭޓް ތުނބަށް ބަދަލުކޮށްލުމަށް ފަހު ލޯބިވަމެވެ ގައި ހިފުމަށް ޝަރީފު އަތްދިއްކޮށްލިއެވެ. ވީގޮތެއް ނޭގެއެވެ. ޝަރީފުގެ އަތް ބީހިލީ ޒުލޭގެ އަތުގައެވެ. ހިތުގައި ހީވީ ބަރުދަނެއްނެތް ގަނޑުފެން ކޮޅެއް ގޮސް ޖެހުނުހެންނެވެ. ތުރުތުރެއް ހިނދުކޮޅަކަށް ގަޔަށް ވެރިވެގަތެވެ. ތުބުގައި އިން ސިގިރޭޓްގެ ދިގުވަމުން ދިޔަ އަޅިކޮޅު ގަމީހަށް ވެއްޓުނެވެ.ޒުލޭ ބަލަހައްޓައިގެން ހުރީ ޝަރީފުގެ ލޮލަށެވެ. އެ ލޮލުގެތެރެއިން ހުރިހާ އެއްޗެއް ފެންނަކަހަލައެވެ. ހުރިހާވާހަކައެއް ކިޔާދޭކަހަލައެވެ. ޒުލޭ ލުއިލުއި ކޮށް ހިނިތުންވެލިއެވެ.


India ge bahaai amal dhimale nuve eve – adduLIVE\nއިންޑިޔާގެ ބަހާއި އަމަލު ދިމަލެއްނުވެއެވެ.\nOct 29, 2020, 20:09 އައި އެލް\n8 ޖޫން 2019: އިންޑިއާގެ ބޮޑުވަޒީރު ނަރެންދުރަ މޯދީ ރާއްޖެ ކުރައްވާ ދެދުވަހުގެ ފުރަމާނަ ދަތުރުފުޅު، މޯދީގެ މި ދަތުރުފުޅުގައި ރާއްްޖެ އާއި އިންޑިއާއާއި ދެމެދު6އެއްބަސްވުމެއްގައިވަނީ ސޮއި ކުރެވިފައި، ފޮޓޯ: ރައީސް އޮފީސް\nކީރިތި ރަސޫލާގެ ދިފާއުގައި މުސްލިމުން ތެދުވެ ފަރަންސޭސި ރައީސް އެމަނުއެލް މެކްރޯންގެ ސިޔާސަތު ކުށްވެރިކުރާން ފެށީމާ ޑިމޮކްރަސީގެ ފޭރާމުގެ ތެރޭގައި ނިވައިގެންތިބި ބައެއް ގައުމުތަކުގެ އަސްލު ބައްޓަމާއި ސޫރަ މިހާރު ވަނީ ހާމަވާންފަށައިފައެވެ. މިގޮތުން އަސްލު ކުލަޔާއި ބައްޓަން ހާމަވެގެންދިޔަ އެއްގައުމަކީ ދުނިޔޭގެ އެންމެ ބޮޑު ޑިމޮކްރަސީކަމުގައި ބުނެވޭ އިންޑިޔާއެވެ.\nއިންޑިޔާގެ ޚާރިޖިއްޔާއިން ފަރަންސޭސި ރައީސް މެކްރޯންގެ ދިފާއުގައި ނެރުނު ބަޔާނުގައި ލިޔެފައިވެއެވެ. އިސްލާމުންނޭ ކިޔާބަޔަކު ބައިނަލްއަގުވާމީ ދެނެގަތުމާއި ގުޅުންތަކުގެ މައިގަޑު އަސާސްތަކާ މުޅިން ޚިލާފަށް ފަރަންސޭސި ރައީސްގެ ޝަޚުސާ ދެކޮޅަށް ބޭނުންކުރަމުންދާ ބަހުރުވަޔާއި އަމަލުތައް އިންޑިޔާއިން އެންމެ ހަރުކަށިކޮށް ކުށްވެރި ކުރަމެވެ.\nބައިނަލްއަގުވާމީ ދެނެގަތުމާއި ގުޅުންތަކުގެ އަސާސްތަކާއި ޚިލާފަށް މުސްލިމުން ކުރީ ކޮންކަމެއް ބާވައެވެ. ކޮންމެވެސް ބަޔަކު މުސްލިމުންގެ ނަބިއްޔާއަށް ކާޓޫނު ކުރަހައި ފުރައްސާރަކޮށްފިއެވެ. އެކަން އެއީ ޚިޔާލުފާޅުކުރުމާއި ޑިމޮކްރަސީގެ ރިވެތި ސިފަތަކުގެ ތެރެއިން ސިފައެއްކަމަށް ފަރަންސޭސި ރައީސް ސިފަކުރައްވައި ދިފާއުވެސް ކުރައްވައިފިއެވެ.\nއިސްލާމީ ބައެއް ގައުމުތަކުގެ ލީޑަރުން ވިދާޅުވިއެވެ. ތިޔައީ ގޯހެކެވެ. ނަބިއްޔާދެކެ ތިމަންނާމެން ލޯބިވަމުއެވެ. ޚިޔާލުފާޅުކުރުމުގެ ނަމުގައި ނަބިއްޔާއަށް ފުރައްސާރަ ނުކުރާށެވެ. ޚިޔާލުފާޅުކުރުމުގެ މިނިވަންކަމޭ ނުކިޔައި އިހަށް ސިކުނޑި ޓެސްޓްކޮށްލާށެވެ. ތިޔަސަކަރާތް ހުއްޓައިނުލަންޏާ ކަލޭމެންގެ މުދާގަތުން ހުއްޓައިލީއެވެ.\nއިންޑިޔާގެ ބޮޑުވަޒީރު ނަރެންދުރަ މޯދީގެ ސަރުކާރަށް ކަމުނުގޮސްގެން އުޅެނީ މިވާހަކައެވެ.\nމުސްލިމުންވީ އެމީހުންގެ ނަބިއްޔާއަށް ކިތަންމެވަރަކަށް ފުރައްސާރަކޮށް ބަދުބަސްބުންޏަސް ހަޖަމުކޮށްލައިގެން ހިމޭނުން ތިބޭށެވެ. ތިޔަކަން ހުއްޓައިލާށޭ ބުންޏަސް އެވީ ގޯހެވެ. އެއީ ޚިޔާލުފާޅުކުރުމާއި ޑިމޮކްރަސީގެ އަސާސްތަކާއި މުސްލިމުން ޚިލާފުވީއެވެ. އެކަން ކުށްވެރިކޮށްފައި އަވަހަށް ބަޔާންތައްވީ ނެރޭށެވެ. އަޅުގަޑުގެ ނަޒަރުގައި އިންޑިޔާގެ އާބާދީޔާއި މަގާމާއި ސަރަހައްދަށް ރިއާޔަތްކުރާއިރު އިންޑިޔާގެ މިބަޔާނަކީ ތަސައްރަފު ނުފުދުމުގެ މިސާލެކެވެ. ދުނިޔޭގެ ކަންކަމުގައި ހައްގުބަސްބުނާން ކުފޫހަމަނުވާކަމުގެ ދަލީލެކެވެ. އެހެންނޫންނަމަ މިދަނޑިވަޅުގައި އިންޑިޔާއިން ދައްކާންވާނީ މިއަށްވުރެ ޒިންމާދާރު ވާހަކަތަކެކެވެ.\nއިންޑިޔާއޭ ކިޔުނު ދައުލަތުގެ ބިންގަލަކީ އެންމެންނަށް އިހުތިރާމްކުރުމާއި އެންމެނަށް ޖާގަދިނުމާއި އެއްވެސް ބަޔަކު އިސްތިސްނާ ނުކުރުމެވެ. މަހާތުމާ ގާނދީޔާއި ޖަވާހަރްލާލް ނެހުރޫ ފަދަ ބޭފުޅުން ގަބޫލުކުރެއްވި ހަމަޔަކީވެސް އެއީއެވެ. އިންޑިޔާ ފޯދެމުން ފުރިހަމަވަމުން މިހާތަނަށް އައުމުގެ ސިއްރަކީވެސް އެއީއެވެ. އެކަމަކު މިއަދު އެ ބިންގަލުގެ މަތިން އިންޑިޔާގެ ސިޔާސަތު ކަސިޔާރުވެއްޖެއެވެ.\nއިންޑިޔާގެ މިއަދުގެ ސަރުކާރަށް ބައިނަލްއަގުވާމީ ގުޅުންތަކާއި ހަމަތަކުގެ ތެރެއިން ފެންނަނީ މުސްލިމުންނާ ދެކޮޅު ކޮންމެ އެއްޗެކެވެ. އިންޑިޔާ ދެމިއޮތުމުގެ ހަމައެކަނި މަގްސަދަކީ މުސްލިމުންނާ ދެކޮޅުހަދައި އަދާވާތްތެރިވެގަތުމޭ ހީވާވަރަށް ސިޔާސަތުވަނީ ބަދަލުވެފައެވެ. މިއީ ބޮޑުބާރެއްގެ ގޮތުގައި ދުނިޔޭގެ ލީޑަރޝިޕްގައި ދައުރެއް އަދާކުރުމަށް ފައިނަގައިގެން ތިބި ބައެއްގެ ފަރާތުން ފެންނާންޖެހޭ ސިފައެއް ނޫނެވެ. ބައިނަލްއަގުވީ ހަމަޔާއި ގުޅުމޭ ބުނާއިރު އެ ހަމަޔަށް ފެތެނީ އިސްލާމުންނަށް ކުރާ ފުރައްސާރަ އެކަންޏެވެ.\nއިންޑިޔާގެ ވެރިކަމުގެ ލަގަނުގެ ކޮންޓްރޯލް އަތުލައިގެން އެތިބަ އާރްއެސްއެސްގެ މީހުންނަށް ހިންދީންނަށް ފުރައްސާރަކުރުން ހަޖަމުކުރެވޭނެ ބާވައެވެ. ނުކުރެވޭނެއެވެ. އިސްލާމަކު ގެރިމަސް ކައިފިޔޭ ހީވިޔަސް އެމީހަކާއި އެމީހެއްގެ މުޅި އާއިލާ މި ބިންމަތިން ފޮހެލުމަށް ތިބެނީ ކަމަރު ބަނދެގެންނެވެ. އިސްލާމުންގެ މިސްކިތްތަކާއި ގެދޮރު ތަޅައި މުގުރުން ވަނީ އާއްމުކޮށްފައެވެ. އިންޑިޔާގެ ބިލިޔަނަކަށްވުރެ ބޮޑުއާބާދީގެ ތެރެއިން ދުއިސައްތައެއްހާ މިލިޔަން މީހުންނަކީ އިސްލާމުންކަމަށްވާއިރު އެމީހުންގެ އިހުސާސްތަކަށް އިހުތިރާމްކުރުމުގެ ކަންފުޅެއްވެސް ނެތެވެ.\nއަވައްޓެރި ގިނަ ގައުމުތަކަކީ އިސްލާމީ ގައުމުތަކަށްވާއިރު އެގައުމުތަކަށް އިހުތިރާމްކުރުމުގެ ކަންފުޅެއްވެސްނެތެވެ. މިވަރުގެ ބަޔަކަށް ދުނިޔޭގެ ލީޑަރޝިޕުގައި ދައުރެއް އަދާކުރެވޭނެ ބާވައެވެ. މިވަރުގެ ބަޔަކަށް ދުނިޔޭގެ އިހުތިރާމް ލިބޭނެބާވައެވެ. ހޯދަން އެނގޭނެބާވައެވެ. ޚިޔާލުފާޅުކުރުމާއި ޑިމޮކްރަސީގެ ނަމުގައި ހޮލޮކާސްޓުގެ ހަގީގަތާމެދު މީހަކު ސުވާލު އުފައްދައިބަލާށެވެ. ޔަހޫދީންގެ ނުބައިކަމުގެ ވާހަކަ ދައްކައިބަލާށެވެ. ނުކުރެވޭނެއެވެ. މިކަންކަމާ ދެކޮޅަށް ހުޅަގުގެ ގައުމުތަކުގައި އެތިބީ ގާނޫނުތައް ހަދައިގެންނެވެ. އެހެންވީމާ އެ ގައުމުތަކުންވެސް ކަންކުރާގޮތާއި ދައްކާ ވާހަކަ ދިމަލެއްނުވެއެވެ. ފަރަންސޭސިވިލާތަކަސް އިންޑިޔާއަކަސް އެހެންތަނަކަސް ހާލުހުރީ މިކަހަލަ ގޮތަކަށެވެ.\nއިހަށްދުވަހު މާލޭ މަގުމަތީގައި ހުރެގެން އިންޑިޔާ މީހަކު އިސްލާމުންނާއި އިސްލާމްދީނަށް ފުރައްސާރަކޮށްފައި މިހާރު އެހެރީ ސަލާމަތުން އިންޑިޔާގައެވެ. އެމީހަކީ އިންޑިޔާގެ ދިއްލީގެ މަގުމަތީގައި ހުރެގެން ހިންދީންނަށް ފުރައްސާރަކުރި މުސްލިމެއްނަމަ އެމީހަކަށް ސަލާމަތުން ތާކަށް ދެވޭނެބާވައެވެ. ނުދެވޭނެކަން ކަށަވަރެވެ.\nމިވާހަކަ މިއަދު މިލިޔަނީ އިންޑިޔާއަށް ނަފުރަތުކުރާތީއެއް ނޫނެވެ. އަދި ނަފުރަތު އުފައްދާކަށެއްވެސް ނޫނެވެ. ކީރިތި ރަސޫލާގެ އީދުމީލާދު ކަމަށްވާތީ މިވަގުތު ދުނިޔޭގައި ހިގަމުންދާ ކަމަކުން މިސާލުދައްކައި ދުނިޔޭގެ ހަގީގަތް ބަޔާންކުޅައުމުގެ ގޮތުންނެވެ. ވާހަކަ ދައްކާންޖެހިއްޖެނަމަ ދައްކާންހުރި ވާހަކަތައް މަދަކީވެސް ނޫނެވެ.\nއިންޑިޔާގެ އަޔޯދިޔާގައި ހުރި ބާބަރީ މިސްކިތް ބީޖޭޕީގެ އެކްޓިވިސްޓުން ނިކުމެ 1992 ވަނަ އަހަރު ތަޅައިލީމާ މިރާއްޖޭގައި މުޒާހަރާ ނުކުރެވުނީ ކީއްވެގެން ބާވައެވެ. ޚިޔާލުފާޅުކުރުމުގެ މިނިވަންކަން ދިވެހީންނަށް އޮވެގެން ނުވާނެކަމަށް އިންޑިޔާއަށް ހީވީތޯއްޗެކެވެ. ދިވެހިސަރުކާރަށް ހަފަރާތުން ޕްރެޝަރު ޖައްސައިގެން އެކަންވިޔަ ނުދިނީ މާލޭގައި ހުންނަ އިންޑިޔާގެ ހައިކޮމިޝަނުންނެވެ.\nއިންޑިޔާގެ ބޮޑުވަޒީރު ޕީވީ ނަރަސިމްހަ ރާއޯ ރަސްމީ ދަތުރެއްގައި މާލެވަޑައިގަތުމާ ގާތްވެފައިވަނިކޮށް ރާއޯގެ ސިޔާސީ ހަގީގަތަކާމެދު ނޫހުގައި ކޮލަމެއް ލިޔެގެން އަޅުގަޑު ސަސްޕެންޑްކޮށް އަދަބުދޭން މާލޭގައި ހުންނަ އިންޑިޔާގެ ހައިކޮމިޝަނުން އެތާކަށް ލިޔެފައި މިތާކަށް ލިޔެފައި އެވަރަކުން އޮބިނޯވެގެން އުޅުނީ ކީއްވެގެންބާވައެވެ. އަޅުގަޑަށް ޚިޔާލުފާޅުކުރުމުގެ މިނިވަންކަން އޮވެގެން ނުވާނެކަމަށް ހީވެގެން ކަމަށްވެސް ވެދާނެއެވެ. ހައިކޮމިޝަނުން އެދިގެން އަޅުގަޑު ސަސްޕެންޑްކުރިއެވެ. ކަންހިގައިދިޔަގޮތް އޭރުގެ ފޮރިން މިނިސްޓަރާއި އިންފޮމޭޝަން މިނިސްޓަރު ތަންކޮޅެއްފަހުން އަޅުގަޑަށް ކިޔައިދެއްވިއެވެ.\nކޮންމެއަކަސް މިއީވެސް ހިގާފައި ހުރި ކަންކަމެވެ. އަދިވެސް މިކަހަލަ ކިތަންމެ ކިތަންމެ ކަމެކެވެ.


Nabavee seerathaai insaanee nafusiyyaathu -4- One Online\nނަބަވީ ސީރަތާއި އިންސާނީ ނަފުސިއްޔާތު - 4\n( 20 ޑިސެމްބަރުގެ އަދަދާގުޅޭ)\nމި ދެ ޚުޠުބާގައި ވާހަކަފުޅު ދެއްކެވުމުގެ ފާޑު ވަރަށް ތަފާތެވެ. މިދެ ޚުޠުބާއަކީ ތަފާތު ދެތަނެއްގައި ތަފާތު ދެ ދުވަސްވަރެއްގައި ވިދާޅުވި ދެ ޚުޠުބާއެވެ. އެއިން ކޮންމެ ތަނެއްގައިވެސް އެންމެފުރަތަމަ ދެއްވި ޚުޠުބާވެސްމެއެވެ. އެންމެފުރަތަމަ ޚުޠުބާގައިވަނީ އިސްލާމްދީނުގެ ޢަޤީދާގެ މައިގަނޑު އަސާސްކަމުގައިވާ ތައުޙީދާއި ރިސާލަތާއި އާޚިރަތުގެ ވާހަކައެވެ. އެކަމަކު ދެވަނަ ޚުޠުބާގައި ވާހަކަފުޅު ދައްކަވައިފައިވަނީ ހުސްއެކަނި އާޚިރަތާ ބެހޭގޮތުންނެވެ. އެންމެފުރަތަމަ ޚުޠުބާގައި ވާހަކަފުޅު ދެއްކެވީ މާބޮޑަށް ސާދާކޮށެވެ. އެކަމަކު ދެވަނަ ޚުޠުބާގައި ވާހަކަފުޅު ދެއްކެވީ ކޮންމެވެސްވަރަކަށް ތަފްސީލުކޮށެވެ. އަދަބީ އުސްލޫބަކުންނެވެ. މިތަފާތުގެ ސަބަބަކީތޯއެވެ. އާދެ! މައްކާގައި ޚުޠުބާ ދެއްވިއިރު އިތުރު ސާހިބާ އެބަޔަކާ މުޚާޠަބުކުރެއްވި މީހުންނަކީ ތަހުޒީބާ ބީރައްޓެހި ސާދާ ބަޔެކެވެ. އިސްލާމްދީނުގެ އަލިފުބާވެސް ނުދަންނަ ބަޔެކެވެ. އެހެންކަމުން އެބައިމީހުނާ މުޚާޠަބުކުރެއްވިއިރު ވާހަކަފުޅު ދެއްކެވީ ސާދާކޮށެވެ. އެކަމަކުވެސް އިސްލާމްދީނުގެ އަސާސީ ތިން ޢަޤީދާ ބަޔާންކޮށްދެއްވިއެވެ. މައްކާއާ ޚިލާފަށް ޔަޘްރިބުގެ އަހުލުވެރީންނަކީ ތަހުޒީބީ ބަޔެކެވެ. އިސްލާމްދީންވެސް ކޮންމެވެސްވަރަކަށް ތަޢާރުފުވެފައިވާ ބައެކެވެ. އެހެންކަމުން އެމީހުނާ ވާހަކަފުޅު ދެއްކެވީ ތަންކޮޅެއް ތަފްސީލުކޮށެވެ. ވާހަކަފުޅު ދެއްކެވުމުގެ އަދަބީ ފާޑުވެރިކަމާއެކުގައެވެ. އެވާހަކަފުޅުގައި ތައުޙީދާއި ރިސާލަތުގެ ވާހަކަފުޅެއް ނުދައްކަވައެވެ. އެހެނީ ކައުސާހިބާ صلّــى اللّــه عليـه وسلّـم ޔަޘްރިބަށް ހިޖުރަކުރައްވަން އަންޞާރުން ދަޢުވަތު އެރުއްވި އެރުއްވުމަކީ އަންޞާރުން ހަމައެކަނި ތައުޙީދާއި ރިސާލަތު ގަބޫލުކުރައްވާކަމުގެ ހެތްކެއް ނޫނެވެ. އަދި ކީއްތޯއެވެ؟ އަންޞާރުންނަކީ އެ ޢަޤީދާއާ އިއްތިފާޤުވެވަޑައިގެން ތިއްބެވި އެ ޢަޤީދާ ޙިމާޔަތްކުރައްވައި ނަޞްރުދެއްވާ ބޭކަލުންކަމުގެވެސް ހެތްކެކެވެ.\nކައުސާހިބާ صلّــى اللّــه عليـه وسلّـم ގެ ކޮންމެ ޚުޠުބާއަކީވެސް އަދަބިއްޔާތާއި ޙިކުމަތުގެ ރަސްމުތެކެވެ. އޭގެތެރެއިން އަޅުގަނޑު މިތާނގައި ދެންވެސް ބަލައިލާނީ މަދީނާގައި ވިދާޅުވި ޚުޠުބާއެއްގެ މައްޗަށެވެ. އެ ޚުޠުބާ ވިދާޅުވާން ޖެހިވަޑައިގެންނެވި ސަބަބަކީ ކޮންމެވެސް ފަރާތަކުން މަދީނާއަށް އައި މުދާތަކެއް މުހާޖިރިއްޔަ ބޭކަލުންނަށް ބައްސަވައިދެއްވުމެވެ. މިދެންނެވި ބެއްސެވުމުގައި އަންޞާރިއްޔަ ބޭކަލުންނެއް ނުހިމަނުއްވައެވެ. އަންޞާރިއްޔަ ބޭކަލުންކުރެ ބައެއް ބޭކަލުން އެކަމާ ނުރުހުންވެވަޑައިގެންނެވިއެވެ. އެބޭކަލުންގެ ތެރޭގައި އެކަމާ ވާހަކަފުޅު ދެކެވުނެވެ. سعــد بــن عبادة رضى اللّـه عنــه ކައުސާހިބާ صلّــى اللّــه عليـه وسلّـم އަށް އެޚަބަރު ދެންނެވުމުން ކައުސާހިބާ صلّــى اللّــه عليـه وسلّـم އަންޞާރިއްޔަ ބޭކަލުން އެއްތަނަކަށް އެއްކުރައްވަން ހަމަޖެއްސެވިއެވެ. އެބައްދަލުކުރެއްވުމަށް އެއްވެސް މުހާޖިރިއްޔަ ބޭކަލަކަށް ވަޑައިނުގެންނެވޭގޮތަށް އިންތިޒާމު ކުރެއްވިއެވެ. އަންޞާރިއްޔަ ބޭކަލުންނާ މުޚާޠަބުކުރައްވައި އަންނަނިވި އަސަރުގަދަ ޚުޠުބާ ވިދާޅުވިއެވެ.\n"އޭ އަންޞާރުންގެ ޖަމާޢަތުގެ ބޭކަލުންނޭވެ! ތިޔަބޭކަލުން ތިމަންކަލޭގެފާނާމެދު ހިތްޕުޅާ ނުވެއްޖެކަމުގައި ވާހަކަ ފެތުރިގެން ތިމަންކަލޭގެފާނާ ހަމައަށް އައިސްގެން މިއުޅޭ ޚަބަރަކީ ކޮންފަދަ ޚަބަރެއްތޯއެވެ؟ ނިކަން ވިދާޅުވެބައްލަވާށެވެ. ތިމަންކަލޭގެފާނު ތިޔަބޭކަލުންނާ ހަމަޔަށް ވަޑައިގެންނެވުމުގެކުރީން ތިޔަބޭކަލުން ތިއްބެވީ މަގުފުރެދުމުގެ ތެރެއަކު ނޫންތޯއެވެ؟ މާތް اللّــه ތިމަންކަލޭގެފާނުގެ ޒަރީޢާއިން ތިޔަބޭކަލުންނަށް ހިދާޔަތު ދެއްވިއެވެ. ތިޔަބޭކަލުން ތިއްބެވީ އެއްބަޔަކު އަނެއްބަޔެއްގެ ދުޝްމިނުންކަމުގައެވެ. މާތް اللّــه ތިމަންކަލޭގެފާނުގެ ޒަރީޢާއިން ތިޔަބޭކަލުންގެ ހިތްޕުޅުތަކުގައި ކުލުނާއި ލޯބި އުފެއްދެވިއެވެ.\nމާތް اللّــه އަށްޓަކައި ވިދާޅުވަމެވެ. ތިޔަބޭކަލުންނަށްވެސް ވިދާޅުވެވޭން އެބައޮތެވެ. އޭ محمّد އެވެ! ކަލޭގެފާނު އަޅުގަނޑުމެންނާ ހަމަޔަށް ވަޑައިގެންނެވީ ދޮގުކުރެވިގެންވާ ހާލުކޮޅުގައެވެ. އަޅުގަނޑުމެން ކަލޭގެފާނު ތަޞްދީޤުކުރީމުއެވެ. ކަލޭގެފާނު އަޅުގަނޑުމެންނާ ހަމައަށް ވަޑައިގެންނެވީ ނިކަމެތިކޮށްހިތެވިގެންވާ ބޭކަލެއްގެ ގޮތުގައެވެ. އަޅުގަނޑުމެން ކަލޭގެފާނަށް މަދަދުވެރިވެ ޢިއްޒަތްތެރިކަން ދިނީމުއެވެ. ކަލޭގެފާނު އަޅުގަނޑުމެންނާ ހަމަޔަށް ވަޑައިގެންނެވީ ރަށުން ނެރެލެވިގެންވާ ހާލުކޮޅުގައެވެ. އަޅުގަނޑުމެން ކަލޭގެފާނަށް ހިޔާވަހިކަން ދިނީމުއެވެ. ކަލޭގެފާނު އަޅުގަނޑުމެންނާ ހަމަޔަށް ވަޑައިގެންނެވީ ހުސްއަތްޕުޅާއެވެ. އަޅުގަނޑުމެން ކަލޭގެފާނަށް ވަސީލަތްތަކާއި ބާރުވެރިކަން ހޯދައިދިނީމުއެވެ. ތިމަންކަލޭގެފާނު ތިޔަބޭކަލުންގެ ވާހަކަފުޅު ތެދުކުރައްވާނަމެވެ.\nމައްކާގެ ޙަރަމްފުޅުގެ ސަޢުޔުކުރާތަން. މަރުވާއާވީކޮޅުން. ހިޖުރައިން 1326 ވަނައަހަރު ---\nއޭ އަންޞާރިއްޔަ ބޭކަލުންނޭވެ! ތިޔަބޭކަލުންގެ ހިތްޕުޅުތަކުގައި ތިމަންކަލޭގެފާނާމެދު ނުރުހުންތެރިކަން ތިޔަ އުފެދުނީ ތިމަންކަލޭގެފާނު ބަޔަކަށް ދެއްވި އަގެއްނެތް ދުންޔަވީ އެއްޗަކާ ހުރެއެވެ. ތިމަންކަލޭގެފާނު ތިޔަބޭކަލުންނާ ހަވާލުކުރެއްވީ ހުސްއެކަނި ތިޔަބޭކަލުންގެ އިސްލާމްކަމެވެ. އޭ އަންޞާރިއްޔަ ބޭކަލުންނޭވެ! އެހެންމީހުންނަށް ބަކަރިތަކާއި ޖަމަލުތައް ލިބުނުއިރު ތިޔަބޭކަލުންގެ ބައިފުޅަށް ތިމަންކަލޭގެފާނު (މާތް اللّــه ގެ ރަސޫލާ) ލިބިވަޑައިގެންނެވުމަކަށް ތިޔަބޭކަލުން ލޯބިފުޅެއް ނުކުރައްވަމުތޯއެވެ؟\n(މާތް اللّــه) ހިޖުރަކުރުން ކަނޑައަޅުއްވައިފައި ނުވާނަމަ ތިމަންކަލޭގެފާނު ވެވަޑައިގެންނެވީހީ އަންޞާރީއެއް ކަމުގައެވެ. އެހެން ހުރިހައި އިންސާނުން އެއްމަގަކުން އެއްވާދީއަކުން ދަތުރުކޮށްފައިދާއިރު އަންޞާރުން އެހެން ވާދީއަކުން އެހެން މަގަކުން ދަތުރުކުރައްވާކަމުގައި ވެއްޖެނަމަ ތިމަންކަލޭގެފާނު ދަތުރުކުރައްވާނީ އަންޞާރުން ވަޑައިގަންނަވާ މަގަކުންނެވެ. އެބޭކަލުން ދަތުރުކުރައްވާ ވާދީއަކުންނެވެ. ތިމަންކަލޭގެފާނުގެ އަރިހުގައި އަންޞާރުންގެ މިސާލަކީ ހަށިގަނޑުގައި ހިއްޕައިލެވިފައިވާ (އެތެރެއިން ތުރުކުރައްވާ) ފޭރާމުގެ މިސާލެވެ. އެހެންމީހުންގެ މިސާލަކީ ބޭރުންލާ ހެދުމުގެ މިސާލެވެ.\nމަދީނަތުލް މުނައްވަރާގެ ޖަންނަތުލް ބަޤީޢު. ކައުސާހިބާގެ ދަރިކަލުން ސައްޔިދުނާ އިބްރާހީމް ގެ މަޒާރު. ހިޖްރައިން 1326 ގައި ---\nއޭ ހައްދަވާ ބޮޑުކުރެއްވި ރަސްކަލާކޯއެވެ! އަންޞާރުންނަށް ރަޙުމަތް ލައްވާނދޭވެ! އަންޞާރުންގެ ބޭފުޅުންނަށް ރަޙްމަތް ލައްވާނދޭވެ! އަންޞާރުންގެ ބޭފުޅުންގެ ބޭފުޅުންނަށް ރަޙުމަތް ލައްވާނދޭވެ!" (ޖަމްހަރަތު ޚުޠަބިލް ޢަރަބި)\nމި ޚުޠުބާއާ ބެހޭގޮތުން ފާހަގަކޮށްލަންޖެހެނީ ކައުސާހިބާ صلّــى اللّــه عليـه وسلّـم މި ޚުޠުބާގެ އެންމެ ޖުމުލައެއްގައިވެސް އެންމެ ލަފުޒެއްގައިވެސް ރުހިވަޑައިނުގެންނެވުމެއް ކޯފާގެ އަސަރެއް ފާޅުނުކުރައްވާކަމެވެ. ބިރުދެއްކެވުމުގެ ބަސްމަގުވަނީ މުޅީން ދޫކޮށްލައްވައިފައެވެ. ޚިޔާރުކުރެއްވީ ލޯބިފުޅެވެ. އޯގާވެރިކަމެވެ. ބޭނުންކުރެއްވީ ސާދާ ޢިބާރާތްކޮޅެކެވެ. އެކަމަކު އެ ޖުމުލަތައް ވެފައިވަނީ އަންޞާރުންގެ ހިތްޕުޅުތައް ތޮރުފައިލި ޚަންޖަރުތަކެއް ކަމުގައެވެ. ޝައްކެއްނެތެވެ. މާތް اللّــه ގެ ރަސޫލާގެ ނިންމެވުމަކަށް ނުރުހުންވެ ފާޑުވިދާޅުވުމުގެގޮތުން ވާހަކަފުޅު ދެއްކެވުމަކީ ނާތަހުޒީބު ކަމެކެވެ. އެކަމަކު މާތް اللّــه ގެ ރަސޫލާ ދެނެވަޑައިގަންނަވައެވެ. އަންޞާރުން އެވާހަކަފުޅު ދެއްކެވީ މާތް اللّــه ގެ ރަސޫލާއަށް އުރެދިވަޑައިގެންނެވުމުގެ ގޮތަކުން ނޫނެވެ. މުހާޖިރުންނާމެދު ހިތްޕުޅުގައި ނީހައެއް އުފެދިގެނެއްވެސް ނޫނެވެ. އާދެ، މުދަލަށް ލޯބިކުރެއްވުމުގެ ޖަޒުބާތުގައެވެ. އެއީ އިންސާނީ ފިޠުރަތުގައިވާ ބަލިކަށި ކަމެކެވެ. އެއީ ވަގުތީގޮތުން އެބޭކަލުންގެ ހިތްޕުޅުތަކުގައި އުފެދުނު ނުރަނގަޅު ޚިޔާލުފުޅެކެވެ. އެއީ ޢާންމުގޮތެއްގައި ޚުދު އެބޭކަލުންވެސް ރުހިވަޑައިގަންނަވާނެ ކަމެއްނޫނެވެ. ކައުސާހިބާ صلّــى اللّــه عليـه وسلّـم ޚުޠުބާގެ ފަހަތުބައިގައިވަނީ އެހެންހުރިހައި އިންސާނުންނަށްވުރެ އެމާތް ސާހިބާގެ އަރިހުގައި އަންޞާރުންގެ ލޮބުވެތިކަން މާބޮޑުކަން ފާޅުކުރައްވައިފައެވެ. އެބޭކަލުންނަށާއި އެބޭކަލުންގެ އަންނަނިވި ނަސްލުތަކަށްވެސް ހެޔޮދުޢާ ކުރައްވައިފައެވެ. މިގޮތުން އިތުރު ސާހިބާ އެވަނީ މިބާވަތުގެ ހާދިސާއެއް ހިނގުމުގެ ދޮރު އަބަދަށްޓަކައި ބަންދުކޮށްލައްވައިފައެވެ. އިތުރު ސާހިބާ صلّــى اللّــه عليـه وسلّـم އަންޞާރުންނަށް އިޝާރާތުން ވިދާޅުވާ ކަހަލައެވެ. މާތް اللّــه ގެ ރަސޫލާ އެމާތް ސާހިބާގެ ރުހިވަޑައިގެންނެވުމާއި ލޯބިފުޅުގެ ޔަގީންކަން ތިޔަބޭކަލުންނަށް ދެއްވަމުން ގެންދަވާއިރު ތިޔަބޭކަލުންގެ ކުރިފުޅުމަތީގައި ދުނިޔަވީ ނިޢުމަތްތަކުގެ އޮންނާންވީ ކޮން އަހަންމިއްޔަތެއްތޯއެވެ؟ މިދެންނެވި އެއްވެވަޑައިގެންނެވުން ބޭއްވެވިތަނަށް އަންޞާރުން ފިޔަވައި އެހެން އެއްވެސް ބަޔަކަށް ނާދެވޭގޮތަށް ހަމަޖެއްސެވިކަމީވެސް ޙިކުމަތުން ފުރިފައިވާ ކަމެކެވެ. އެހެނީ ތިމާގެ ކުށެއްގެ ވާހަކަ އެހެންބަޔެއްގެ ކުރިމަތީގައި ދެކެވުމުން އެކަމާ ލަދުގަނެ ތިމާގެ ހިތުގައި ނިކަމެތިކަމުގެ އިޙުސާސް އުފެދުމަކީވެސް އިންސާނީ ނަފްސިއްޔާތުގައި ހިމެނޭ ކަމެކެވެ.\nޢަރަބީންގެ ތެރޭގައި ވާހަކަދެއްކުންތެރިކަމަށްވުރެވެސް ބޮޑަށް އަހަންމިއްޔަތު ލިބިފައިވަނީ ޅެންވެރިކަމަށެވެ. ޢަރަބި ޝާޢިރުން ޅެންވެރިކަމުގެ ޒަރީޢާއިން ފަރުދުންނާއި ޤަބީލާތަކުގެ ޝަރަފާއި ޢިއްޒަތް މަތިވެރިކުރެއެވެ. އަގުވައްޓައިލައި ނިކަމެތިކޮށްލައެވެ. ޅެންވެރިން އެބައިމީހުންގެ ޅެންތަކުގެ ޒަރީޢާއިން ބޭނުން ބަޔަކު މަޤްބޫލުކަމާއި ޢިއްޒަތްތެރިކަމުގެ އެންމެމަތީ ހަރުފަތަށް އުފުލައިލައެވެ. ބޭނުން މީހަކުގެ އަގުވައްޓައިލައި ނިކަމެތިކޮށްލައެވެ. ދަށުދަރަޖަޔަށް ވައްޓައިލައެވެ. އެމީހަކީ ކިތަންމެ ނުބައި ނުލަފާ މީހެއްކަމުގައިވިޔަސް މާތް މީހުންގެ ލިސްޓުގައި އެމީހެއްގެ ނަން ލިޔެލުމަށްޓަކައި ޅެންވެރިޔަކު އެމީހެއްގެ ތާރީފުގައި ހަދައިލާ އެންމެ ޅެމެއް ފުދެއެވެ. ހަމައެފަދައިން ކިތަންމެ ޚުލުޤުހެޔޮ އުޅުންރީތި ބަނިޔާދަން މީހަކުކަމުގައިވިޔަސް ޅެންވެރިޔަކު ހަދައިލާ ހަޖޫކިޔުމުގެ އެންމެ ޅެމަކުން އެތަކެއް ނަސްލުތަކަކަށް އެމީހެއްގެ އަގުވައްޓައިލެވެއެވެ. ކުރުކޮށް ދަންނަވާނަމަ މުޅި އިންސާނީ ތާރީޚުގައިވެސް ޅެންވެރިކަމަށް އެންމެބޮޑު އަހަންމިއްޔަތެއް ލިބިފައިއޮތީ ޢަރަބި ޖާހިލިއްޔަތުގައެވެ. ކައުސާހިބާ صلّــى اللّــه عليـه وسلّـم ގެ ބިޢުޘަތުގެ ދުވަސްވަރުގެ ޢަރަބި މުޖުތަމަޢުގައިވެސްމެއެވެ. ހަމައެފަދައިން އަޅުގަނޑުމެން ދަންނަންޖެހޭ ޙަޤީޤަތެކެވެ. ޅެންވެރީންނާއި ޅެންވެރިކަމުގެ ކޮންމެ ދައުރެއްގައިވެސް ސާފުތާހިރު ޝުޢޫރުތަކާއި ރީތި އަޚްލާޤިއްޔަތުގެ މައްޗަށް ތިމާމެންގެ ޅެންވެރިކަން ބިނާކުރި މީހުންނަކީ މަދުބަޔެކެވެ. މުޖުތަމަޢުގައި ޣައިރު އަޚްލާޤީ އަގުތައް އަށަގަންނުވަން ޅެންހަދާ މީހުންގެ ނިސްބަތުންނެވެ. (އަޖުމަލު ފާރޫޤު ނަދުވީ)\nމަދީނަތުލް މުނައްވަރާގެ ޖަންނަތުލްބަޤީޢު. ކައުސާހިބާގެ ކިރުމައިކަނބަލުން ޙަލީމަތުއް ސަޢުދިއްޔާ ރަޟިޔަﷲ ޢަންހާގެ މަހާނަފުޅު. ހިޖްރައިން 1326 ގައި ---\nކަންމިހެން ހުރުމާއެކު ޅެންވެރިކަމުގެ ސަބަބުން މުޖުތަމަޢަށް ކުރާ ފައިދާ ކުޑައެވެ. ލިބޭ ގެއްލުމާއި އުފެދޭ ފަސާދަ މާބޮޑެވެ. އާދެ، މި ޙަޤީޤަތް މިހެން އޮތްކަމުގައިވިޔަސް ޅެންވެރިކަމަކީ އޭގެޒާތުގައި ނުބައިކަމެކޭ ނުދެންނެވޭނެއެވެ. ޚާއްޞަކޮށް ޢަރަބި މުޖުތަމަޢުގައެވެ. ޢަރަބި މުޖުތަމަޢަށް ޅެންވެރިކަމުން ވަނީ ވަރަށްބޮޑު ފައިދާތަކެއްވެސް ލިބިފައެވެ. އިސްލާމްދީން އެންމެފުރަތަމަ އެބަޔަކާ މުޚާޠަބުކުރި ބަޔަކީ ޢަރަބީންނެވެ. ޅެންވެރިކަމުގެ އާދަޔާ ޚިލާފު ހައިސިއްޔަތާއި ޢާންމުގޮތެއްގައި ހުރިހައި އިންސާނުން ޝާޢިރިއްޔަތާމެދު ޝައުޤުވެރިވާލެއް ބޮޑުކަމާއި، މީހުންގެ ތެރޭގައި އެފަންނު މަޤްބޫލުވެފައިވާވަރުން އެފަންނު ދިރުވައި ދަމަހައްޓާންޖެހެއެވެ. އެފަންނަށް ޤަދަރުކޮށް ހެޔޮބަސް ބުނާންވެއެވެ. ހަމައެފަދައިން އެފަންނުގެ އިންތަކާއި މިންތައް ފާހަގަކޮށް ހަމަތަކެއް ޢައްޔަންކޮށްދޭން ޖެހެއެވެ. މުގުރުމުގެ ބަދަލުގައި ބިނާކުރުމުގައި އެފަންނުގެ ބޭނުން ހިފޭނެގޮތް ހެދުމަށްޓަކައެވެ. ކައުސާހިބާ صلّــى اللّــه عليـه وسلّـم ގެ ސީރަތު އަޅުގަނޑުމެން މިރޮނގުން މުޠާލިޢާކޮށްލާއިރުވެސް ނަބަވީ ސީރަތު އިންސާނީ ނަފްސިއްޔާތަކާ ވަތްކެއްނުވެއެވެ. އެމާތް ސާހިބާ ޅެންވެރިކަން މަނައެއް ނުކުރައްވައެވެ. އަދި ކީއްތޯއެވެ؟ އެމާތް ސާހިބާވަނީ އަޚުލާޤީ، އިސްލާމީ ޅެންވެރިކަމަކަށް މަގުކޮށްޓަވައިދެއްވައިފައިވެއެވެ. އެގޮތުން ކައުސާހިބާ صلّــى اللّــه عليـه وسلّـم ގެ ޝާޢިރު\nحسّـان بــن ثـابت އާއި، عـبـد اللّــه بــن رواحــة އާއި، عـلــى بــن أبــى طـالـب އާއި، أمـيــر مـعــاويـــة އާއި، كـعب بــن زهيــر بــن أبــى سلمــة (رضى اللّــه عـنــهـم أجمـعيـن) އާއި މިފަދަ ބޭބޭކަލުންގެ ޅެންތަކުން އަޅުގަނޑުމެންނަށް ނަމޫނާ ހޯދިދާނެއެވެ. އެބޭކަލުންވަނީ ނަބަވީ ދަރުބާރުން ގަބޫލުފުޅުވެވަޑައިގެންނެވުމާއި އުފާފުޅުވެވަޑައިގެންނެވުމުގެ ސަނދު ހޯއްދަވައިފައެވެ.\nكـعب بــن زهـيـــر رضى اللّــه عـنــه އެކަލޭގެފާނަށް ކުރީން ކުރެއްވެވިފައިވާ ކުށްފާފަތަކުން ތައުބާވެވަޑައިގެން ނަބަވީ ދަރުބާރަށް ވަޑައިގެންނެވިއެވެ. އެކަލޭގެފާނުގެ މަޝްހޫރު ޅެންބައި ބާނަތު ސުޢާދު ހުށަހެޅުއްވިއެވެ. ކައުސާހިބާގެ ތާރީފުގައި ހައްދަވައިފައިވާ ފަންސާސްނުވަ ބައިތުގެ ރަސްމުތުގެ މި ގިލަފަތީގައި ކައުސާހިބާގެ ޙަޤީޤީ މަދަޙައިގެ ބައިތެއްކަމުގައި ޢިލްމުވެރީން ފާހަގަކުރައްވަނީ އެންމެ ބައިތެކެވެ. އެ ޤަޞީދާގެ ތެރެއިން ދިހަޔަކަށްވުރެ ގިނަ ބައިތުގައިވަނީ ޚިޔާލީ ލޯބިވެރިޔެއްގެ ވާހަކައެވެ. ބައެއް ބައިތުގައިވަނީ އަންހެން ޖަމަލެއްގެ ސިފަތައް ބަޔާންކުރައްވައިފައެވެ. ބައެއް ބައިތުގައިވަނީ ޢުޒުރުވެރިވެވަޑައިގެންފައެވެ. "އާދޭހުގެ ދޮރު މޮއްސަވައިފައެވެ. މާފު ލިބިވަޑައިގެންނެވުން އެދިވަޑައިގެން ކައްތިރިބަވަނަމަހާގެ އަރިހަށް ތިރިވެވަޑައިގެންފިއެވެ. މަހަށް ހޯރަ ތިރިވާ ފަދައިންނެވެ. ކިޔަމަންވެވަޑައިގެންނެވިކަން އަންގަވައި ނިޔަނެތިކަން ފާޅުކުރައްވައިފައެވެ." މިވާހަކަތައްވަނީ ތަވާތުރުމަގުން އަޅުގަނޑުމެންނާ ހަމަޔަށް އައިސްފައެވެ. كـعب بــن زهيــر رضى اللّــه عـنــه ކައުސާހިބާގެ އަރިހަށް މިޤަޞީދާ ހުށަހެޅުއްވީ މަސްޖިދުއްނަބަވީގައި އިންނަވައިގެންނެވެ. ޞަޙާބީންގެ އެތައް ބޭކަލުންނެއްގެ ހާޒިރުގައެވެ. މި ޤަޞީދާގައި ހިމެނޭ އެއްބައިތެއް ވިދާޅުވުމުން އިތުރު ސާހިބާގެ ރިދާކޮޅު كـعب އަށް ހަދިޔާކުރެއްވިއެވެ. އެބައިތަކީ ޚާލިޞް މަދަހައިގެ ބައިތެކެވެ. އާދެ، އެއީ ސާފު ރީތި މަދަޙައިގެ ނަމޫނާ ބައިތެކެވެ. އެބައިތާމެދު ނިހާޔަތަށް އުފާފުޅުކުރެއްވުމާއި އެހެނިހެން ބައިތުތައް ހިމޭންކަމާއެކު އަޑުއައްސަވައިލެއްވުމަކީ އިތުރު ސާހިބާ صلّــى اللّــه عليـه وسلّـم ޝާޢިރިއްޔަތުގެވެސް ތިލަފަތް ހަމަކުރެއްވިކަމުގެ ހެތްކެކެވެ. (އަޖްމަލް ފާރޫޤު ނަދުވީ)